വിനോദ സഞ്ചാരികള് സഞ്ചരിച്ച ബോട്ടിനെ മറ്റൊരു ബോട്ട് ഉപയോഗിച്ച് ഇടിച്ചുതകര്‍ക്കാന് ശ്രമിച്ച സംഭവം: രണ്ട് പേരെ അറസ്റ്റ് ചെയ്തു • Suprabhaatham\nവിനോദ സഞ്ചാരികള് സഞ്ചരിച്ച ബോട്ടിനെ മറ്റൊരു ബോട്ട് ഉപയോഗിച്ച് ഇടിച്ചുതകര്‍ക്കാന് ശ്രമിച്ച സംഭവം: രണ്ട് പേരെ അറസ്റ്റ് ചെയ്തു\nവിഴിഞ്ഞം: ഉല്ലാസയാത്രക്കെത്തിയ വിദേശികളടക്കമുള്ള വിനോദ സഞ്ചാരികള് സഞ്ചരിച്ച ബോട്ടിനെ മറ്റൊരു ബോട്ട് ഉപയോഗിച്ച് ഇടിച്ചുതകര്‍ക്കാന് ശ്രമിച്ച സംഭവത്തില് രണ്ട് പേരെ പൂവാര് പൊലിസ് അറസ്റ്റ് ചെയ്തു. സംഭവവുമായി ബന്ധപ്പെട്ട് മറ്റ് രണ്ടു ബോട്ടുകളിലെ ഡ്രൈവര്‍മാരായ അഗര്‍വാള്, ജ്ഞാനദാസ് എന്നിവരെയാണ് പൂവാര് പൊലിസ് അറസ്റ്റ് ചെയ്തത്.\nഇവര്‍ക്കെതിരേ കൊലപാതക ശ്രമത്തിന് കേസെടുത്ത പൊലിസ് മൂന്ന് ബോട്ടുകളും കസ്റ്റഡിയിലെടുത്തു. ആഴമേറിയ പൊഴിക്കരഭാഗത്ത് വെച്ച് നടന്ന ആക്രമണത്തില് വിദേശികളും കുട്ടികളും ഉള്‍പ്പെട്ട ബോട്ട് മറിയാത്തിനാല് സഞ്ചാരികളായ എട്ടംഗ സംഘം രക്ഷപ്പെട്ടത് തലനാരിഴക്ക്. ഞായറാഴ്ച വൈകുന്നേരത്തോടെ പൂവാര് പൊഴിക്കരക്കയത്തിലായിരുന്നു സംഭവം. ആറ്റുപുറം ബോട്ട് ജെട്ടിയില് നിന്ന് സഞ്ചാരികളുമായി പൊഴിക്കരക്കടല് കാണാന് പുറപ്പെട്ട ക്രിസ്തുദാസന് എന്നയാള് ഓടിച്ചിരുന്ന ബോട്ടിന് നേരെയായിരുന്നു ആക്രമണം. ഈ ബോട്ടിനെ തടയാന് എത്തിയ മറ്റ് രണ്ട് ബോട്ടുകളില് ഒരെണ്ണം സഞ്ചാരികള് സഞ്ചരിച്ച ബോട്ടിനെ ഇടിക്കുമ്പോള് മറ്റൊരെണ്ണം സിനിമാ സ്‌റ്റൈലില് വട്ടംചുറ്റി യാത്ര തടസപ്പെടുത്താന് ശ്രമിക്കുകയായിരുന്നുവെന്ന് പൂവാര് പൊലിസ് പറഞ്ഞു. ഇടിയുടെ ആഘാതത്തില് മറിയാന് ആഞ്ഞ ബോട്ടില് നിന്ന് സഞ്ചാരികള് നിലവിളിച്ച് പ്രശ്‌നമുണ്ടാക്കിയതോടെയാണ് അക്രമിസംഘം പിന് വാങ്ങിയത്. ഏറെ അപകടാവസ്ഥയിലായ ബോട്ടിനെ നിയന്ത്രിച്ച ഡ്രൈവര് സാഹസപ്പെട്ടാണ് ബോട്ടിനെ കരക്കടുപ്പിച്ചത്.\nനെയ്യാറിന്റെ സംഗമ സ്ഥാനമായ പൊഴിക്കരയില് ഏറ്റവും ആഴമുള്ള ഭാഗത്ത് വച്ച് നടന്ന ആക്രമണം ഏറെ ഗൗരവമുള്ളതാണെന്ന് പൊലിസ് അറിയിച്ചു.


വര്‍ക്കേഴ്സ് ഫോറം: വിധേയത്വം എന്ന ആഘോഷം\n1950 കളില് സിഐഎ ഫണ്ടുപയോഗിച്ച് മനഃശാസ്ത്രരംഗത്ത് ഗവേഷണം നടത്തിയ ഡോ. ഇവാന് കാമറോണ്, രോഗനിര്‍ണയത്തിലെ ഫ്രോയിഡിയന് രീതികളെയും സിദ്ധാന്തത്തെയും നിരാകരിച്ചു. രോഗികളുടെ പെരുമാറ്റത്തില് കാതലായ മാറ്റങ്ങളുണ്ടാക്കാനുള്ള ഒരേയൊരുവഴി, മനസ്സിനകത്തു പ്രവേശിച്ച്, പഴയ രോഗാത്മക മാതൃകയെ തകര്‍ക്കുകയാണെന്ന് അദ്ദേഹം പറഞ്ഞു. ഈ തകര്‍ക്കലിലൂടെ പഴയ വ്യക്തിത്വത്തെ അപ്പാടെ ഇല്ലാതാക്കാനും അനുസരണശീലമുള്ള പുതിയ വ്യക്തിത്വത്തെ സൃഷ്ടിക്കാനും കഴിയുമെന്ന് അദ്ദേഹം വിശ്വസിക്കുകയും ചെയ്തു. അതിനുയോഗിച്ച മാര്‍ഗം ഷോക്ക് ചികിത്സയായിരുന്നു. മനുഷ്യ മസ്തിഷ്കത്തില്, ഷോക്കുകളുടെ പരമ്പരയിലൂടെ നിരന്തരമായ ആക്രമണം നടത്തി പുതിയ വ്യക്തിത്വങ്ങളെ സൃഷ്ടിക്കാന് കഴിയുമെന്നു തെളിയിക്കാന് കാമറോണ് ശ്രമിച്ചിരുന്നു.\n2005ലെ കത്രീന കൊടുങ്കാറ്റില്, അമേരിക്കയിലെ ന്യൂ ഓര്‍ലീന്‍സ് നഗരം തകര്‍ന്നു തരിപ്പണമായിരുന്നു. മഹാഭൂരിപക്ഷവും കറുത്തവര്‍ഗക്കാര് അധിവസിച്ചിരുന്ന നഗരം അക്ഷരാര്‍ഥത്തില് ശ്മശാനമായി. മില്‍ട്ടന് ഫ്രീഡ്മാന് 93-ാം വയസ്സിലും തന്റെ പ്രത്യയശാസ്ത്രത്തോടുള്ള കൂറ് കൈവിട്ടിരുന്നില്ല. ദുരന്തം കണ്ട്, അദ്ദേഹം പറഞ്ഞു: "ന്യൂ ഓര്‍ലീന്‍സിലെ വിദ്യാലയങ്ങളാകെ തകര്‍ന്നടിഞ്ഞിരിക്കുന്നു. അതുപോലെത്തന്നെ, വിദ്യാര്‍ഥികളുടെ വീടുകളും. ഇതൊരു ദുരന്തംതന്നെ. ഒപ്പം വിദ്യാഭ്യാസ സമ്പ്രദായം പരിഷ്കരിക്കാനുള്ള അവസരംകൂടിയാണിത്''. ഈ ചിന്ത, വലതുപക്ഷ ബുദ്ധിജീവികളും മാധ്യമങ്ങളും ഏറ്റെടുക്കുകയും ജോര്‍ജ് ബുഷ് അവരെ അനുസരിക്കുകയും ചെയ്തതോടെ ന്യൂ ഓര്‍ലീന്‍സിലെ പുനരുദ്ധാരണപ്രവര്‍ത്തനങ്ങള്‍ക്ക് കോടിക്കണക്കിന് ഡോളര് സ്വകാര്യമേഖലയിലേക്കൊഴുകി. വിദ്യാഭ്യാസമേഖലയിലെ പരിഷ്കാരങ്ങള് നടപ്പാക്കിയതോടെ ന്യൂഓര്‍ലീന്‍സിലെ പൊതുവിദ്യാലയങ്ങളുടെ എണ്ണം 123ല്‍നിന്ന് രണ്ടുവര്‍ഷത്തിനകം നാലായി. പകരം 31 ചാര്‍ട്ടേഡ് സ്കൂളുകള് സ്ഥാനംപിടിച്ചു. വന്‍തുക ഫീസ് നല്‍കി പഠിക്കേണ്ടിവരുന്ന വന്‍കിട സ്വകാര്യവിദ്യാലയങ്ങളായിരുന്നു അവ. 93-ാം വയസ്സിലെ തന്റെ ഇതേ ചിന്തകള്‍തന്നെയാണ്, മൂന്നിലേറെ ദശകംമുമ്പ്, ഫ്രീഡ്മാന്, തീവ്രതയോടെ ചിലിയില് നടപ്പാക്കിയത്. 1973ല് ചിലിയില് നടന്ന പട്ടാള അട്ടിമറി മൂന്നുതരം ഷോക്ക് ചികിത്സയാണ് നല്‍കിയതെന്നാണ്, നവോമി ക്ളെയിന്, തന്റെ പുതിയ പുസ്തകമായ 'ഷോക്ക് ഡോക്ട്രീന്' എന്ന കൃതിയില് പറയുന്നത്. പ്രകൃതിയുടേതാവട്ടെ മനുഷ്യനിര്‍മിതമാവട്ടെ, ദുരന്തങ്ങളെ എങ്ങനെയാണ് മുതലാളിത്തം ലാഭനിര്‍മാണത്തിനുപയോഗിക്കുന്നതെന്ന് പുസ്തകം തെളിയിക്കുന്നുണ്ട്.\nചിലയിലെ ജനതയ്ക്ക് മുതലാളിത്തം നല്‍കിയ ഷോക്ക് ചികിത്സയില് ഒന്നാമത്തേത് പട്ടാള അട്ടിമറിയായിരുന്നു. അതിന്റെ സ്വാഭാവിക ഫലമായുണ്ടായതാണ് രണ്ടും മൂന്നും ഷോക്കുകള്. ഫ്രീഡ്മാന്റെ സാമ്പത്തിക ചികിത്സയായിരുന്നു രണ്ടാമത്തെ ഷോക്ക് എങ്കില്, അതിനെ അതിജീവിക്കാന് മനുഷ്യമനസ്സുകളെ പാകപ്പെടുത്തിയെടുക്കുന്ന ഇവാന് കാമറോണിന്റെ യഥാര്‍ഥ ഷോക്ക് ചികിത്സയുടെ ഭാഗമായ, അതിക്രൂരമായ പീഡനങ്ങളായിരുന്നു മൂന്നാമത്തേത്. ഇവയും മുതലാളിത്ത വളര്‍ച്ചയും തമ്മില് ഇഴപിരിയാനാവാത്ത ബന്ധമുണ്ട്. പീഡനത്തിന്റെ പലതരം പരീക്ഷണങ്ങള് ദുരന്തത്തിനിടയിലൂടെയുള്ള മുതലാളിത്തത്തിന്റെ വളര്‍ച്ചയ്ക്ക് സഹായകമായിട്ടേയുള്ളൂ. ആ വളര്‍ച്ചയുടെ യുക്തികളിലേക്കും ബന്ധങ്ങളിലേക്കും വെളിച്ചംവീശുന്നതാണ് 'ഷോക്ക് ഡോക്ട്രിന്'.\nഅട്ടിമറിയെത്തുടര്‍ന്ന് ചിലിയില് അരങ്ങേറിയത്, ഭീകരതയുടെ ഷോക്ക് ചികിത്സയായിരുന്നു. സോഷ്യലിസ്റ്റ് പ്രസിഡന്റായിരുന്ന സാല്‍വദോര് അലന്‍ദെയുടെ കൊട്ടാരത്തിന് ബോംബിട്ടുകൊണ്ടാണ്, പിനോഷെ അധികാരം പിടിച്ചടക്കുന്നത്. രാജിവയ്ക്കാനുള്ള പട്ടാളക്കാരുടെ ആവശ്യം അലന്‍ദെ നിരാകരിച്ചു. ചിലയില് സോഷ്യലിസം കെട്ടിപ്പടുക്കാന് ശ്രമിച്ച അദ്ദേഹം കൊല്ലപ്പെട്ടു. ആയിരക്കണക്കിന് മനുഷ്യരാണ് പട്ടാള അട്ടിമറിയെത്തുടര്‍ന്നു മരിച്ചത്. മാര്‍ക്സിസത്തിന്റെ ക്യാന്‍സര് തുടച്ചുനീക്കാനാണത്രേ തൊഴിലാളികള് തുടച്ചുനീക്കപ്പെട്ടത്. 5000 മനുഷ്യരെ, ചിലിയിലെ സ്റ്റേഡിയത്തിലിട്ട് പീഡിപ്പിച്ചുകൊന്നതിനെക്കുറിച്ച് പ്രശസ്ത ഗായകനും കവിയുമായിരുന്ന വിക്ടര് ജാറ, 'ചിലിയിലെ സ്റ്റേഡിയം' എന്ന തന്റെ അവസാനത്തെ കവിതയില് വിവരിക്കുന്നുണ്ട്. പീഡനത്തിന്റെയും വേട്ടയാടലിന്റെയും നീണ്ട പരമ്പരയായിരുന്നു പിന്നീടങ്ങോട്ട്. ലക്ഷത്തിലേറെ പേര് തടവിലാക്കപ്പെട്ടു. രണ്ടുലക്ഷത്തിലേറെപ്പേര് രാജ്യം വിട്ടുപോയി. നാഷണല് സ്റ്റേഡിയത്തില്, ഫുട്ബോളിന്റെ സ്ഥാനം മരണം ഏറ്റെടുത്തു.\nചിലിയന് ജനതയ്ക്ക് സാമ്പത്തിക ഷോക്കുകൂടി നല്‍കപ്പെട്ടു. ഒരു തടസ്സവുമില്ലാത്ത മുതലാളിത്തത്തിന് ചിലി പരീക്ഷണശാലയായി. ബാങ്കുകളടക്കം അറുന്നൂറിലേറെ പൊതുമേഖലാ സ്ഥാപനങ്ങള് സ്വകാര്യവല്‍ക്കരിക്കപ്പെട്ടു. ഊഹക്കച്ചവടത്തിന്റെ പുതിയ മേഖലകള് കണ്ടെത്തുന്നതിന് വാതിലുകള് തുറന്നു. ഇറക്കുമതി നിയന്ത്രണങ്ങള് നീക്കിയതോടെ വിദേശ ഉല്‍പ്പന്നങ്ങള് വിപണി കീഴടക്കി. സബ്സിഡികള് പൂര്‍ണമായും നീക്കംചെയ്യുകയും വിലനിയന്ത്രണം എടുത്തുകളയുകയുമുണ്ടായി. ചുരുങ്ങിയ നാള്‍കൊണ്ട് സ്വതന്ത്രകമ്പോളം, ചിലിയെ പിന്നോക്കം പിടിച്ചുവലിച്ചു. പണപ്പെരുപ്പം 375 ശതമാനമായി. നിത്യോപയോഗ സാധനങ്ങളുടെ വില കുതിച്ചുയര്‍ന്നു. തൊഴിലില്ലായ്മ പെരുകി. തദ്ദേശ വ്യാപാര-വ്യവസായ സ്ഥാപനങ്ങള് അടച്ചുപൂട്ടി. പട്ടിണിയും ദാരിദ്യ്രവും വേട്ടയാടി.\nസോവിയറ്റ് യൂണിയന്റെ തിരോധാനത്തോടെ ശത്രുവിനെ നഷ്ടമായ സാമ്രാജ്യത്വത്തിന് ലോകപൊലീസ് കളിക്കാനുള്ള പുതിയ ശത്രുവാണ് ഭീകരവാദം. ഭീകരാക്രമണങ്ങള് നല്‍കുന്ന ഞെട്ടലും വിസ്മയവും കലര്‍ന്ന ചികിത്സ, നവ ലിബറലിസത്തിന് തഴച്ചുവളരാനുള്ള മണ്ണാണ്. തൊഴിലില്ലായ്മ വളരുന്നത്, ചൂഷണവും കര്‍ഷക ആത്മഹത്യകളും പെരുകുന്നത്, വിലകള് വര്‍ധിക്കുന്നത്, ഭക്ഷ്യസുരക്ഷിതത്വം നഷ്ടപ്പെടുന്നത്, പൊതുമേഖലകള് സ്വകാര്യവല്‍ക്കരിക്കപ്പെടുന്നത് തുടങ്ങിയ പ്രധാന വിഷയങ്ങളൊക്കെയും ഈ ഞെട്ടലിന്റെ ഫലമായി വിസ്മരിക്കപ്പെടുന്നു.\nഇസ്ളാമിക ഭീകരവാദവും സാമ്രാജ്യത്വവും അന്യോന്യം സഹായിച്ചു മുന്നേറുകയാണെന്ന് സമീര് അമീന് നിരീക്ഷിച്ചിട്ടുണ്ട്. ഭീകരവാദികള് മറിച്ചു പറയുന്നുണ്ടെങ്കില്‍ത്തന്നെയും, രാഷ്ട്രീയ ഇസ്ളാം ഒട്ടും സാമ്രാജ്യത്വവിരുദ്ധമല്ല. അവര് സാമ്രാജ്യത്വത്തിന് വിലമതിക്കാനാവാത്ത സഖ്യകക്ഷിയാണ്.\n1985ല് റൊനാള്‍ഡ് റെയ്ഗന്, അഫ്ഗാന് മുജാഹിദീന് ഗറില്ലകളെ വൈറ്റ്ഹൌസില് സ്വീകരിച്ച് പത്രക്കാര്‍ക്ക് പരിചയപ്പെടുത്തുകയുണ്ടായി. അമേരിക്കയുടെ രാഷ്ട്രപിതാക്കള്‍ക്ക് സമന്മാരായ സോവിയറ്റ് യൂണിയന് എന്ന 'ദുഷ്ട സാമ്രാജ്യ'ത്തിനെതിരെ പോരടിക്കുന്ന സ്വാതന്ത്യ്രസമര പോരാളികളായാണ് അവരെ റെയ്ഗന് വിശേഷിപ്പിച്ചത്. തങ്ങള് ഏതാനും വര്‍ഷംമുമ്പ്, ജോര്‍ജ് വാഷിങ്ടണിനും തോമസ് ജെഫേഴ്സണിനും തുല്യരായി കണക്കാക്കിയിരുന്ന ഒസാമ ബിന്‍ലാദനെയും കൂട്ടരെയും വധിക്കുന്നതിന് 1998 ആഗസ്തില് ഇന്ത്യാ മഹാസമുദ്രത്തിലെ അമേരിക്കന് നാവികസേനയുടെ കപ്പലില്‍നിന്ന് മിസൈല് അയച്ചത് ഇതേ സാമ്രാജ്യത്വംതന്നെയായിരുന്നുവെന്ന് പ്രശസ്ത പാകിസ്ഥാനി ചിന്തകന് ഇഖ്ബാല് അഹമ്മദ് കൂട്ടിച്ചേര്‍ത്തിട്ടുണ്ട്. ('വാര് ഓണ് ടെറര്').\nഭയത്തിന്റെ ഈ കെട്ടഴിച്ചുവിടലാണ് ഫ്രീഡ്മാന്റെ സാമ്പത്തിക ഷോക്ക് ചികിത്സക്ക് അടിത്തറയായത്. ആ പ്രത്യയശാസ്ത്രത്തെക്കുറിച്ച് നവോമി പറയുന്നു: "മനുഷ്യമനസ്സിനെ പുതിയ അവസ്ഥയിലേക്ക് കൊണ്ടുപോകുന്നതിനെ കാമറോണ് സ്വപ്നംകണ്ടപ്പോള്, ഫ്രീഡ്മാന് സ്വപ്നംകണ്ടത് സമൂഹങ്ങളെ ഡീപാറ്റേണ് ചെയ്യാനും സര്‍ക്കാര് ഇടപെടലുകളില്‍നിന്നും നിയന്ത്രണങ്ങളില്‍നിന്നും തീര്‍ത്തും മുക്തമായ മുതലാളിത്ത വ്യവസ്ഥയെക്കുറിച്ചായിരുന്നു. സമ്പദ്ഘടന വലിയതോതില് വക്രീകൃതമാകുമ്പോള്, പൂര്‍വകാലസ്ഥിതിയിലേക്ക് തിരിച്ചെത്താനുള്ള ഒരേയൊരു വഴി, ബോധപൂര്‍വം വേദനാജനകമായ ഷോക്കുകള് നല്‍കുക എന്നതാണെന്ന് കാമറോണിനെപ്പോലെ ഫ്രീഡ്മാനും വിശ്വസിച്ചു. കടുപ്പമേറിയ മരുന്നിനേ ഈ വക്രീകരണത്തെയും ചീത്ത മാതൃകകളെയും നീക്കാന് കഴിയൂ. ഷോക്ക് നല്‍കുന്നതിന് കാമറോണ് വൈദ്യുതി ഉപയോഗിച്ചപ്പോള്, ഫ്രീഡ്മാന് തെരഞ്ഞെടുത്ത ഉപകരണം നയമായിരുന്നു.''\nസാമ്പത്തികതകര്‍ച്ചയില് നട്ടംതിരിയുന്ന അമേരിക്ക, വളരെ പെട്ടെന്നൊന്നും കരകയറാന് കഴിയാത്ത തരത്തില് ദുര്‍ബലപ്പെട്ടിരിക്കുന്നു. ചെറുതും വലുതുമായ ബാങ്കുകളുടെ തകര്‍ച്ച തുടര്‍ക്കഥയാവുകയാണ്. 2009ല് മാത്രം 136 ബാങ്കുകളാണ് തകര്‍ന്നത്.\nമാന്ദ്യം അവസാനിച്ചുവെന്നും വളര്‍ച്ചയുടെ നാളുകള് തിരികെവരുന്നുവെന്നും ശക്തിയായ പ്രചാരം നടക്കുന്നുണ്ട്. യാഥാര്‍ഥ്യം വ്യത്യസ്തമാണെന്ന് പോള് ക്രുഗ്മാന് എഴുതി: "എന്താണവശേഷിക്കുന്നത്? ഇപ്പോള് നിക്ഷേപത്തിലുണ്ടാകുന്ന സമൃദ്ധി സഹായകരമായിരിക്കും. അത് എവിടെനിന്നു വരുമെന്ന് കാണാന് പ്രയാസം. വ്യവസായം അമിതശേഷിയില് പൊങ്ങിക്കിടക്കുന്നു. ഓഫീസ്മുറികള് വന്‍തോതില് ഒഴിഞ്ഞുകിടക്കുന്നതുകൊണ്ട് വാടകയെന്നത് തകര്‍ന്നുകൊണ്ടേയിരിക്കുന്നു. അതുകൊണ്ട് ഏതെങ്കിലും തരത്തിലുള്ള നല്ല സാമ്പത്തികവാര്‍ത്തകള് കേള്‍ക്കുന്നുണ്ടെങ്കില് അത് താല്‍ക്കാലികം മാത്രമാണ്. അത് നമ്മള് സ്ഥിരമായ വളര്‍ച്ചയുടെ പാതയിലാണെന്നതിന്റെ സൂചനയല്ല.''\nഇന്ത്യന്‍ജനത ഭീകരതയുടെ ഷോക്ക് ചികിത്സക്ക് വിധേയമായിക്കൊണ്ടേയിരിക്കുന്നു. ഭരണകൂടമാവട്ടെ, വിധേയത്വം ആഘോഷിക്കുന്നു. ഇ പി ശ്രീകുമാറിന്റെ 'ദാസ്യരസം' എന്ന കഥയില്‍നിന്ന്: "അധീനതയെ, വിധേയത്വത്തെ ആസ്വദിക്കാന് പഠിക്കുക, പരിശീലിക്കുക. ക്രമേണ അത് നിങ്ങള്‍ക്ക് ആഘോഷിക്കാനാവും.''\nസി ബി വേണുഗോപാല് കടപ്പാട്: ദേശാഭിമാനി വാരാന്തപ്പതിപ്പ്\n"അധീനതയെ, വിധേയത്വത്തെ ആസ്വദിക്കാന് പഠിക്കുക, പരിശീലിക്കുക. ക്രമേണ അത് നിങ്ങള്‍ക്ക് ആഘോഷിക്കാനാവും”\nഹ ഹ ഹാ.... ഇതു കഥയില് നിന്നുള്ള ക്വോട്ടോ അതോ വിജയേട്ടന് അണികള്‍ക്കയച്ച സര്‍ക്കുലറോ....\nതട്ടിപ്പ് ലേഖനം. Naomi Klein ന്റെ പുസ്തകത്തില്‍നിന്നുള്ള ഉള്ളടക്കം സ്വന്തം കണ്ടുപിടിത്തം പോലെ അവതരിപ്പിച്ചിരിക്കുന്നു. ക്ലെയിനിന്റെ പുസ്തകത്തില്‍നിന്നുള്ള കാര്യങ്ങളാണ് ലേഖനത്തിന്റെ വലിയ ഭാഗവും. അതുപക്ഷേ മറച്ചുവെച്ചിരിക്കുന്നു. ഒന്നോരണ്ടോ കാര്യങ്ങള് മാത്രം ക്ലെയിനിന് ആട്രിബ്യൂട്ട് ചെയ്തിരിക്കുന്നു. ആദ്യ ഖണ്ഡിക വായിച്ചാല് തോന്നും അതൊക്കെ സി ബി വേണുഗോപാലിന്റെയാണെന്ന്.\nരാജേട്ടന്, രമേശേട്ടന്, ചാണ്ടിയെട്ടന്, നിത്യാനന്ദ സാമി, മാത്തുച്ചായന്, വീരേട്ടന്,മര്‍ഡോക്ക് എല്ലാരും അയക്കുമ്പോ പാവം വിജയേട്ടനും അയച്ചോട്ടെടോ സര്‍ക്കുലര്.


കര്‍ണ്ണാടകയില് കലക്കവെള്ളത്തില് മീന് പിടിച്ചത് ജനതാദള് ? ഫലം വന്നപ്പോള് ജെഡിഎസും ബിജെപിയും വോട്ട് കച്ചവടം നടത്തിയതിന് തെളിവ് ! സമയമായപ്പോള് കുമാരസ്വാമി തിരിച്ച് ബിജെപിയ്ക്ക് പണിയും കൊടുത്തു ! കോണ്‍ഗ്രസിന്റെ കണ്ണ് ദളിന്റെ 18 ശതമാനത്തില് !\nബാംഗ്ലൂര്: നിയമസഭയില് നഷ്ടം സംഭവിച്ചാലും ലോക്സഭാ തെരഞ്ഞെടുപ്പില് മുതലെടുപ്പ് ലക്‌ഷ്യം വച്ചാണ് കര്‍ണ്ണാടകയില് കോണ്‍ഗ്രസ് നീക്കം. കേവല ഭൂരിപക്ഷം നേടാനോ ഏറ്റവും വലിയ ഒറ്റകക്ഷിയാകാനോ കഴിഞ്ഞില്ലെങ്കിലും കര്‍ണ്ണാടകയില് ഏറ്റവും അധികം വോട്ട് നേടിയ പാര്‍ട്ടിയാകാന് കഴിഞ്ഞതിലൂടെ പാര്‍ട്ടി പ്രവര്‍ത്തകരില് ആത്മവിശ്വാസം നിലനിര്‍ത്താന് കഴിഞ്ഞു.\nബി ജെ പിയേക്കാള്7ലക്ഷം വോട്ടുകളാണ് കോണ്‍ഗ്രസ് കൂടുതല് നേടിയിരിക്കുന്നത്. ശതമാന കണക്കില് ബി ജെ പിയേക്കാള്2% വോട്ടുകള് കോണ്‍ഗ്രസിന് അധികമായുണ്ട്. കോണ്‍ഗ്രസ് 38.2 % വോട്ടുകള് നേടിയപ്പോള് ബി ജെ പിയ്ക്ക് 36.2 % വോട്ട് നേടാനേ കഴിഞ്ഞുള്ളു. ജെ ഡി എസ്സിന്റെ വോട്ടുവിഹിതം 18.6 % ആണ്.\nകോണ്‍ഗ്രസ് ലക്‌ഷ്യം കര്‍ണ്ണാടകയില് 25 സീറ്റ്\nജനതാദളിന്റെ ആ 18.6 ശതമാനത്തിലാണ് ഇപ്പോള് കോണ്‍ഗ്രസിന്റെ കണ്ണ്. തങ്ങളുടെ 36 ഉം ദളിന്റെ 18 ഉം ചേര്‍ന്നാല് ലോക്സഭാ തെരഞ്ഞെടുപ്പില് മുഴുവന് സീറ്റുകളും തൂത്തുവാരാം എന്നാണ് കോണ്‍ഗ്രസിന്റെ പ്രതീക്ഷ.\n2014 ല് ബി ജെ പി കര്‍ണ്ണാടകയില് 17 സീറ്റ് നേടിയിരുന്നു. കോണ്‍ഗ്രസിന്9ഉം ദളിന്2സീറ്റുമായിരുന്നു കിട്ടിയത്. അത് 25 ലെങ്കിലും സഖ്യത്തിന് എത്തിക്കാനാണ് കോണ്‍ഗ്രസ് ലക്‌ഷ്യം വയ്ക്കുന്നത്.\nവടക്കേന്ത്യയില് കോണ്‍ഗ്രസിന് സീറ്റ് വിഹിതം വര്‍ധിപ്പിക്കാന് സാധ്യത കാണുന്ന ഏറ്റവും വലിയ സംസ്ഥാനമാണ് കര്‍ണ്ണാടകം.\nബി ജെ പി 132 ല് നിന്ന് 104 ല്\nഅതേസമയം, കഴിഞ്ഞ ലോക്സഭാ തെരഞ്ഞെടുപ്പിനെ അപേക്ഷിച്ച് ഈ നിയമസഭാ തെരഞ്ഞെടുപ്പില് ബി ജെ പി ഏറെ പിന്നോക്കം പോയി. 2014 ല് കര്‍ണ്ണാടകയില് 132 സീറ്റുകളില് ബി ജെ പി ഭൂരിപക്ഷം നേടിയപ്പോള് ഇത്തവണ അവര്‍ക്ക് 104 സീറ്റുകളുമായി തൃപ്തിപ്പെടെണ്ടി വന്നു.\nഅതിനാല് തന്നെ സംസ്ഥാനത്ത് ഇപ്പോഴും ശക്തമായി നിലനില്‍ക്കാന് ശേഷിയുള്ള പാര്‍ട്ടി കോണ്‍ഗ്രസാണെന്ന വിലയിരുത്തലാണ് നേതാക്കള്‍ക്കുള്ളത്.\nജെ ഡി എസിന്റെ സഖ്യം ഗുണ൦ ചെയ്യുമെന്ന ആത്മവിശ്വാസവും നേതാക്കള്‍ക്കുണ്ട്. കേരളത്തില് സി പി എമ്മിനെന്ന പോലെ കര്‍ണ്ണാടകയിലാകമാനം വേരുകളുള്ള പാര്‍ട്ടിയാണ് ജെ ഡി എസ്.\nജെ ഡി എസ് – ബി ജെ പി വോട്ടു കച്ചവടം ഇങ്ങനെ !\nഫലപ്രഖ്യാപനത്തിന് ശേഷം കോണ്‍ഗ്രസും ജെ ഡി എസും കൈകോര്‍ത്തെങ്കിലും സംസ്ഥാനത്തെ നിരവധി മണ്ഡലങ്ങളില് ജെ ഡി എസും ബി ജെ പിയും കൈകോര്‍ത്തെന്ന വിലയിരുത്തല് ശക്തമാണ്. അതിന്റെ ‘കരാര്’ എന്തായിരുന്നു എന്നതാണ് അജ്ഞാതം !\n10 വര്‍ഷമായി അധികാരത്തിന് പുറത്ത് നിന്ന് ജെ ഡി എസിന് തെരഞ്ഞെടുപ്പില് മത്സരിക്കാന് പണം എത്തിയത് ഈ ഒത്തുതീര്‍പ്പിലാണെന്നാണ് വിലയിരുത്തപ്പെടുന്നത്.\nജെ ഡി എസ് വിജയിച്ചിടങ്ങളിലെല്ലാം ബി ജെ പി മൂന്നാം സ്ഥാനത്താന്. വോട്ടും കുറവ്. തിരിച്ച് ബി ജെ പി വിജയിച്ച മണ്ഡലങ്ങളില് ജെ ഡി എസും മൂന്നാം സ്ഥാനത്താന്. വോട്ട് കുറവുമാണ്.\nതെരഞ്ഞെടുപ്പില് ഇരു പാര്‍ട്ടികളും തമ്മില് ധാരണയുണ്ടായിരുന്നുവെന്ന് തെളിയിക്കുന്ന കണക്കുകളാണിത്. അതിന്റെ നേട്ടം ഇരുപക്ഷവും ഉണ്ടാക്കുകയും ചെയ്തു. ഫലമെടുത്തത് ജെ ഡി എസാണെന്ന് മാത്രം.\nബി ജെ പിയ്ക്ക് ഏറ്റവു൦ വലിയ ഒറ്റ കക്ഷിയാകാനായി. എന്നാല് സര്‍ക്കാര് രൂപീകരണത്തിന്റെ കാര്യത്തില് ആ ധാരണ മുന്നോട്ട് കൊണ്ടുപോകാന് ജെ ഡി എസ് ഒരുക്കവുമല്ല. അക്കാര്യം അവര് മുന്‍പേ വ്യക്തമാക്കിയിരുന്നത്രെ !


കോണ്‍ഗ്രസിന്റെ ലോക്സഭ കക്ഷി നേതാവ് അധീർ ചൗധരി, ചീഫ് വിപ്പ് കൊടിക്കുന്നിൽ സുരേഷ് – Times Kerala\nകോണ്‍ഗ്രസിന്റെ ലോക്സഭ കക്ഷി നേതാവ് അധീർ ചൗധരി, ചീഫ് വിപ്പ് കൊടിക്കുന്നിൽ സുരേഷ്\nന്യൂഡല്‍ഹി: പതിനേഴാം ലോക്‌സഭ സമ്മേളനം ആരംഭിച്ചതിന് ശേഷം ലോക്‌സഭാ കക്ഷി നേതാവിനെ പ്രഖ്യാപിച്ച് കോണ്‍ഗ്രസ്. ബംഗാളില് നിന്നുള്ള എം.പിയായ അധിര് രജ്ഞന് ചൗധരിയെയാണ് കോണ്‍ഗ്രസ് ലോക്‌സഭാ കക്ഷി നേതാവായി തെരഞ്ഞെടുത്തത്. കൊടിക്കുന്നിൽ സുരേഷ്, ശശി തരൂർ, മനീഷ് തിവാരി എന്നിവരുടെ പേരുകൾ പരിഗണനയിലുണ്ടായിരുന്നു. കൊടിക്കുന്നില് സുരേഷ് കോണ്‍ഗ്രസിന്റെ ചീഫ് വിപ്പാകും.\nരാഹുല് ഗാന്ധി വിസ്സമതിച്ചതിനെ തുടര്‍ന്നാണ് ചൗധരിയെ ലോക്‌സഭാ കക്ഷി നേതാവായി സോണിയാ ഗാന്ധി പ്രഖ്യാപിച്ചത്. സമ്മേളനം ആരംഭിക്കും മുമ്പ് കക്ഷി നേതാവിനെ കണ്ടെത്തുമെന്നായിരുന്നു നേരത്തെ പറഞ്ഞിരുന്നത്. എന്നാല് അതുണ്ടായിരുന്നില്ല. അധ്യക്ഷസ്ഥാനം രാജിവെക്കാനുള്ള രാഹുല് ഗാന്ധിയുടെ തീരുമാനമുണ്ടാക്കിയ പ്രതിസന്ധിയിലായിരുന്നു കോണ്‍ഗ്രസ്.\nഓർമയിൽ ഒരു ശിശിരം ജൂൺ 28-ന് റിലീസ് ചെയ്യും\nലൂസിഫർ രണ്ടാം ഭാഗം “L2 EMPURAAN “


കൊവിഷീല്‍ഡും കൊവാക്സിനും സുരക്ഷിതം ; ആരോഗ്യമന്ത്രാലയം | Truevision News\nകൊവിഷീല്‍ഡും കൊവാക്സിനും സുരക്ഷിതം ; ആരോഗ്യമന്ത്രാലയം\nദില്ലി: കൊവിഷീല്‍ഡും കൊവാക്സിനും സുരക്ഷിതമെന്നും കൃത്യമായ വിലയിരുത്തലിന് ശേഷമാണ് വാക്സീന് അനുമതി നല്‍കിയതെന്ന് ആരോഗ്യമന്ത്രാലയം .\nകൊവാക്സിൻ ഒരു ഡോസിന് 206 രൂപയായിരിക്കും. സിറം ഇന്‍സ്റ്റിറ്റ്യൂട്ടില് നിന്ന് ആദ്യം വാങ്ങുക ഒരു കോടി ഡോസും ഭാരത് ബയോടെക്കില് നിന്ന് വാങ്ങുന്നത് 55 ലക്ഷം ഡോസുമായിരിക്കും.\nപതിനാറര ലക്ഷം ഡോസ് കൊവാക്സിൻ ഭാരത് ബയോടെക് സൗജന്യമായി നൽകും. വാക്സീനേഷനായി രണ്ട് ലക്ഷം പേര്‍ക്ക് പരിശീലനം നല്‍കിയിട്ടുണ്ട്.\nപരീക്ഷണഘട്ടത്തിലുള്ള നാല് വാക്സീനുകളിൽ പ്രതീക്ഷയുണ്ട്. വാക്സിനേഷൻ പ്രക്രിയ പൂർത്തിയാകാൻ ഒരു വർഷം വേണ്ടിവരുമെന്നും ആരോഗ്യമന്ത്രാലയം പറഞ്ഞു.\nജനിതക മാറ്റം വന്ന വൈറസ് ബാധിച്ച് രാജ്യത്ത് ഏഴുപേര് കൂടി ചികിത്സയില്\nപുനെ സിറം ഇന്‍സ്റ്റിറ്റ്യൂട്ടില് നിന്ന് പുലര്‍ച്ചെ നാലരയോടെ കൊവിഷീല്‍ഡ് വാക്സീനുമായുള്ള ശീതീകരിച്ച ട്രക്കുകള് പുറപ്പെട്ടു. തേങ്ങയടിച്ചും, പൂജ നടത്തിയുമാണ് സിറം ഇന്‍സ്റ്റിറ്റ്യൂട്ട് അധികൃതര് മരുന്നുകള് പുറത്തേക്ക് വിട്ടത്.\n32 കിലോ ഭാരം വരുന്ന 478 ബോക്സുകളാണ് ട്രക്കുകളില് വിമാനത്താവളത്തില് എത്തിച്ചത്. തുടര്‍ന്ന് എയര് ഇന്ത്യ, സ്പൈസ് ജെറ്റ്, ഇന്‍ഡി ഗോ വിമാനങ്ങള് 13 ഇടങ്ങളിലേക്ക് വാക്സീനുമായി പുറപ്പെട്ടു. ദില്ലിയിലെത്തിച്ച വാക്സീന് വിമാനത്താവളത്തില് പ്രത്യേകം തയ്യാറാക്കിയ ശീതീകരിച്ച മുറികളിലും, രാജീവ് ഗാന്ധി സൂപ്പര് സ്പെഷ്യാലിറ്റി ആശുപത്രിയിലുമായി സൂക്ഷിക്കും. ദില്ലിക്ക് പുറമെ കൊല്‍ക്കത്ത, ഗുവാഹത്തി, അഹമ്മദാബാദ്, ഹൈദരബാദ്, വിജയവാഡ, ബംഗലുരു തുടങ്ങി പതിമൂന്ന് ഇടങ്ങളില് ഇന്ന് തന്നെ വാക്സീന് എത്തിക്കും.\nകൊച്ചി തിരുവനന്തപുരം, കോഴിക്കോട് എന്നിവിടങ്ങളില് നാളെ വാക്സീന് എത്തും\ncorona,corona virus,covid 19,latest,latest news,കൊറോണ,കൊറോണ വൈറസ്\nEnglish summary: Safe for Kovshield and Kovacs; Ministry of Health\n← പീരുമേടിന്റെ പ്രത്യേകതയറിയാമോ ? → അജ്ഞാതരോഗം ; ആലപ്പുഴയില് വളർത്തുപൂച്ചകൾ ചത്തൊടുങ്ങുന്നു


ദമ്പതികള്‍ക്കിടയിലെ ആശയവിനിമയത്തിന്റെ ആവശ്യകതKeralafamily | The lifestyle portal\nദമ്പതികള്‍ക്കിടയിലെ ആശയവിനിമയത്തിന്റെ ആവശ്യകത\nMonday 21 November 2016 12:37:15 PM\nവ്യത്യസ്ത ചുറ്റുപാടുകളില് നിന്നുള്ള രണ്ടുപേരുടെ ഒരു കൂടിച്ചേരലാണ് വിവാഹമെന്നത്. വിവാഹജീവിതം സന്തോഷപൂര്‍ണ്ണമാകാന് രണ്ടുപേരും പരസ്്പരം മനസ്സിലാക്കേണ്ടത് വളരെ പ്രധാനമാണ്.\nഭാര്യാഭര്‍ത്താക്കന്മാര്‍ക്കിടയില് ആശയവിനിമയം കുറയുന്നത് പലപ്പോഴും കൂടുംബപ്രശ്‌നങ്ങള്‍ക്കും കാരണമാകുന്നു. വിവാഹത്തിന്റെ തുടക്കത്തില് ഉണ്ടാകുന്ന ആശയവിനിമയം പതിയെ പതിയെ കുറയുന്നു. എത്ര വലിയ തിരക്കാണെങ്കിലും പരസ്പരം ഒരുമിച്ചിരിക്കാന് ഒരല്പം സമയം കണ്ടേത്തേണ്ടത് വളരെ അത്യാവശ്യമാണ്.\nദിവസവും ഉണ്ടാകുന്ന സന്തോഷമോ, നിരാശയോ, ദുഃഖമോ എന്തുമാകട്ടെ പരസ്പരം തുറന്നു സംസാരിക്കാം. പങ്കാളി പറയുന്നത് കേള്‍ക്കാനുള്ള ക്ഷമ ഭാര്യയായലും ഭര്‍ത്താവായാലും ഉണ്ടാകേണ്ടതുണ്ട്. വാക്കുകളിലെ സന്തോഷവും സങ്കടവും പരസ്പരം മനസ്സിലാക്കാന് സാധിക്കണം.\nപങ്കാളിയെ കേള്‍ക്കാന് തയ്യാറാവുക. ഇത് ബന്ധത്തിന്റെ ആഴവും പരപ്പും വര്‍ധിപ്പിക്കും.മനസ്സുതുറക്കുന്ന പങ്കാളിയുടെ മുമ്പില് ചെവിയടച്ചിരിക്കരുത്. പരസ്പരം എല്ലാ കാര്യങ്ങളും തുറന്നുപറയുന്ന ശീലം ഉണ്ടാക്കിയെടുക്കുക. ഇത് മുന്നോട്ടുള്ള ജീവിതത്തെ വളരെയധികം സഹായിക്കും.\nവിവാഹശേഷം തീരുമാനങ്ങള് എടുക്കുമ്പോള് അത് വലുതായാലും ചെറുതായാലും പങ്കാളുയുടെ അഭിപ്രായം കൂടി ചോദിച്ച് ഒരുമിച്ചൊരു തീരുമാനത്തിലെത്താം.അവനവന്റെ താത്പര്യങ്ങള് ചര്‍ച്ചചെയ്ത് രണ്ടുപേരുടെയും ഇഷ്ടങ്ങള് കണക്കിലെടുത്ത്് ഒരുമിച്ചൊരു തീരുമാനമെടുക്കാം. യോജിച്ചുള്ള തീരുമാനമാകുമ്പോള് ഇരുകൂട്ടര്‍ക്കും ഉത്തരവാദിത്വമുണ്ടാകും. തീരുമാനം പരാജയപ്പെട്ടാലും പഴിചാരലും വിമര്‍ശനവും ഉണ്ടാകില്ല.\nദാമ്പത്യത്തില് രഹസ്യങ്ങള് ഉണ്ടാകാതിരിക്കാന് ശ്രദ്ധിക്കുക. വരുമാനവും ചെലവും സമ്പാദ്യവുമെല്ലാം ഇരുവരും അറിഞ്ഞുകൊണ്ടായിരിക്കണം. ഒരുമിച്ച് കഴിയുന്ന സമയം ഫലപ്രദമായി വിനിയോഗിക്കുക.\nRead more topics: happy couples, converstion, importance,ദമ്പതികള്,ആശയവിനിമയം,കൂടുംബപ്രശ്‌നങ്ങള്\nImportance of conversation among couples


മുഖ്യമന്ത്രിയുടെ പേരുപറയാൻ നിർബന്ധിച്ചു; ഇഡി സമ്മർദം ചെലുത്തി: സന്ദീപിന്റെ മൊഴി - Express Malayali\nHome Kerala മുഖ്യമന്ത്രിയുടെ പേരുപറയാൻ നിർബന്ധിച്ചു; ഇഡി സമ്മർദം ചെലുത്തി: സന്ദീപിന്റെ മൊഴി\nമുഖ്യമന്ത്രിയുടെ പേരുപറയാൻ നിർബന്ധിച്ചു; ഇഡി സമ്മർദം ചെലുത്തി: സന്ദീപിന്റെ മൊഴി\nസ്വർണക്കടത്ത് കേസിൽ മുഖ്യമന്ത്രി പിണറായി വിജയന്റെ പേരു പറയാൻ എൻഫോഴ്സ്മെന്റ് ഡയറക്ടറേറ്റ് (ഇഡി) നിർബന്ധിച്ചെന്ന് പ്രതി സന്ദീപ് നായരുടെ മൊഴി. സർക്കാരിലെ മറ്റു ഉന്നതരുടെ പേരു പറയാനും സമ്മർദമുണ്ടായെന്നും, കസ്റ്റഡിയിലും ജയിലിലും വച്ച് സമ്മർദം ചെലുത്തിയെന്നും സന്ദീപിന്റെ മൊഴിയിൽ പറയുന്നു.\nസ്വര്‍ണക്കടത്തുമായി ബന്ധപ്പെട്ട് മുഖ്യമന്ത്രിയുടെയും മന്ത്രിമാരുടെയും പേര് പറയാന് ഇ.ഡി. ഉദ്യോഗസ്ഥര് നിര്‍ബന്ധിച്ചു എന്ന സന്ദീപ് നായരുടെ മൊഴിയുടെ അടിസ്ഥാനത്തില് ക്രൈംബ്രാഞ്ച് കേസെടുത്തിരുന്നു. ഇതിന്റെ അടിസ്ഥാനത്തിലാണ് പൂജപ്പുര സെന്‍ട്രല് ജയിലില് വെച്ച് ഇന്ന് സന്ദീപ് നായരെ ക്രൈംബ്രാഞ്ച് ചോദ്യം ചെയ്തത്. അഞ്ചുമണിക്കൂറോളം നീണ്ടുനിന്ന ചോദ്യം ചെയ്യലില് മുഖ്യമന്ത്രിയുടെയും മന്ത്രിമാരുടെയും പേരുപറയാന് ഇഡി നിര്‍ബന്ധിച്ചു എന്ന മൊഴി സന്ദീപില് നിന്ന് ലഭിച്ചു എന്നാണ് ക്രൈംബ്രാഞ്ച് ഉദ്യോഗസ്ഥര് വ്യക്തമാക്കുന്നത്.\nസന്ദീപ് നായരുടെ വെളിപ്പെടുത്തലിന്റെ അടിസ്ഥാനത്തില് ഒരു അഭിഭാഷകന് നല്‍കിയ പരാതിയിന്മേലാണ് കേസെടുത്തത്. എന്നാല് സന്ദീപിന്റെ അഭിഭാഷക അങ്ങനെ ഒരു പരാതി നല്‍കിയില്ലെന്ന് വാദിച്ചിരുന്നു. ഏതായാലും സന്ദീപ് നായര് കേസിന് അനുകൂലമായ മൊഴി നല്‍കിയെന്നാണ് ഇപ്പോള് ക്രൈംബ്രാഞ്ച് വ്യക്തമാക്കുന്നത്.\nPrevious articleമൂന്ന് ജില്ലകളില് ശക്തമായ കാറ്റിനും മഴയ്ക്കും സാധ്യത\nNext articleപാല് വില്‍ക്കുന്നവര് പാല് സൊസൈറ്റിയില് മത്സരിച്ചാല് മതി.യുഡിഎഫ് സ്ഥാനാര്‍ത്ഥിഅരിതാ ബാബുവിനെ പരിഹസിച്ച് എംപി എ.എം ആരിഫ്.


അതിര്‍ത്തി തര്‍ക്കവുമായി ബന്ധപ്പെട്ട് ഇന്ത്യയും ചൈനയും തമ്മില് വീണ്ടും വാക്പോര് : ചൈന ഏകപക്ഷീയമായി തീരുമാനിക്കുന്ന നിയന്ത്രണ രേഖ അംഗീകരിക്കില്ലെന്ന് ഇന്ത്യ : നിലപാടില് നിന്ന് മാറ്റമില്ലാതെ ചൈന – East Coast Daily Malayalam\nന്യൂഡല്‍ഹി : അതിര്‍ത്തി തര്‍ക്കവുമായി ബന്ധപ്പെട്ട് ഇന്ത്യയും ചൈനയും തമ്മില് വീണ്ടും വാക്‌പോര്. യഥാര്‍ത്ഥ നിയന്ത്രണ രേഖ ചൈന ഏകപക്ഷീയമായി തീരുമാനിക്കുന്നത് അംഗീകരിക്കില്ലെന്ന് ഇന്ത്യ വ്യക്തമാക്കി. 1959ല യഥാര്‍ത്ഥ നിയന്ത്രണ രേഖയാണ് അന്തിമമെന്ന ചൈനീസ് വാദം തള്ളി. അതിര്‍ത്തിയില് സമാധാനം നിലനിര്‍ത്താന് യഥാര്‍ത്ഥ നിയന്ത്രണ രേഖ മറികടക്കില്ല.\nRead Also :ബെംഗളൂരുവിലെ ഭീകരതയ്ക്ക് അറുതി വരണം, ; എന്‍ഐഎ ഓഫീസ് അനുവദിക്കണമെന്ന് തേജസ്വി; സ്ഥിരം യൂണിറ്റ് അനുവദിക്കാനൊരുങ്ങി അമിത് ഷാ\nഎന്നാല് രേഖ രണ്ടു രാജ്യങ്ങളും കൂട്ടായി തീരുമാനിക്കണമെന്നാണ് നിലപാടെന്ന് ഇന്ത്യ പറഞ്ഞു. അനാവശ്യ അവകാശവാദം ചൈന ഉപേക്ഷിക്കണമെന്നും ഇന്ത്യ ആവശ്യപ്പെട്ടു. ഒരി ഇംഗ്ലീഷ് മാധ്യമത്തിന് നല്‍കിയ പ്രതികരണത്തിലായിരുന്നു കേന്ദ്ര വിദേശകാര്യ വക്താവ് ഇങ്ങനെ പ്രതികരിച്ചത്.


Honor 9i (2018) India Launch Expected at Launch Event on July 24 | ഹോണര് 9i ജൂലൈ 24ന് ഇന്ത്യയിലേക്ക് | Mangalam\nThursday, July 04, 2019 Last Updated 11 Min 22 Sec ago English Edition\nTuesday 17 Jul 2018 01.32 PM\nഹോണര് 9i ജൂലൈ 24ന് ഇന്ത്യയിലേക്ക്\nഹോണറിന്റെ ഏറ്റവും പുതിയ മോഡലുകളില് ഒന്നായ ഹോണര് 9i ഈ മാസം 24ന് ഇന്ത്യന് വിപണിയില് എത്തുമെന്ന് റിപ്പോര്‍ട്ട്. സ്മാര്‍ട്ട്‌ഫോണിന്റെ യഥാർത്ഥ പേര് കമ്പനി വെളിപ്പെടുത്തിയിട്ടില്ല. ഹോണര് 9i ഇന്ത്യന് വിപണിയില് ഹോണര് 9X എന്ന് പുനര്‍നാമകരണം ചെയ്യുമെന്നും സൂചനകളുണ്ട്.\nഹോണര് 9i കഴിഞ്ഞ മാസമാണ് ചൈനയില് അവതരിപ്പിച്ചത്. ഇത് കഴിഞ്ഞ വര്‍ഷം ഒക്ടോബറില് ഇന്ത്യയില് ഇറങ്ങിയ ഹോണര് 9i യുടെ നവീകരണ രൂപമാണ്. ഹോണര് 9i അല്ലെങ്കില് ഹോണര് പ്ലേ ആയിരിക്കും നിര്‍മ്മാതാക്കള് ഇന്ത്യയില് അവതരിപ്പിക്കുകയെന്നും റിപ്പോര്‍ട്ട് ഉണ്ട്. ഹോണര് പ്ലേ കഴിഞ്ഞ മാസം ചൈനയില് അവതരിപ്പിച്ച ഫോണാണ്.\nഹോണര് 9i (2018)സ്മാര്‍ട്ട്‌ഫോണ് ഹോണര് 9x എന്ന പേരില് രാജ്യത്ത് എത്തുമെന്നാണ് സൂചന. ഈ ഫോണിന്റെ ഏകദേശം വില 15,000 രൂപയാകും. മാത്രമല്ല, ഹോണ്‍ർ നോട്ട് 10ഉും ഉടന് തന്നെ കമ്പനി അവതരിപ്പിക്കുമെന്നും വെളിപ്പെടുത്തിയിട്ടുണ്ട്.\n64ജിബി, 128ജിബി എന്നീ രണ്ട് സ്റ്റോറേജ് ഓപ്ഷനുകളിലാണ് ഹോണര് 9i കഴിഞ്ഞ മാസമാണ് ചൈനയില് എത്തിയത്. ആന്‍ഡ്രോയിഡ് 8.0 ഓറിയോയില് റണ് ചെയ്യുന്ന ഈ ഫോണിന് 5.84 ഇഞ്ച് ഫുള് എച്ച്ഡി പ്ലസ് ഐപിഎസ് ഡിസ്‌പ്ലേ ആണ്.\nഒക്ടാകോര് ഹൈസിലികോണ് കിരിന് 659 SoC, മാലി T830-MP2 ജിപിയു എന്നിവയും ഫോണിലുണ്ട്. ഡ്യുവല് റിയര് ക്യാമറ സെറ്റപ്പോടു കൂടിയ ഫോണിന് എല്‍ഇഡി ഫ്‌ളാഷോടു കൂടിയ 13എംപി പ്രൈമറി സെന്‍സറും 2എംപി സെക്കന്‍ഡറി സെന്‍സറുമാണ്. സെല്‍ഫി ക്യാമറ 13എംപിയാണ്.


മദ്രസാദ്ധ്യാപകര്‍ക്ക് ആശ്വാസ ധന സഹായം: വ്യാജ പ്രചരണം – സജീദ് ഖാലിദ് – Janapaksham\nHome/Recent/zero hour/മദ്രസാദ്ധ്യാപകര്‍ക്ക് ആശ്വാസ ധന സഹായം: വ്യാജ പ്രചരണം – സജീദ് ഖാലിദ്\nമദ്രസാദ്ധ്യാപകര്‍ക്ക് ആശ്വാസ ധന സഹായം: വ്യാജ പ്രചരണം – സജീദ് ഖാലിദ്\nസ്റ്റാഫ് റിപ്പോര്‍ട്ടര്April 4, 2020\nമദ്രസാദ്ധ്യാപക ക്ഷേമനിധിയില് നിന്ന് ലോക്ഡൗണ് കാലത്തെ വരുമാനമില്ലായ്മ കണക്കിലെടുത്ത് ക്ഷേമനിധിയില് അംഗങ്ങളായ ഇരുപത്തയ്യായിരത്തോളം വരുന്ന മദ്രസാദ്ധ്യാപകര്‍ക്ക് 2000 രൂപ വീതം ബോര്‍ഡിന്റെ കോര്‍പ്പസ് ഫണ്ടില് നിന്ന് നല്‍കാന് മദ്രസാദ്ധ്യാപക ക്ഷേമ നിധി ബോര്‍ഡിന് സര്‍ക്കാര് അനുമതി നല്‍കിയത് സംഘ്പരിവാര് വിദ്വേഷ പ്രചരണത്തിന് ഉപയോഗിക്കുന്നുണ്ട്. സംഘ്പരിവാറിന്റെ വാട്‌സപ്പ് യൂണിവേഴ്‌സിറ്റികള് സര്‍ക്കാര് പണം ചിലര്‍ക്ക് വാരിക്കൊടുക്കുന്നു എന്ന വ്യാജ വംശീയ പ്രചരണത്തിന് ഇത് ഉപയോഗിക്കുന്നു.\nയഥാര്‍ഥത്തില് ഇക്കാര്യത്തില് സര്‍ക്കാര് ഖജനാവില് നിന്ന് ഒരു രൂപ പോലും ഈ ആ വശ്യത്തിനായി സര്‍ക്കാര് അധികം അനുവദിച്ചിട്ടില്ല. ക്ഷേമനിധികളെന്നാല് ഓരോ തൊഴില് വിഭാഗത്തിനും സാമൂഹ്യ സുരക്ഷ ഉറപ്പാക്കാനായി രാജ്യത്തെ തൊഴില് നിയമങ്ങളുടെ വ്യവസ്ഥ പ്രകാരം തൊഴില് വകുപ്പിന്റെ കീഴില് ഉദ്യോഗസ്ഥ പ്രതിനിധികളും തൊഴിലാളി സംഘടനാ പ്രതിനിധികളും അടങ്ങി രൂപീകരിച്ച ബോര്‍ഡുകളാണ്. ഒരു തൊഴില് വിഭാഗമെന്ന നിലയില് മദ്രസാദ്ധ്യാപകര്‍ക്കായി രൂപീകരിച്ചതാണ് മദ്രസാദ്ധ്യാപക ക്ഷേമ നിധി ബോര്‍ഡ്.\nഇതിന്റെ കോര്‍പ്പസ് ഫണ്ട് എന്നത് ക്ഷേമനിധിയില് അംഗങ്ങളായ മദ്രസാദ്ധ്യാപകര് അവരുടെ ശമ്പളത്തില് നിന്ന് അടക്കുന്ന അംശാദായവും അതിന് ആനുപാതികമായി അവരുടെ തൊഴിലുടമകളായ മദ്രസാ മാനേജ്‌മെന്റുകള് അടക്കുന്ന തുകയും അടങ്ങുന്നതാണ്. എല്ലാത്തരം തൊഴിലാളി ക്ഷേമനിധികളും ഇങ്ങനെയാണ്; സര്‍ക്കാരും നിശ്ചിത വിഹിതം നല്‍കും. ഇതില് നിന്നാണ് 65 വയസ്സു കഴിഞ്ഞ മദ്രസാദ്ധ്യാപകരുടെ പെന്‍ഷന് അടക്കമുള്ള അവരുടെ ക്ഷേമ പ്രവര്‍ത്തനത്തിന് പണം വിനിയോഗിക്കുന്നത്.\nഈ ഫണ്ടില് നിന്ന് ഇപ്പോഴത്തെ ലോക്ഡൗണ് കാലത്ത് ആശ്വാസ ധനം എന്ന നിലയിലാണ് 2000 രൂപ ക്ഷേമനിധിയില് പണം അടക്കുന്ന മദ്രസാദ്ധ്യാപകര്‍ക്ക് നല്‍കാന് ക്ഷേമനിധി ബോര്‍ഡ് തീരുമാനിച്ചത്. ആതീരുമാനത്തിന് സര്‍ക്കാര് അംഗീകാരം നല്‍കുക മാത്രമാണ് ചെയ്തത്. എല്ലാ മദ്രസാദ്ധ്യാപകര്‍ക്കും അത് ലഭിക്കില്ല. ക്ഷേമനിധിയില് അംഗങ്ങളായവര്‍ക്ക് മാത്രമാണ് ലഭിക്കുക.\nഇത്തരത്തില് മദ്രസാദ്ധ്യാപക ക്ഷേമനിധി ബോര്‍ഡ് മാത്രമല്ല മ്റ്റു തൊഴിലാളി ക്ഷേമനിധി ബോര്‍ഡുകളും അതില് അംഗങ്ങളായ തൊഴിലാളികള്‍ക്ക് പലവിധത്തിലുള്ള ആശ്വാസ ധനസഹായം ഈ ലോക്ഡൗണ് കാലത്ത് നല്‍കുന്നുണ്ട്. അതില് ചിലത് താഴെ ചേര്‍ക്കുന്നു.\n# കള്ള് വ്യവസായ തൊഴിലാളി ക്ഷേമനിധി ബോര്‍ഡ്: പലിശ രഹിത വായ്പയായി 10,000 രൂപ വീതം. ലോക്ഡൗണ് നീളുന്ന സാഹചര്യമുണ്ടായാല് 5000 കൂടി പ്രത്യേകമായി നല്‍കു.\n്# അബ്കാരി തൊഴിലാളി ക്ഷേമനിധി ബോര്‍ഡ്: ബാറുകളിലെ തൊഴിലാളികള്‍ക്ക് 5000 രൂപ വീതം ധനസഹായം, 10,000 രൂപ പലിശരഹിത വായ്പ.\n്# ചുമട്ട് തൊഴിലാളി ക്ഷേമനിധി ബോര്‍ഡ്: വേതനം അഡ്വാന്‍സായി അനുവദിക്കും. ഏപ്രില് 14നകംബോണസ് ഇനത്തില് 30 കോടിരൂപ വിതരണം ചെയ്യും.\n# മോട്ടോര് തൊഴിലാളി ക്ഷേമനിധി ബോര്‍ഡ്: 3500 രൂപ\nടാക്‌സി തൊഴിലാളി ബോര്‍ഡ്: 2500 രൂപ\nഓട്ടോ റിക്ഷ ട്രാക്ടര് ബോര്‍ഡ്: 2000 രൂപ\nഓട്ടോ മൊബൈല് വര്‍ക്കര് ബോര്‍ഡ്: 1000 രൂപ\nഷോപ്‌സ് ആന്‍ഡ് കമേഴ്‌സ്യല് എസ്റ്റാബ്ലിഷ് ബോര്‍ഡ്: 1000 രൂപ, കൊറോണ ബാധിതരായ അംഗങ്ങള്‍ക്ക് 10,000, നിരീക്ഷണത്തില് കഴിഞ്ഞ അംഗങ്ങള്‍ക്ക്-5000 രൂപ\nനിര്‍മാണ തൊഴിലാളി ക്ഷേമനിധി ബോര്‍ഡ്: 200 കോടി പാക്കേജ് – 1000 രൂപ സഹായം നല്‍കും\nകര്‍ഷക തൊഴിലാലി ക്ഷേമനിധി ബോര്‍ഡ്: കൊറോണ ബാധിതര്‍ക്ക് 7500 രൂപ അടിയന്തിര സഹായം\nകൈത്തറി തൊഴിലാളി ക്ഷേമനിധി ബോര്‍ഡ്: എല്ലാ അംഗങ്ങള്‍ക്കും 500 രൂപ\nതുടങ്ങിയ മേഖലകളികലാണ് വിവിധ ആനുകൂല്യങ്ങള് പ്രഖ്യാപിച്ചത്.\n(വിവരങ്ങള്‍ക്ക് ആധാരം മുഖ്യമന്ത്രിയുടെ 03-04-2020 ലെ വാര്‍ത്താ സമ്മേളനം)\nഇതിനെയൊക്കെ വര്‍ഗീയ വത്കരിച്ച് വംശീയ വിദ്വേഷം പ്രചരിപ്പിക്കുന്നവരെ തിരിച്ചറിയുക.\nഹർത്താൽ നിലപാട് ; ഈ സി.പി.എമ്മുകാർ… ഫുൾ കോമഡിയാണ് – ഷഫീഖ് സുബെെദ അബ്ദുൽ ഹഖീം


Explained: Why Wikipedia, one of world’s most popular websites, is asking users for donations-ജനപ്രിയ വെബ്സൈറ്റായ വിക്കിപീഡിയ എന്തുകൊണ്ടാണ് വായനക്കാരിൽനിന്ന് ധനസഹായം തേടുന്നത്\nExplained: Why Wikipedia, one of world’s most popular websites, is asking users for donations: ജനപ്രിയ വെബ്‌സൈറ്റുകളിലൊന്നായ വിക്കിപീഡിയക്ക് നിലനിന്ന് പോവാൻ സംഭാവനയിലുടെ ലഭിക്കുന്ന പണം ആവശ്യമുണ്ടോ എന്നും പലരും ചോദിച്ചിരുന്നു\nUpdated: August 10, 2020 12:28:48 pm\nExplained: Why Wikipedia, one of world’s most popular websites, is asking users for donations: കഴിഞ്ഞ കുറച്ച് നാളായി ഏതെങ്കിലും വിക്കിപീഡിയ പേജ് തുറക്കുമ്പോൾ നിങ്ങൾ ഒരു സന്ദേശം കണ്ടിരിക്കാം. ഒരു ചുവപ്പും വെള്ളയും നിറമുള്ള ബാനറിലാണ് ആ സന്ദേശമുണ്ടാവുക. ധനസമാഹരണത്തിന്റെ ഭാഗമായി വായനക്കാരിൽ നിന്ന് സംഭാവന തേടിക്കോണ്ടുള്ള ബാനറാണ് അത്.\n19 വർഷം മുൻപ് 2001ലാണ് ഓൺലൈൻ സ്വതന്ത്ര എൻസൈക്ലോപീഡിയയായ വിക്കിപീഡിയ പ്രവർത്തനമാരംഭിച്ചത്. അതിരുകളില്ലാത്ത ഓൺലൈൻ വിവര ശേഖരം എന്നതിനുമപ്പുറത്തേക്ക് ഇക്കാലയളവിൽ വിക്കിപീഡിയ വളർന്നു. ലോകമെമ്പാടുമുള്ള കോടിക്കണക്കിന് ആളുകൾക്ക്, അവരുടെ ഏറ്റവും പ്രധാനപ്പെട്ട ചില ചോദ്യങ്ങളുടെ ഉത്തരങ്ങൾ‌ക്കായുള്ള ആദ്യ ആശ്രയമായി മാറി വിക്കി പീഡിയ.\nഈ വർഷം ആദ്യം തന്നെ എല്ലാ വിക്കിപീഡിയ പേജിന്റെയും മുകളിൽ സംഭാവന ആവശ്യപ്പെട്ടുകൊണ്ടുള്ള ചുവപ്പും വെള്ളയും നിറത്തിലുള്ള ബാനർ പ്രത്യക്ഷപ്പെടാൻ തുടങ്ങിയിരുന്നു. പലരും ഇത് കണ്ട് അത്ഭുതപ്പെട്ടു. ഇത് സോഷ്യൽ മീഡിയയിൽ ചർച്ചകൾക്ക് കാരണമായി. ലോകത്തിലെ ഏറ്റവും ജനപ്രിയ വെബ്‌സൈറ്റുകളിലൊന്നായ വിക്കിപീഡിയക്ക് നിലനിന്ന് പോവാൻ വായനക്കാരുടെ സംഭാവനയിലുടെ ലഭിക്കുന്ന പണം ആവശ്യമുണ്ടോ എന്ന് പലരും ചോദിച്ചു.\n“ഞങ്ങൾ നിങ്ങളോട് വിനീതമായി ചോദിക്കുന്നു: സ്ക്രോൾ ചെയ്യരുത്,” എന്ന് തുടങ്ങുന് സന്ദേശം എല്ലാ വിക്കി പേജിലും പിൻ ചെയ്‌തിരിക്കുന്നു. “ഞങ്ങൾ വായനക്കാരിൽ നിന്നുള്ള സംഭാവനകളെ ആശ്രയിച്ചാണ് മുന്നോട്ട് പോവുന്നത്. പക്ഷേ 2% ൽ താഴെ വായനക്കാർ മാത്രമാണ് സംഭാവന നൽകുന്നത്. നിങ്ങൾ വെറും 150 ഡോളർ, അല്ലെങ്കിൽ നിങ്ങൾക്ക് കഴിയുന്നതെന്തെങ്കിലും സംഭാവന ചെയ്യുകയാണെങ്കിൽ,… വിക്കിപീഡിയയെ അഭിവൃദ്ധിപ്പെടുത്തി മുന്നോട്ട് കൊണ്ടുപോവാൻ കഴിയും. നന്ദി,” എന്ന് പറഞ്ഞാണ് സന്ദേശം അവസാനിക്കുന്നത്.\nഎല്ലാവർക്കും അറിവ് സ്വതന്ത്രമായി പങ്കുവെക്കാനും ലഭ്യമാക്കാനും കഴിയുമെന്ന് ഉറപ്പാക്കുക എന്നതാണ് വിക്കിപീഡിയയുടെ ദൗത്യം. പരസ്യ വരുമാനത്തിലൂടെ നിലനിൽക്കുകയും ലാഭമുണ്ടാക്കുകയും ചെയ്യുന്ന വെബ്സൈറ്റല്ല വിക്കിപീഡിയയെന്ന് മാതൃ സ്ഥാപനമായ വിക്കിമീഡിയ ഫൗണ്ടേഷൻ പറയുന്നു.\n“പരസ്യങ്ങൾ വിൽക്കുന്നതിലൂടെ അവരുടെ നിലനിൽപ്പ് ഉറപ്പാക്കുന്നതിന് വർഷങ്ങളായി അവരുടെ ബിസിനസ്സ് മോഡൽ മാറ്റേണ്ടി വന്ന മറ്റ് സൗജന്യ സൈറ്റുകളിൽ നിന്ന് വ്യത്യസ്തമാണ് വിക്കിപീഡിയ, പകരം ഇത് ഇന്റർനെറ്റിൽ അവശേഷിക്കുന്ന കുറച്ച് വിജയകരമായ സ്വതന്ത്ര വിജ്ഞാന സൈറ്റുകളിൽ ഒന്നായി മാറിയിരിക്കുന്നു, കാരണം ഇതിനെ ലോകമെമ്പാടുമുള്ള വായനക്കാർ പിന്തുണയ്ക്കുന്നു,” വിക്കിമീഡിയ ഫൗണ്ടേഷന്റെ വക്താവ് ദി ഇന്ത്യൻ എക്സ്പ്രസിനോട് പറഞ്ഞു.\n‘സിമിലർവെബി’ന്റെ കണക്കുകളിൽ 2020 ജൂലൈയിൽ വിക്കിപീഡിയ വെബ്സൈറ്റ് 520 കോടി തവണ വിസിറ്റ് ചെയ്യപ്പെട്ടതായി പറയുന്നു. ലോകത്തിലെ ഏറ്റവും ജനപ്രിയമായ എട്ടാമത്തെ വെബ് സൈറ്റാണ് ഇതെന്നും ഈ കണക്കുകൾ വ്യക്തമാക്കുന്നു.\nഎന്തുകൊണ്ടാണ് വിക്കിപീഡിയ സംഭാവന ആവശ്യപ്പെടുന്നത്?\nഇന്ത്യയിൽ ആരംഭിച്ച ധനസമാഹരണ യജ്ഞത്തെക്കുറിച്ച്, അടുത്തിടെ ഒരു ബ്ലോഗ് പോസ്റ്റിൽ, വിക്കിമീഡിയ ഫൗണ്ടേഷന്റെ പേയ്മെന്റ് ആൻഡ് ഓപ്പറേഷൻസ് ഡയറക്ടർ പാറ്റ് പെന കുറച്ച് വിശദീകരണങ്ങൾ നൽകിയിരുന്നു. “വിക്കിപീഡിയയുടെ ആഗോള സാന്നിധ്യത്തെ പിന്തുണയ്ക്കുന്നതിന് വായനക്കാരുടെ സംഭാവന നിർണായകമാണ്,” എന്ന് പെന വ്യക്തമാക്കി. “ഇന്ത്യയിലെയും ലോകമെമ്പാടുമുള്ള വായനക്കാരുടെ ആവശ്യങ്ങൾ നിറവേറ്റുന്നതിനായി, ലോകത്തിലെ ഏറ്റവും വലിയ വാണിജ്യ വെബ്‌സൈറ്റുകളുമായി താരതമ്യപ്പെടുത്താവുന്ന ഒരു അന്താരാഷ്ട്ര സാങ്കേതിക ഇൻഫ്രാസ്ട്രക്ചർ ഞങ്ങൾക്കുവേണ്ടി പ്രവർത്തിക്കുന്നു,” എന്നും അദ്ദേഹം പറഞ്ഞു.\nനോൺ പ്രോഫിറ്റ് സ്ഥാപനമായ വിക്കിമീഡിയ ഫൗണ്ടേഷൻ ഹോസ്റ്റുചെയ്യുന്ന വിക്കിപീഡിയ എന്ന വളർന്നു കൊണ്ടിരിക്കുന്ന വിവര ശേഖരം വിപുലീകരിക്കുന്നതിനും ലോകമെമ്പാടുമുള്ള ഉപയോക്താക്കൾക്ക് സൗജന്യമായി ലഭ്യമാക്കുന്നതിനും സന്നദ്ധപ്രവർത്തകർ, എഡിറ്റർമാർ, എഞ്ചിനീയർമാർ എന്നിവരുടെ ഒരു ശൃംഖല ഉപയോഗിക്കുന്നു. വിക്കിപീഡിയ പരസ്യങ്ങളൊന്നും സ്വീകരിക്കാത്തതിനാൽ, ഇത് ലോകമെമ്പാടുമുള്ള കോടിക്കണക്കിന് വായനക്കാർ നൽകുന്ന സംഭാവനകളെ ആശ്രയിച്ചിരിക്കുന്നു. വെബ്‌സൈറ്റിന്റെ മൊത്തം വരുമാനത്തിന്റെ ഒരു ചെറിയ ഭാഗം ടി-ഷർട്ടുകൾ, പെൻസിലുകൾ, നോട്ട്ബുക്കുകൾ, വിക്കിപീഡിയയുടെ ബ്രാൻഡിംഗ് എംബോസുചെയ്‌ത പിന്നുകൾ എന്നിവയുൾപ്പെടെയുള്ള ഉൽപന്നങ്ങളിൽ നിന്നാണ് ലഭ്യമാക്കുന്നത്.\nRead More in Explained: Television Price: ടെലിവിഷൻ ഇറക്കുമതിയിലെ നിയന്ത്രണങ്ങൾ വില വർധിപ്പിക്കുമോ? ബാധിക്കുന്നതെങ്ങനെ?\nനിരവധി കോർപ്പറേറ്റുകളും വെബ്‌സൈറ്റിന് സംഭാവന നൽകിയിട്ടുണ്ട്. കഴിഞ്ഞ വർഷം ഇ-കൊമേഴ്‌സ് ഭീമനായ ആമസോൺ വിക്കിമീഡിയ ഫൗണ്ടേഷന് 10 ലക്ഷം ഡോളർ സംഭാവന നൽകിയിരുന്നു “അലക്സാ ടീമും വിക്കിപീഡിയയുമായും വിക്കിമീഡിയ ഫൗണ്ടേഷനുമായും സമാനമായ കാഴ്ചപ്പാട് പങ്കുവെക്കുന്നു: ആഗോളതലത്തിൽ അറിവ് പങ്കിടുന്നത് എളുപ്പമാക്കുന്നതിന്,” എന്ന് ആമസോൺ ഒരു പ്രസ്താവനയിൽ പറഞ്ഞിരുന്നു.\nഈ സംഭാവനകളിലൂടെ അത് ആർജിക്കുന്ന പണം ഉപയോഗിച്ച്, വിക്കിപീഡിയയ്ക്ക് അതിന്റെ സെർവറുകൾ പ്രവർത്തിപ്പിക്കാനും വെബ്സൈറ്റ് പരിപാലിക്കാനും അത് സുരക്ഷിതമാണെന്ന് ഉറപ്പുവരുത്താനും കഴിയും. സൈറ്റ് വേഗത്തിൽ ലോഡുചെയ്യാനും ഉപയോക്തൃ വിവരങ്ങൾ പരിരക്ഷിക്കാനും കഴിയും. പരസ്യങ്ങൾക്ക് കോടിക്കണക്കിന് ഉപഭോക്താക്കളിൽ നിന്ന് ചെറിയ തുകകൾ സംഭാവന സ്വീകരിച്ച് മുന്നോട്ട് പോവുന്നത് വെബ്സൈറ്റിന്റെ സ്വാതന്ത്ര്യം സംരക്ഷിക്കുന്നതിനും സഹായകമാവുന്നു.\n“ഒരു ഡയൽ-അപ്പ് മോഡം മുതൽ ഒരു പുതിയ സ്മാർട്ട്‌ഫോൺ വരെ എല്ലായിടത്തും- നിങ്ങൾ ലോകത്തെവിടെയാണെങ്കിലും, നിങ്ങളുടെ പ്രിയപ്പെട്ട ഉപകരണത്തിൽ, നിങ്ങൾ ഇഷ്ടപ്പെടുന്ന ഉപകരണത്തിൽ വിക്കിപീഡിയയിലേക്ക് പ്രവേശിക്കാൻ കഴിയുമെന്ന് ഉറപ്പുവരുത്തുന്നതിനായി എഞ്ചിനീയറിംഗ് ശേഷി ലഭ്യമാക്കാനും സംഭാവനകൾ ഞങ്ങളെ അനുവദിക്കുന്നു,” പെനയുടെ ബ്ലോഗ് പോസ്റ്റിൽ പറയുന്നു.\n250 ഓളം ജീവനക്കാരാണ് വിക്കിപീഡിയക്ക്. 250,000ഓളം ആഗോള സന്നദ്ധപ്രവർത്തകരും വെബ്സൈറ്റിനു വേണ്ടി പ്രവർത്തിക്കുന്നു. 20 വർഷത്തിനിടെ 300 ഓളം ഭാഷകളിലായി അഞ്ച് കോടിയിലധികം ലേഖനങ്ങൾ വിക്കിപീഡിയ ആർജിച്ചു. സംഭാവനകൾ അതിന്റെ ജീവനക്കാർക്ക് ശമ്പളം നൽകാൻ വിനിയോഗിക്കുന്നു. സന്നദ്ധപ്രവർത്തകർ അവരുടെ സേവനങ്ങൾ വെബ്‌സൈറ്റിലേക്ക് സംസംഭാവന ചെയ്യുന്നു.\n“സൈറ്റിന്റെ സന്നദ്ധ എഡിറ്റർമാർ പ്ലാറ്റ്‌ഫോമിലേക്ക് സംഭാവന നൽകുന്നു, ഒപ്പം സൈറ്റിലേക്ക് ചേർത്ത വിവരങ്ങൾ പരിശോധിക്കുന്നത് ഉൾപ്പെടെയുള്ള വിക്കിപീഡിയയുടെ കർശനമായ എഡിറ്റോറിയൽ മാനദണ്ഡങ്ങൾക്ക് മേൽനോട്ടം വഹിക്കുന്നു,” വിക്കിമീഡിയ ഫൗണ്ടേഷൻ വക്താവ് ദി ഇന്ത്യൻ എക്സ്പ്രസിനോട് വിശദീകരിച്ചു. “ഈ സന്നദ്ധ സമൂഹം ഒരു ലേഖനത്തിലേക്കുള്ള അപ്‌ഡേറ്റുകളെ പിന്തുണയ്‌ക്കുന്ന വിവരങ്ങളുടെ വിശ്വസനീയമായ ഉറവിടങ്ങൾ തിരിച്ചറിയുന്നതിനായി കർശനമായ മാർഗ്ഗനിർദ്ദേശങ്ങൾ വികസിപ്പിച്ചെടുത്തിട്ടുണ്ട്,” അദ്ദേഹം പറഞ്ഞു.\nRead More in Explained: കോവിഡ് മഹാമാരിക്കിടയിലും സ്വര്‍ണ വില കൂടുന്നതെന്ത് കൊണ്ട്? വില എത്ര വരെയെത്തും?\nവിക്കിപീഡിയയ്ക്ക് അതിന്റെ വായനക്കാരിൽ നിന്ന് ശരിക്കും സംഭാവന ആവശ്യമുണ്ടോ?\nകംപ്യൂട്ടർ, സ്മാർട്ട്‌ഫോൺ സ്‌ക്രീനുകളിൽ സംഭാവന അഭ്യർത്ഥിക്കുന്ന ബാനറുകൾ പോപ്പ് അപ്പ് ചെയ്യാൻ തുടങ്ങിയപ്പോൾ, ചില ഉപയോക്താക്കൾ ഓൺലൈൻ എൻ‌സൈക്ലോപീഡിയ പാപ്പരത്തത്തിന്റെ വക്കിലാണെന്ന് ഭയപ്പെട്ടു. എന്നിരുന്നാലും, അതിന്റെ ബാലൻസ്ഷീറ്റ് മറ്റൊരു കഥ പറയുന്നു. ധനസമാഹരണ സ്ഥിതിവിവരക്കണക്കുകളിലെ ഒരു വിക്കി പേജ് അനുസരിച്ച്, 2018-2019 കാലയളവിൽ വെബ്‌സൈറ്റിന് 28,653,256 ഡോളർ സമാഹരിക്കാൻ കഴിഞ്ഞു, ഇത് മൊത്തം ആസ്തി 165,641,425 ഡോളറിലെത്തിച്ചു. കഴിഞ്ഞ സാമ്പത്തിക വർഷം ഇത് 21,619,373 ഡോളർ നേടി. 2003 ൽ സംഭാവനകളിലൂടെ നേടിയ 56,666 ഡോളറിൽ നിന്ന് വെബ്സൈറ്റ് വളർന്നു.\nകാലങ്ങളായി, ധനസമാഹരണ കാമ്പെയ്‌നുകളിലൂടെയും കോർപ്പറേറ്റ് എൻ‌ഡോവ്‌മെന്റുകളിലൂടെയും, വിക്കിപീഡിയയുടെ ആസ്തി ഗണ്യമായി വർദ്ധിച്ചിട്ടുണ്ട്. ഭേദപ്പെട്ട സാമ്പത്തികാവസ്ഥയുണ്ടായിട്ടും സംഭാവന തേടി വെബ്‌സൈറ്റ് സ്വീകരിച്ചത് പ്രതിസന്ധി ഘട്ടത്തിലേതിന് സമാനമായ ഭാഷയാണെന്ന് പലരും വിമർശിച്ചിരുന്നു.\nഇതേക്കുറിച്ച് ചോദിച്ചപ്പോൾ വിക്കിമീഡിയ ഫൗണ്ടേഷന്റെ വക്താവ് പറഞ്ഞത്, “ദശലക്ഷക്കണക്കിന് ആളുകൾ ആശ്രയിക്കുന്ന ഒരു വെബ്‌സൈറ്റ് എന്ന നിലയിൽ, വിക്കിപീഡിയ ആക്‌സസ് ചെയ്യാവുന്നതും കാലികമായതും അതിന്റെ വായനക്കാർക്ക് പ്രസക്തമായതുമാണെന്ന് ഉറപ്പാക്കേണ്ടത് ഞങ്ങളുടെ കടമയാണ്,” എന്നാണ്.\n“ഇന്ത്യയിലും മറ്റ് രാജ്യങ്ങളിലും പൊതുജനങ്ങൾ വിക്കിപീഡിയയ്ക്ക് ഒരേ ലക്ഷ്യത്തോടെയും ഭാവിയിലേക്കുള്ള കണ്ണോടെയും സംഭാവന നൽകുന്ന കാര്യം പരിഗണിക്കുമെന്ന് ഞങ്ങൾ പ്രതീക്ഷിക്കുന്നു; ഞങ്ങളുടെ സന്ദേശങ്ങൾ ആ മനോഭാവത്തിൽ എഴുതാനുള്ള കാരണവും ഇതാണ്,” അദ്ദേഹം പറഞ്ഞു.\nഈ നിലവാരത്തിലുള്ള ഒരു ചാരിറ്റബിൾ വെബ്‌സൈറ്റിന് നിരന്തരമായ സംഭാവനകൾ ആവശ്യമാണ്. 2019ൽ വിക്കിമീഡിയ ഫൗണ്ടേഷൻ പങ്കിട്ട വിശദമായ റിപ്പോർട്ട് അനുസരിച്ച്, വാർഷിക സാമ്പത്തിക നേട്ടത്തിന്റെ 49% വെബ്‌സൈറ്റിന് നേരിട്ടുള്ള സപ്പോർട്ടിനായാണ് ചെലവഴിച്ചത്. 32% അതിന്റെ സന്നദ്ധപ്രവർത്തകരുടെ നെറ്റ്‌വർക്കിനായുള്ള പരിശീലനം, ഉപകരണങ്ങൾ, ഇവന്റുകൾ, പങ്കാളിത്തം എന്നിവയ്ക്കായി ഉപയോഗിച്ചു. 13% ജീവനക്കാരെ നിയമിക്കുന്നതിനും അവർക്ക് പണം നൽകുന്നതിനുമായി ചെലവഴിച്ചു. ബാക്കി 12% അതിന്റെ വിവിധ ധനസമാഹരണ സംരംഭങ്ങൾക്കായി ഉപയോഗിച്ചു.\n“വിക്കിപീഡിയ പോലുള്ള വലിയ ലാഭരഹിത സ്ഥാപനങ്ങൾ അതിന്റെ കരുതൽ ധനത്തിലേക്ക് തുടർച്ചയായി ഫണ്ട് ചേർക്കുന്നത് അസാധാരണമല്ല, അത് ആവശ്യമെങ്കിൽ ഉപയോഗിക്കാവുന്ന സുരക്ഷാ കവചമായി കൂടെ പ്രവർത്തിക്കുന്നു,” എന്ന് വാഷിംഗ്ടൺ പോസ്റ്റിന്റെ ഒരു റിപ്പോർട്ടിൽ പറയുന്നു. പ്രതികൂല സാഹചര്യമുണ്ടായാൽ വിനിയോഗിക്കുന്നതിനായി വാർഷിക ചെലവിനേക്കാൾ കൂടുതൽ പണം സംഭരിച്ച് നിലനിർത്തുന്നത് ചാരിറ്റബിൾ ഓർഗനൈസേഷനുകൾ പ്രോത്സാഹിപ്പിക്കുന്ന കാര്യമാണ്. അതിനാൽ, ഒരു ദാതാവ് പെട്ടെന്ന് പിൻവാങ്ങുകയോ അല്ലെങ്കിൽ ചെലവ് വർദ്ധിക്കുകയോ ചെയ്താൽ, പണത്തിന്റെ അപര്യാപ്തത രൂക്ഷമായി ബാധിക്കില്ല.\nകോവിഡ് പ്രതിസന്ധി ഘട്ടത്തിൽ വിശ്വസനീയമായ വിവര സ്രോതസ്സായി വിക്കിപീഡിയയെ ആശ്രയിക്കുന്നവരുടെ എണ്ണത്തിൽ വർധനവ് രേഖപ്പെടുത്തിയിരുന്നു. “ലോകമെമ്പാടുമുള്ള കോടിക്കണക്കിന് ആളുകൾ അടുത്ത കുറച്ച് വർഷങ്ങളിൽ ഓൺലൈനിൽ വരാൻ ഒരുങ്ങുന്നു. ഈ മഹാമാരി ആ പ്രവണതയെ ത്വരിതപ്പെടുത്തി, ഫൗണ്ടേഷന്റെ ധനസമാഹരണ പരിപാടി ആ സാഹചര്യത്തിനൊപ്പം വരാനിരിക്കുന്ന പുതിയതും ശക്തവുമായ വെല്ലുവിളികളെ നേരിടാൻ ഞങ്ങളെ സഹായിക്കുന്നു,” വക്താവ് പറഞ്ഞു.\nRead More in Explained: ചൈനയില് പുതിയ ഭീഷണിയായി ചെള്ള് വൈറസ്; എന്താണ് രോഗലക്ഷണങ്ങള്?\nവിക്കിപീഡിയ നടത്തിയ ആദ്യത്തെ ധനസമാഹരണ യജ്ഞം ഇതാണോ?\nവിക്കിപീഡിയയുടെ സമീപകാല സംഭാവനാ യജ്ഞം തീർച്ചയായും അതിന്റെ ആദ്യത്തേതല്ല. ലോകത്തിന്റെ മിക്ക ഭാഗങ്ങളിലും ഓരോ വർഷവും നിർദ്ദിഷ്ട സമയങ്ങളിൽ ധനസമാഹരണ യജ്ഞങ്ങൾ നടത്തുന്നു.\nപെനയുടെ ബ്ലോഗ് പോസ്റ്റ് അനുസരിച്ച്, ഇന്ത്യയിലെ വായനക്കാർ പ്രതിമാസം 750 ദശലക്ഷത്തിലധികം തവണ വിക്കിപീഡിയ സന്ദർശിക്കുന്നു. ലോകത്ത് ഇക്കാര്യത്തിൽ അഞ്ചാം സ്ഥാനത്താണ് ഇന്ത്യ. ഇന്ത്യയിലെ വായനക്കാരുടെ എണ്ണം കണക്കിലെടുക്കുമ്പോൾ, വിക്കിപീഡിയ ഈ വർഷം മാത്രമാണ് ഇന്ത്യയിൽ ആദ്യത്തെ സമ്പൂർണ്ണ ധനസമാഹരണ പദ്ധതി ആരംഭിച്ചത് എന്നത് അതിശയകരമാണ്. എന്നാൽ രാജ്യത്ത് പുതിയ പേയ്മെന്റ് സമ്പ്രദായങ്ങൾ നടപ്പാക്കുന്നതിനായി കാത്തിരുന്നതിനാലാണ് ഇന്ത്യയിൽ ഡൊണേഷൻ ക്യാംപയിൽ വൈകിയതെന്ന് വിക്കിമീഡിയ ഫൗണ്ടേഷൻ പ്രതിനിധി വ്യക്തമാക്കുന്നു.\nRead in English: Explained: Why Wikipedia, one of world’s most popular websites, is asking users for donations\nWeb Title: Wikipedia one worlds popular websites asking users donations


കുവൈറ്റ് സ്വദേശിവല്‍ക്കരണം: അംബാസഡറുമായി മന്ത്രി ഇ.അഹമ്മദ് ഇന്ന് ചര്‍ച്ച നടത്തും – Pravasi Corner\nകുവൈറ്റ് സ്വദേശിവല്‍ക്കരണം: അംബാസഡറുമായി മന്ത്രി ഇ.അഹമ്മദ് ഇന്ന് ചര്‍ച്ച നടത്തും\nകുവൈറ്റ്/ന്യൂഡല്‍ഹി: കുവൈറ്റില് ഇന്ത്യക്കാര് നേരിടുന്ന പ്രശ്നങ്ങളെ കുറിച്ച് ഇന്ത്യയിലെ കുവൈറ്റ് അംബാസഡർ സാമി അൽ സുലൈമാനുമായി ഇന്ന് ചർച്ച നടത്തുമെന്ന് കേന്ദ്ര വിദേശകാര്യ സഹമന്ത്രി ഇ.അഹമ്മദ് അറിയിച്ചു.\nകൂടുതല് ചര്‍ച്ചകള് ആവശ്യമാണെങ്കില് കുവൈറ്റിലേക്ക് പോകും. ഇന്ത്യക്കാര് നേരിടുന്ന പ്രശ്നങ്ങളില് ഇന്ത്യയുടെ ആശങ്ക പങ്കു വെക്കും.\nകുവൈറ്റില് പുതിയ നിയമമൊന്നും ഇപ്പോള് കൊണ്ട് വന്നിട്ടില്ല. നിലവിലുള്ള നിയമം കര്‍ശനമായി നടപ്പില്ലാക്കുക മാത്രമാണ് ഇപ്പോള് ചെയ്യുന്നത്. ഇപ്പോഴത്തെ കര്‍ശന പരിശോധനകള് നടപ്പിലാക്കുന്നത് സ്വദേശിവല്ക്കരണത്തിന്റെ ഭാഗമാണ്. അത് നടപ്പിലാക്കുന്നത് ഇന്ത്യക്കാരെ മാത്രം ലക്ഷ്യമാക്കിയല്ല.\nവിസ മാറി ജോലി ചെയ്യുന്നവരെ മാത്രമാണ് പിടികൂടുന്നത്. അത് അവിടുത്തെ നിയമ നടപടിയുടെ ഭാഗം മാത്രമാണ്. അതിനാല് ആ പരിശോധനയില് ഇടപെടാന് ഇന്ത്യക്കാവില്ല. എന്നാല് അറസ്റ്റിലാവുന്നവരോട് മനുഷ്യത്വപരമായ സമീപനം സ്വീകരിക്കണമെന്ന് അധികൃതരോട് ആവശ്യപ്പെടും.\nകുവൈറ്റില് നിന്ന് മടക്കി അയക്കുന്നവരുടെ വിവരങ്ങള് കുവൈറ്റിലെ ഇന്ത്യന് എംബസിയെ അറിയിച്ചിട്ടില്ല. പിടികൂടി തിരിച്ചയക്കുന്നവരുടെ വിവരങ്ങള് ഇന്ത്യന് എംബസ്സിയില് അറിയിക്കണമെന്ന് കുവൈറ്റ് അധികൃതരോട് ആവശ്യപ്പെട്ടിട്ടുണ്ട്. പിടിയിലാകുന്ന ഇന്ത്യക്കാരെ നാട്ടിലെത്തിക്കാന് ആവശ്യമായ സഹായം എംബസ്സി നല്‍കും.\nകുവൈറ്റില് നിന്നും വെള്ളിയാഴ്ച ഡല്‍ഹിയില് തിരിച്ചെത്തിയ മലയാളികള് വെളിപ്പെടുത്തിയത് പോലെ ആയിരക്കണക്കിന് മലയാളികള് കുവൈറ്റിലെ ജയിലുകളില് ഇല്ലെന്നു അഹമ്മദ് പറഞ്ഞു. ഇത് സംബന്ധിച്ച് എംബസ്സിക്ക് ഔദ്യോഗികമായ വിവരങ്ങള് ലഭിച്ചിട്ടില്ല. ഇത് വരെ 600 പേര് മാത്രമാണ് തിരിച്ചെത്തിയത്. എന്നാല് ഇപ്പോഴും ഇന്ത്യയില് നിന്ന് ആഴ്ചയില് ആയിരം പേരെങ്കിലും കുവൈറ്റില് പുതുതായി തൊഴില് തേടി എത്തുന്നുണ്ട്.\nകുവൈറ്റുമായി നല്ല രീതിയിലുള്ള ഉഭയകക്ഷി ബന്ധമാണ് ഇന്ത്യക്കുള്ളത്. ബന്ധങ്ങള്‍ക്ക് കോട്ടം തട്ടാത്ത രീതിയില് കാര്യങ്ങള് ചര്‍ച്ച ചെയ്തു പരിഹാരമുണ്ടാക്കുമെന്നു മന്ത്രി വ്യക്തമാക്കി.\nകുവൈറ്റ്: സ്വന്തമായി വാഹനം ഉള്ള ഗാര്‍ഹിക വിസക്കാര് കുടുങ്ങും\nമനുഷ്യത്വ രഹിതമായ നാട് കടത്തല്, കുവൈറ്റിലെ ഇന്ത്യന് എംബസി ആഭ്യന്തര മന്ത്രാലയത്തിനു പരാതി നല്‍കി


alapuzha double murder ആലപ്പുഴ കൊലപാതകങ്ങളില്..\nആലപ്പുഴ ഇരട്ട കൊലപാതകങ്ങളില് തെരച്ചില് ഊര്‍ജിതമാക്കി പൊലീസ്. സംശയമുള്ള കേന്ദ്രങ്ങളില് അര്‍ധരാത്രിയിലും പൊലീസ് പരിശോധന നടത്തി. കേസില് കൂടുതല് അറസ്റ്റ് ഇന്നുണ്ടായേക്കും. അതേസമയം ബിജെപി നേതാവ് രണ്‍ജീത് ശ്രീനിവാസന്റെ കൊലപാതകത്തില് അറസ്റ്റിലായ പ്രതികളെ ഇന്ന് കോടതിയില് ഹാജരാക്കും. എസ്ഡിപിഐ നേതാവ് ഷാന് വധക്കേസില് പ്രതികളെ കസ്റ്റഡിയില് ലഭിക്കാന് പൊലീസ് കോടതിയില് അപേക്ഷ നല്‍കിയിട്ടുണ്ട്. കസ്റ്റഡി അപേക്ഷ കോടതി ഇന്ന് പരിഗണിക്കും.\nഷാന് വധക്കേസില് മുഖ്യപ്രതികളുടെ അറസ്റ്റ് ഇതുവരെയും നടന്നിട്ടില്ല. ഇന്നലെ അര്‍ധരാത്രി വൈകിയും പൊലീസ് ജില്ലയിലുടനീളം വ്യാപകമായ പരിശോധന നടത്തിയിരുന്നു. എസ്ഡിപിഐക്കും പോപ്പുലര് ഫ്രണ്ടിനും സ്വാധീനമുള്ള വിവിധ കേന്ദ്രങ്ങളിളാണ് വ്യാപക തെരച്ചില് നടത്തുന്നത്. കൃത്യത്തില് നേരിട്ട് പങ്കുണ്ടെന്ന് സംശയിക്കുന്നവരെ തിരിച്ചറിഞ്ഞിട്ടുണ്ടെന്ന് പൊലീസ് പറയുന്നു.\nരണ്‍ജീത് വധക്കേസില് അറസ്റ്റിലായ അഞ്ച് പ്രതികളെയും ആലപ്പുഴ ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയിലാണ് ഇന്ന് ഹാജരാക്കുക. സ്‌കൂട്ടറില് പോകുന്നതിനിടെ കാറിടിച്ച് വീഴ്ത്തിയ ശേഷമാണ് ഷാനെ കൊലപ്പെടുത്തിയത്. ഇതിനുപിന്നാലെ ഞായറാഴ്ച പുലര്‍ച്ചെയാണ് രണ്‍ജീത് ശ്രീനിവാസനെ ആറ് ബൈക്കുകളിലായി എത്തിയ സംഘം വെട്ടിക്കൊലപ്പെടുത്തിയത് .\nരണ്‍ജിത് ശ്രീനിവാസിന്റെ കൊലപാതകത്തില് അഞ്ച് എസ് ഡി പി ഐ പ്രവര്‍ത്തകരെ ഇന്നലെ രാത്രിയോടെ പൊലീസ് അറസ്റ്റുചെയ്തിരുന്നു. ആസിഫ്, സുധിര്, അര്‍ഷാദ്, അലി, നിഷാദ് എന്നിവരാണ് അറസ്റ്റിലായത്. പിടിയിലായ എല്ലാവരും മണ്ണഞ്ചേരി സ്വദേശികളാണെന്ന് പൊലീസ് വ്യക്തമാക്കിയിട്ടുണ്ട്. ജില്ലയില് പ്രഖ്യാപിച്ച നിരോധനാജ്ഞ നാളെ രാവിലെ6മണി വരെ നീട്ടാനും ജില്ലാ കളക്ടര് ഉത്തരവിട്ടിട്ടുണ്ട്.\nStory Highlights : alapuzha double murder\nRead more on: alapuzha | bjp | murder case | SDPI


BEYOND THE SUNSET: ഇത് കാവ്യനീതി; കാലാതീതനായി സച്ചിന്\nഇത് കാവ്യനീതി; കാലാതീതനായി സച്ചിന്\nകാത്തിരുപ്പിന് ഒരു മാധുര്യമുണ്ട്. കാത്തിരുന്നത് കൈവരുമ്പോള് അതിന് അതി മാധുര്യം. അതു നുണയുകയാണ് ഏകദിന ക്രിക്കറ്റ് എന്ന ലാവണ്യ സുന്ദരി. 1971 ജനുവരി അഞ്ചിന് പിറന്നുവീണ നാള്‍തൊട്ടു അവള് കാത്തിരിക്കുകയായിരുന്നു 200 എന്ന മാന്ത്രിക സംഖ്യ കടന്നുവരുന്ന സച്ചിന് രമേഷ് തെണ്ടുല്‍ക്കര് എന്ന കുറിയ മനുഷ്യന്റെ ഈയൊരു ഇന്നിംഗ്‌സിനായി.\nഒടുവില് ഒട്ടനവധി രാജസൂയങ്ങള്‍ക്കു വേദിയായ ഗ്വാളിയോറില് അതു സംഭവിച്ചു. ഏകദിന ക്രിക്കറ്റ് ചരിത്രത്തിലെ ആദ്യ ഇരട്ടസെഞ്ചുറി. ഇതിനും ഒരു കാവ്യനീതിയുണ്ടായിരുന്നിരിക്കാം. കാരണം കാടിളക്കി ഇതിനു മുമ്പ് എത്രപേര് വന്നതാണ്... 190 കടന്ന് സയീദ് അന്‍വറും ചാള്‍സ് കവന്‍ട്രിയും അതിനും മുമ്പേ ശ്രീലങ്കയുടെ ജയസൂര്യന്. ഇവര്‍ക്കാര്‍ക്കും തള്ളിത്തുറക്കാന് കഴിയാതെ പോയ 200ന്റെ പടിവാതില് ക്രിക്കറ്റ് ദൈവത്തിന്റെ ഒരു തൂവല് സ്പര്‍ശമേറ്റപ്പോള് മലര്‍ക്കെത്തുറന്നു... ദൈവ നിശ്ചയമായിരുന്നിരിക്കാം ഇതിനു പിന്നില്. അര്‍ഹിക്കുന്നവനു മാത്രം അതു നല്‍കണമെന്ന ദൃഢനിശ്ചയം. അല്ലെങ്കില് അന്‍വറിന് 194ല് പിഴയ്ക്കില്ലായിരുന്നു... കവന്‍ട്രി 194ല് നില്‍ക്കെ ഓവര് പൂര്‍ത്തിയാകില്ലായിരുന്നു...\nപഞ്ചദിന പോരാട്ടങ്ങളുടെ സുവര്‍ണ കാലഘട്ടത്തിനു മേല് ഗ്ലാമര് തരംഗമുയര്‍ത്തി ഏകദിനം പിറന്നപ്പോള് ഒരു ഇരട്ട സെഞ്ചുറി ആരും പ്രതീക്ഷിച്ചതല്ല. എന്നിരിക്കിലും കാലത്തിന്റെ പ്രയാണത്തിനിടയിലെപ്പോഴോ അസംഭവ്യമായതും സംഭവിച്ചേക്കാമെന്ന് ക്രിക്കറ്റ് പണ്ഡിതന്മാര് പ്രവചിച്ചിരുന്നു. എന്നാല് അതിനു പ്രാപ്തിയുള്ളവരായി അവരുടെ കവടിപ്പലകയില് തെളിഞ്ഞ മുഖങ്ങള് ഒരു വിരേന്ദര് സേവാഗിന്റേയും ഒരു ആദം ഗില്‍ക്രിസ്റ്റിന്റേതുമാണ്. എന്നാല് 36ാം വയസിന്റെ പക്വതയുമായി ഇരുപതുകാരന്റെ ചുറുചുറുക്കോടെ ബാറ്റുവീശിയ സച്ചിന് പ്രവചനങ്ങളേയെല്ലാം കാറ്റില്‍പ്പറത്തി ലക്ഷ്യം ഭേദിച്ചപ്പോള് ആ മാസ്മരിക പ്രകടനത്തിനു മുന്നില് നമിക്കുകയായിരുന്നു ക്രിക്കറ്റ് ലോകം.\nഇന്ന് ലോകത്തെ ഏറ്റവും മികച്ച ബൗളിംഗ് നിരയായ ഡെയ്ല് സ്‌റ്റെയിനിന്റെയും സംഘത്തിന്റെയും മേല് പടര്‍ന്നു കയറുകയായിരുന്നു സച്ചിന്. നേരിട്ട 147ാം പന്തില് 200 എന്ന മാന്ത്രിക സ്‌കോറും കടന്ന്, 50 ഓവറുകള് പൂര്‍ത്തിയാക്കി, അപരാജിതനായി മടങ്ങുമ്പോള് 25 ബൗണ്ടറികളും മൂന്നു സിക്‌സറുകളും ആ വില്ലോയില് നിന്നു പറന്നിരുന്നു. കുറിയ മനുഷ്യന് വലിയ ഷോട്ടുകളുമായി മൈതാനം കൈപ്പിടിയിലൊതുക്കുമ്പോള് ലോകോത്തര പേസ് ബൗളിംഗ് നിര ഓടിയൊളിക്കാന് ഇടമില്ലാതെ പകച്ചുനില്‍ക്കുകയായിരുന്നു.\n20 വര്‍ഷങ്ങള്‍ക്കു മുമ്പ് അരങ്ങേറ്റത്തിനിറങ്ങിയ കൊച്ചു സച്ചിനെ നോക്കി പാകിസ്താന് സ്പിന് ഇതിഹാസം അബ്ദുള് ഖാദിര് ചോദിച്ചിരുന്നു '' ഈ പയ്യന് ഇനി എന്തൊക്കെ ചെയ്യും'' എന്ന്. ഇന്ന് ആ പയ്യന് വളര്‍ന്ന് നേട്ടങ്ങളുടെ കൊടുമുടിയില് നില്‍ക്കുമ്പോള് ക്രിക്കറ്റ് ലോകം ഒരേ സ്വരത്തില് ചോദിക്കുന്നു '' അവന് ഇനി എന്താണ് ചെയ്യാത്തത്'' എന്ന്.\nക്രിക്കറ്റിനോടുള്ള അഭിനിവേശമാണ് സച്ചിനെ ഇത്രകണ്ട് വളര്‍ത്തുന്നത്. മുംബൈയില് രമാകാന്ത് അച്ഛരേക്കറുടെ കളരിയില് കളിപഠിച്ച ബാലന്റെ അതേ ആവേശത്തിലാണ് ഇന്നും സച്ചിന് ക്രീസില് നില്‍ക്കുന്നത്. പഠിച്ച പാഠങ്ങള് പിശകില്ലാതെ ഉരുക്കഴിക്കുന്നതിനൊപ്പം പുതിയവ പഠിക്കാനും കാട്ടുന്ന ഉത്സാഹം സച്ചിനെ എന്നും വേറിട്ടു നില്‍ക്കുന്നു.\nഒരു ബാറ്റ്‌സ്മാനെ തളയ്ക്കാന് ഇന്ന് കമ്പ്യൂട്ടര് ഗ്രാഫിക്‌സിന്റെയും മറ്റും സഹായത്തോടെ പദ്ധതികള് തയാറാക്കുന്ന പരിശീലകര് വിളയുന്ന കാലത്ത് ഇവയ്‌ക്കെല്ലാം മറുമരുന്നുമായി സച്ചിന് മാറിനില്‍ക്കുന്നു. ദൗര്‍ബല്യങ്ങളെ ദൗര്‍ബല്യമാക്കി മാറ്റിനിര്‍ത്താതെ അവയെ മെരുക്കാന് സച്ചിന് ശ്രമിക്കുമ്പോള് ക്രിക്കറ്റിന് ലഭിക്കുന്നത് പുതിയ പുതിയ ഷോട്ടുകളാണ്.\nഅപ്പര് കട്ടും, പാഡില് സ്വീപ്പും, ലാഡര് ഷോട്ടുമെല്ലാം ഈ ഗണത്തില് പെടുന്നു. ഏറ്റവുമൊടുവില് ഗ്വാളിയോറിലെ 35ാം ഓവറില് ഓഫ്‌സൈഡിനു പുറത്തു കുത്തിയ ഡെയ്ല് സ്‌റ്റെയ്‌ന്റെ പന്തിനെ മിഡ്‌വിക്കറ്റ് ബൗണ്ടറിയിലേക്കു പറത്തിയ ''സ്‌പെഷ്യല് ഷോട്ടും'' സച്ചിന് വികസിപ്പിച്ച മറുമരുന്നില് പെടുന്നു. കഴിഞ്ഞ രണ്ടു കളികളില് തന്നെ സമാന രീതിയിലുള്ള പന്തില് പുറത്താക്കിയ സ്‌റ്റെയിനിനെ ക്രീസില് തന്നെ നിന്നുകൊണ്ടു നിലംപറ്റെ പറത്തിയ ആ ഷോട്ട് സച്ചിന് സ്വായത്തമാക്കിയത് ഗ്വാളിയോറിലെ പരിശീലനത്തിനിടെ വെറും ഒരു മണിക്കൂര് കൊണ്ടാണത്രേ. ഇന്ത്യയുടെ സച്ചിന് വെരി വെരി സ്‌പെഷ്യല് ആണെന്നുറപ്പിക്കാന് ഇതില്‍ക്കൂടുതല് തെളിവു വേണോ?\nഎന്നും എവിടേയും ഒന്നാമനാണ് സച്ചിന്. ടെസ്റ്റിലും ഏകദിനത്തിലുമെല്ലാം ഒന്നാം സ്ഥാനത്ത് തന്നെ. ഏറ്റവുമധികം റണ്‍സ്, സെഞ്ചുറി, മാന് ഓഫ് ദ മാച്ച്, മാന് ഓഫ് ദ സീരീസ്, ഉയര്‍ന്ന സ്‌കോര്... റെക്കോഡുകളുടെ പട്ടികയ്ക്ക് നീളമേറെ. 442 ഏകദിനങ്ങളില് നിന്ന് 17598 റണ്‍സും 166 ടെസ്റ്റുകളില് നിന്ന് 13447 റണ്‍സുമാണ് സച്ചിന്റെ അക്കൗണ്ടിലുള്ളത്. ഏകദിനത്തില് 46ഉം ടെസ്റ്റില് 47ഉം സെഞ്ചുറികള്. സെഞ്ചുറികളില് സെഞ്ചുറി തികയ്ക്കാന് ഇനി ഏഴു സെഞ്ചുറികള് കൂടി മതി. ഈ സീസണില് മാത്രം അടിച്ചുകൂട്ടിയത് 10 സെഞ്ചുറികളാണ്. 10 ടെസ്റ്റില് നിന്ന് ആറ് സെഞ്ചു്വറികളും ഏകദിനത്തില് നാലു സെഞ്ചുറികളുമാണ് ലിറ്റില്‍മാസ്റ്റര് സ്‌കോര് ചെയ്തത്.\nകണക്കുകളില് ഇനി സച്ചിന്റെ മുമ്പില് തലകുനിക്കാത്തത് ഒരേയൊരു റെക്കോഡ് മാത്രം. ടെസ്റ്റ് ക്രിക്കറ്റിലെ ഏറ്റവും ഉയര്‍ന്നവ്യക്തിഗത സ്‌കോറായ സാക്ഷാല് ബ്രയന് ചാള്‍സ് ലാറുയടെ പേരിലുളള 400 റണ്‍സിന്റെ റെക്കോര്‍ഡ്. അതും സച്ചിന് മറികടക്കുമെന്ന് ഇന്ത്യ ഒരേസ്വരത്തില് പറയുന്നു. റെക്കോഡുകള് സച്ചിനെ ഇങ്ങോട്ടു തേടിവരുമത്രേ. കാരണം അതു സച്ചിന്റെ പേരില് ആയാല് മാത്രമേ അതിനു തിളമുണ്ടാകൂവെന്ന്.\nഅതെല്ലാം കണക്കുകളുടെ കളി. ഈ കണക്കുകള്‍ക്കപ്പുറമാണ് സച്ചിന്റെ കളി. അത് കാണാന് ഭാഗ്യം സിദ്ധിച്ച ഈ തലമുറ ഭാഗ്യവാന്മാര് തന്നെ. നന്ദി സച്ചിന് നന്ദി... അനുകരിക്കാനാകാത്ത മാന്ത്രിക സ്പര്‍ശമുള്ള ആ ബാറ്റിംഗിലൂടെ ഈ തലമുറയെ ഒന്നടങ്കം ആനന്ദിപ്പിച്ചതിന്... തീര്‍ത്താല് തീരാത്ത നന്ദി...\nPosted by sy@m at 4:05 PM\nടെസ്റ്റ് ക്രിക്കറ്റിലെ ഏറ്റവും ഉയര്‍ന്ന വ്യക്തിഗത സ്കോര്... ഒരു ടെസ്റ്റിലെ രണ്ട് ഇന്നിങ്ങ്സിലും സെഞ്ച്വറി... ഏറ്റവും വേഗതയേറിയ ഏകദിന/ടെസ്റ്റ് സെഞ്ച്വറി/അര്‍ദ്ധ സെഞ്ച്വറി (ചുരുങ്ങിയ പക്ഷം ഇന്ത്യന് റെക്കോഡ് എങ്കിലും)... സച്ചിന് ഇനിയും വഴങ്ങാത്ത റെക്കോഡുകളും നിരവധി. (അത്യാഗ്രഹം തന്നെയാണ് എങ്കിലും അദ്ദേഹത്തിനു വേണമെന്ന് വിചാരിച്ചാല് നടക്കാത്തതൊന്നുമില്ല എന്ന് തെളിഞ്ഞ്താണല്ലോ)\nനന്ദി ശ്രീ... ശരിയാണ്... അതൊക്കെയും സച്ചിനു വഴങ്ങാത്ത റെക്കോഡുകള് തന്നെ. ഓര്‍ത്തില്ല അത്...\nnee Mudukkan thanne\nkollal... kalika prasakthiyundu... language... aalangarikatha koodyathayi thonni....


valentines week, importance of hug day | പ്രണയം നിറയുന്ന വാലന്റൈൻസ് വീക്ക്; സ്നേഹം അറിയിക്കാൻ ഹഗ് ഡേ, ആലിംഗനത്തിന്റെ ദിവസം - Malayalam Oneindia\n7 min ago പുതുപ്പള്ളിയില് ഉമ്മന് ചാണ്ടി വീഴുമോ? ത്രില്ലര് പോരെന്ന് സിപിഐ, ജോസിന്റെ ജയവും കടുപ്പം\n19 min ago വർഗീയ നീക്കങ്ങളുടെ ഭാഗം; ആലപ്പുഴയിലെ വിഷയത്തിൽ പരസ്യ പ്രതികരണം വിലക്കി സിപിഎം\n35 min ago കുംഭമേള കഴിഞ്ഞെത്തുന്നവര്‍ക്ക് 14 ദിവസം ക്വാറന്റൈന്; കര്‍ശന നിര്‍ദേശങ്ങളുമായി ദില്ലി സര്‍ക്കാര്\nvalentines day couple love പ്രണയം വാലന്റൈന്‍സ് ഡേ\nUpdated: Thu, Feb 14, 2019, 16:04 [IST]\nഫെബ്രുവരി പ്രണയത്തിന്റെ മാസമാണ്. പ്രണയം അറിയിക്കാനും പ്രണയ സമ്മാനങ്ങൾ കൈമാറാനും പ്രത്യേകം ദിവസങ്ങളുണ്ട് ഫെബ്രുവരിയിൽ. പ്രണയ ദിനത്തിന്‍റെ ആഘോഷം ഒരു ദിവസത്തേയ്ക്ക് ഒതുങ്ങുന്നില്ല. ഫെബ്രുവരി 14 പ്രണയ ദിനമായി ആഘോഷിക്കുമ്പോൾ ഈ ദിവസനത്തിന് മുമ്പുള്ള ഒരാഴ്ചയാണ് വാലൈന്റൈൻസ് വീക്ക്.\nവാലെന്റൈൻസ് വീക്കിന്റെ ഓരോ ദിവസത്തിനും ഓരോ പ്രത്യേകതകളുണ്ട്. കമിതാക്കൾക്ക് വേണ്ടി മാത്രമല്ല വാലന്റൈൻസ് ഡേ. പരസ്പരം സ്നേഹിക്കുന്ന എല്ലാവർക്കുമായി വാലന്റൈൻസ് വീക്കിൽ പ്രത്യേക ദിവസങ്ങളുണ്ട്. വാലൈന്റൈൻസ് ഡേയ്ക്ക് രണ്ട് ദിവസം മുമ്പ് ഫെബ്രുവരി 12നാണ് ഹഗ് ഡേ, പരസ്പരം ആലിംഗനം ചെയ്യാനുള്ള ദിവസം.\nസ്നേപൂർവ്വമുള്ള ഒരു ആലിംഗനത്തിന് ബന്ധങ്ങൾക്കിടയിൽ വലിയ സ്ഥാനമുണ്ട്. പരസ്പരമുള്ള സ്നേഹവും കരുതലമുമെല്ലാം ബോധ്യപ്പെടുത്താൻ ഊഷ്മളമായൊരു കെട്ടിപ്പിടുത്തത്തിനാകും. വാലന്റൈൻസ് വീക്കിലെ അഞ്ചാം ദിനമാണ് ഹഗ് ഡേ. മറ്റൊരാളോടുള്ള പ്രണയവും സ്നേഹവും അറിയിക്കാൻ ഏറ്റവും നല്ല മാർഗമാണ് ആലിംഗനം.\nഏകാന്തര, ദേഷ്യം, മാനസികസമ്മർദ്ദം തുടങ്ങിയവ നിയന്ത്രിക്കാൻ ആലിംഗനത്തിനാകുമെന്നാണ് പഠനങ്ങൾ പറയുന്നത്. പ്രണയഹോർമോൺ എന്നറിയപ്പെടുന്ന ഓക്സിടോസിന്റെ അളവ് വർദ്ധിപ്പിക്കാൻ ആലിംഗനം സഹായിക്കുമെന്നാണ് പഠനങ്ങൾ പറയുന്നത്. മനശാസ്ത്രപരമായ പഠനങ്ങൾ പ്രകാരം ആലിംഗനവും സ്പർശനവും ഭയം ഇല്ലാതാക്കും.\nthe Hug Day, which falls on February 12 every year - two days prior to Valentine’s Day - is one such special day you can celebrate with your loved ones during the ‘week of love’


'കൊച്ചി' ഗോള്‍ഡ് | mangalam.com\nStory Dated: Friday, December 27, 2013 01:52\nഐറ്റംഡാന്‍സ് ട്രെന്‍ഡാവുന്നതിനു മുന്‍പ് സിനിമകളില് അടിപൊളി നൃത്തച്ചുവടുകള്‍ക്ക് ആവേശത്തിര പകര്‍ന്ന നടന് രവീന്ദ്രന് നീണ്ട ഇടവേളയ്ക്കു ശേഷം ഇടുക്കി ഗോള്‍ഡ് എന്ന ചിത്രത്തിലൂടെ പുതിയ തലമുറയ്ക്കും ഹരമാകുന്നു. ഇടുക്കി ഗോള്‍ഡ്' എന്ന സിനിമയുടെ ക്ളൈമാക്‌സ് രംഗത്ത് കഞ്ചാവ് തോട്ടത്തില് വച്ചുള്ള രവീന്ദ്രന്റെ നൃത്തരംഗം തീയറ്ററുകളില് ഉത്സവപ്രതീതി ജനിപ്പിച്ചു. മലയാളത്തിന്റെ പ്രഭുദേവ എന്ന് ചില ന്യൂജന്‍കാര് വിശേഷിപ്പിച്ചു.സിനിമയ്‌ക്കൊപ്പം ഡാന്‍സും ഹിറ്റ്...!\nഎണ്‍പതുകളില് തുടങ്ങിയ 'രവീന്ദ്രന് ഡാന്‍സ്' ഇന്ത്യന് സിനിമയെ തന്നെയാണ് ആവേശതിരയേറ്റിയത്. ക്ലബ്ബ് ബാറുകളില് മാദകസുന്ദരികള്‍ക്കൊപ്പം ആടിപ്പാടിയ അനുഭവത്തെ ഇപ്പോള് ഓര്‍ക്കുമ്പോള് എന്ത് തോന്നുന്നു...?\nതിളങ്ങി നിന്നത് ജ്യോതിലക്ഷ്മിയായിരുന്നു. അവരുടെയത്ര സെക്‌സി ലുക്കുള്ള നടിയില്ല. മാദകനൃത്തത്തിന്റെ അവസാനവാക്കായിരുന്നു ജ്യോതിലക്ഷ്മി. ഹിന്ദിയില് ഹെലന് തന്നെയായിരുന്നു താരം. ശരീരസൗന്ദര്യവും നൃത്തഭംഗിയും ഒരു പോലെ ഒത്തിണങ്ങിയ ഹെലന് അക്കാലത്തെ സിനിമകളില് അവിഭാജ്യഘടകമായിരുന്നു. തമിഴിലും തെലുങ്കിലുമാണെങ്കില് സില്‍ക്ക് സ്മിതയ്ക്കായിരുന്നു മാര്‍ക്കറ്റ്. സ്മിത വളരെ പാവമായിരുന്നു. നമ്മള് പുറത്ത് കാണുന്നതുപോലെ ആയിരുന്നില്ല സ്മിതയുടെ പെരുമാറ്റവും ഇടപെടലും. അക്കാലത്ത് സില്‍ക്കിനൊപ്പം ഒരുപാട് സിനിമകളില് ഞാന് ഡാന്‍സ് ചെയ്തിട്ടുണ്ട്. സ്മിതയ്ക്ക് ശേഷം അത്രയേറെ ആകര്‍ഷണീയതയും മാദകത്വവുമുള്ള ഒരു ഐറ്റം ഡാന്‍സര് ഉണ്ടായിട്ടില്ല. സൗന്ദര്യം കത്തിനില്‍ക്കുമ്പോള് മാത്രമാണ് ഇത്തരം ഐറ്റം ഡാന്‍സര്‍മാരെ സിനിമയ്ക്ക് ആവശ്യമുള്ളത്. അവരുടെ മാദകത്വം നശിച്ചാല് സിനിമയില്‍നിന്ന് പുറത്താകും. പുതിയ കുട്ടികള് വരും.\nനായികനടിമാര്‍ക്കൊപ്പം ഒട്ടേറെ പടങ്ങളില് രവീന്ദ്രന് അഭിനയിച്ചിട്ടുണ്ട്. ഈ നടിമാരില് ആര്‍ക്കാണ് കൂടുതല് മാര്‍ക്ക് നല്‍കുക..?\nഅഭിനയത്തിലും ജീവിതത്തിലും ഏറെ ബോള്‍ഡായ ഒരു നടിയായിരുന്നു രാധിക. മാദകനൃത്തത്തിലും രാധിക മുന്നില് നിന്നു. ആരേയും വിസ്മയിപ്പിക്കുന്ന സൗന്ദര്യമായിരുന്നു സിലോണില്‍നിന്നെത്തിയ രാധികയ്ക്ക്. കെ. ബാലചന്ദ്രന്റെ സിനിമയിലൂടെ വന്ന സുജാതയ്‌ക്കൊപ്പമുള്ള പാട്ട് സീനുകള് നന്നായി ആസ്വദിച്ചാണ് അഭിനയിച്ചിരുന്നത്.\nഗംഭീര ആക്ടറായിരുന്നു ശ്രീപ്രിയ. സുജാതയ്ക്ക് ശേഷം കെ. ബാലചന്ദ്രന്റെ കണ്ടുപിടുത്തമായ സരിതയ്‌ക്കൊപ്പംവും നല്ല വേഷങ്ങള് ചെയ്തു. ശ്രീദേവിയുടെ സൗന്ദര്യത്തിന് പകരം വയ്ക്കാന് അക്കാലത്ത് മറ്റാരുമുണ്ടായിരുന്നില്ല. ഞങ്ങള് ഒട്ടേറെ സിനിമകളില് ഒന്നിച്ച് അഭിനയിച്ചിട്ടുണ്ട്. അംബികയുടെ ആദ്യപടം എനിക്കൊപ്പമായിരുന്നു. മാധവിയാണ് എന്റെ ജോഡിയായ മറ്റൊരു നടി.\nസീമ ഡാന്‍സറായാണ് സിനിമയിലേക്ക് വന്നത്. 'അവളുടെ രാവുകളാ'ണ് സീമയ്ക്ക് മുന്നില് പുതുവഴി തീര്‍ത്തത്. ഐ.വി ശശി സീമയെ വിവാഹം ചെയ്ത ശേഷമാണ് ഞാന് സിനിമയിലേക്കെത്തിയത്. 'കാഹള'ത്തില് സീമ എന്റെ ജോഡിയായിരുന്നു.\nഒപ്പം അഭിനയിച്ച നടന്‍മാരെ എങ്ങിനെ വിലയിരുത്തുന്നു...?\nഒരുകാലത്ത് മലയാള സിനിമയിലെ സൂപ്പറായി മാറിയ ശങ്കറിനൊപ്പമായിരുന്നു എന്റേ അരങ്ങേറ്റം. 'ഒരു തലൈ രാഗം' എന്ന സിനിമയിലൂടെ. ആദ്യസിനിമയ്ക്ക് പിന്നാലെ രണ്ടാമത്തെ സിനിമയും സൂപ്പര്‍ഹിറ്റ്. അതില്‍പിന്നെ എനിക്ക് തിരിഞ്ഞുനോക്കേണ്ടിവന്നിട്ടില്ല. ഞാന് ടൈറ്റില് റോളിലെത്തിയ 'മദ്രാസിലെ മോന്' എന്ന സിനിമയില് നാലുപേരില് ഒരാളായിരുന്നു മോഹന്‍ലാല്. ഷീലയായിരുന്നു എന്റെ ജോഡി.\nകമലഹാസന്റെ ഒപ്പത്തിനൊപ്പം നിന്ന് ഞാന് ഡാന്‍സ് ചെയ്ത സിനിമകള്‍ക്ക് തിയേറ്ററില് വമ്പന് പ്രതികരണമാണ് ഉണ്ടാക്കാന് സാധിച്ചത്. കമലഹാസനൊപ്പം ഞാന് അഭിനയിച്ച രാമലക്ഷമണന്, സര്‍വ്വകലാവല്ലഭന്, പൊയ്ക്കാല് കുതിരൈ.. തുടങ്ങിയ സിനിമകളൊക്കെയും അക്കാലത്തെ സൂപ്പര്‍ഹിറ്റ് സിനിമകളായിരുന്നു. ഒരു സിനിമയില് കമലിന് പകരക്കാരനായി ഞാന് അഭിനയിച്ചിട്ടുണ്ട്.\nഅടുത്തവാര്യത്ത്, രങ്ക, തങ്കമകന് തുടങ്ങി എണ്ണിയാലൊടുങ്ങാത്തത്രയുമുണ്ട് ഞാനും രജനികാന്തും ഒന്നിച്ചഭിനയിച്ച സിനിമകളുടെ എണ്ണമെടുക്കുമ്പോള്. ശിവാജി ഗണേശന്റെ മകനായി ഞാന് അഭിനയിച്ച 'വാഴ്‌കെ' എക്കാലത്തേയും സൂപ്പര്‍ഹിറ്റ് സിനിമയാണ്. ഈ സിനിമയില് സില്‍ക്ക് സ്മിതയുമൊത്തുള്ള ഡാന്‍സ് രംഗം യുവാക്കളുടെ ഹരമായിരുന്നു.\nതമിഴിലും മലയാളത്തിലുമായി വാണിജ്യ സിനിമകളില് കത്തിനില്‍ക്കുമ്പോഴും ഓഫ്ബീറ്റ് സിനിമകളിലും അഭിനയിച്ചിട്ടുണ്ട്. സത്യജിത്ത് റേയുടെ കാമറാമാനായ സുമന്ദ്‌റോയിയുടെ 'കണ്‍ചുവന്താല് മണ് ചുവക്കും', 'ഇരവുപൂക്കള്' എന്നീ ഓഫ് ബീറ്റ് സിനിമകളില് ശ്രദ്ധേയ വേഷമായിരുന്നു. 'പപ്പയുടെ സ്വന്തം അപ്പൂസിലെ' രുദ്രന്റെ വേഷം ചെയ്തത് 1992-ലാണ്. അപ്പോഴേക്കും മടുത്തുതുടങ്ങി.\nഒട്ടേറെ ഭാഷകളില് അഭിനയിച്ചു. സെറ്റില് നിന്ന് സെറ്റിലേക്കുള്ള യാത്ര. അതോടെയാണ് തല്‍ക്കാലത്തേക്കെങ്കിലും അഭിനയമേഖലയില് നിന്ന് മാറി നില്‍ക്കാന് തീരുമാനിച്ചത്.\nഗ്‌ളാമര് ലോകത്ത് കഴിഞ്ഞ രവീന്ദ്രന്\n'എല്ലാറ്റിനും അതിന്റേതായ സമയമുണ്ട് മോളേ'യെന്ന് ദേവി അജിത്തിനോട് അമ്മയെപ്പോഴും പറയാറുണ്ട്. അന്നും ഇന്നും\nജീവികളില് ആണ് വര്‍ഗത്തിനു പൊതുവേ ഭംഗി കൂടുതലെന്നാണു നിരീക്ഷണം. മയിലിലും കുയിലിലും സിംഹത്തിലും ആനയിലും-\nരവീന്ദ്രന്റെ ആത്മഹത്യാകുറിപ്പ് കണ്ടെത്തി; രവീന്ദ്രന്റേത് ആത്മഹത്യയല്ലെന്ന് ബിന്ധ്യ\nThe Gold Buddy\nമഴക്കാലത്തു സാധാരണ പടരുന്ന രോഗങ്ങളുടെ ലക്ഷണങ്ങളും പ്രതിരോധ മാര്‍ഗങ്ങളും മഴക്കാലം...\nഒരാള്‍ക്ക് ഒന്നിലധികം ജന്മങ്ങളുണ്ടോ?\nമുജ്ജന്മത്തില് നമ്മള് ആരായിരുന്നു..? -2\nഅവന്റെ ചെകിട്ടത്ത് ഒന്നു പൊട്ടിച്ചു\nദക്ഷിണാഫ്രിക്കയിലെ ബോട്‌സ്വാനയില് ഒരു വന് വ്യവസായത്തിന് തുടക്കമിടുന്നതിന്റെ...\n1984ലെ ഒരു ദിവസം. സുരേന്ദ്രന് എന്ന കൃശഗാത്രനായ ചെറുപ്പക്കാരന് തന്റെ അമ്മയുടെ നിര്‍ബന്ധം...\nസദ്യ കോട്ടയം to ദുബായ് Via ചെന്നൈ\n''നിനക്ക് ആരാകാനാണ് ഇഷ്ടം'' സിനിമയില് ശ്രീനിവാസന് അവതരിപ്പിക്കുന്ന കഥാപാത്രം മകളോട്...\nതിലകനെ സൂപ്പര്‍താരങ്ങളുമായി പിണക്കിയത് ഇന്നസെന്റും നെടുമുടിയും\nസിനിമയ്ക്ക് പിന്നില് ഒളിഞ്ഞിരിക്കുന്ന ചതിക്കുഴികളില് വീണ് പിടയുന്ന എത്രയോപേര്....\nഅപകടം നടക്കുന്നതിന് തൊട്ടുമുമ്പാണ് അമ്പിളിച്ചേട്ടന് 'പറുദീസ'യില് അഭിനയിച്ചത്. ആ...


Emalayalee.com - അറിയിപ്പ്\nnamukku chuttum. 12-Jan-2014\n2013 ല് ഇ-മലയാളി പ്രസിദ്ധീകരിച്ച ഏറ്റവും നല്ല ലേഖനം, കവിത, കഥ, ഹാസ്യം ഏതെന്ന തീരുമാനം ഞങ്ങള് വായനക്കാര്‍ക്കു വിട്ടുകൊടുത്ത്‌കൊണ്ട് ഒരു അറിയിപ്പ് നല്‍കിയിരുന്നു. നിങ്ങളുടെ ഓര്‍മ്മക്കായി അതിന്റെ കോപ്പി താഴെകൊടുക്കുന്നു. അര്‍ഹതയുള്ള എഴുത്തുക്കാര്‍ക്ക് പ്രോത്സാഹനവും, അംഗീകാരവും ലഭിക്കാനുള്ള അവസരം നല്‍കുക എന്ന കാര്യത്തിനു ഇ-മലയാളി പ്രാധാന്യം കൊടുക്കുന്നു. ജനുവരി 31 മുമ്പായി നിങ്ങളുടെ അഭിപ്രായങ്ങള് അറിയിക്കുക. സാഹിത്യ സംഘടനകള്‍ക്കും എഴുത്തുകാരുടെ പേരുകള് നിര്‍ദ്ദേശിക്കവുന്നതാണ്.


ആര്യൻ ഇന്ന് ജയിൽമോചിതനാകും; ഷാരൂഖ് ആർതർ റോഡ് ജയിലിലേക്ക് പുറപ്പെട്ടു | Aryan To Be Released Soon Shah Rukh Khan On His Way To Arthur Road Jail | Madhyamam\ndate_range 30 Oct 2021 3:13 AM GMT\nആര്യൻ ഇന്ന് ജയിൽമോചിതനാകും; ഷാരൂഖ് ആർതർ റോഡ് ജയിലിലേക്ക് പുറപ്പെട്ടു\nമുംബൈ: ആഡംബരക്കപ്പൽ മയക്കുമരുന്ന് കേസിൽ അറസ്റ്റിലായ ബോളിവുഡ് താരം ഷാരൂഖ് ഖാന്‍റെ മകൻ ആര്യൻ ഖാൻ ഇന്ന് ജയിൽ മോചിതനാകും. വ്യാഴാഴ്ചയാണ് 23കാരന് ബോംബെ ഹൈകോടതി ജാമ്യം അനുവദിച്ചത്.\nജാമ്യ ഉത്തരവിന്‍റെ പകർപ്പ് കൃത്യസമയത്ത് ആർതർ റോഡ് ജയിലിൽ എത്തിക്കാത്തത് കൊണ്ടാണ് വെള്ളിയാഴ്ച ആര്യന് പുറത്തിറങ്ങാൻ സാധിക്കാതിരുന്നത്. 24 ദിവസമാണ് ആര്യൻ ആർതർ റോഡ് ജയിലിൽ കഴിഞ്ഞത്. ശനിയാഴ്ച രാവിലെ ഷാരൂഖ് ബാന്ദ്രയിലെ വസതിയായ മന്നത്തിൽ നിന്നും ആർതർ റോഡ് ജയിലിലേക്ക് പുറപ്പെടുന്ന ചിത്രങ്ങൾ പുറത്തുവന്നു.\nആര്യന് ഖാന് ജാമ്യം ലഭിക്കാനായി നടി ജൂഹി ചൗളയാണ് ഒരു ലക്ഷം രൂപയുടെ ബോണ്ടില് ഒപ്പിട്ട് നൽകിയത്. ബോംബെ ഹൈക്കോടതിയിലെത്തിയാണ് ജൂഹി ബോണ്ട് ഒപ്പിട്ടുനല്‍കിയത്. ജാമ്യനടപടികള് വേഗത്തിലാക്കാന് ജൂഹിയുടെ ഇടപെടല് സഹായിച്ചെന്നാണ് റിപ്പോര്‍ട്ട്. നേരത്തേ, ഷാരൂഖിെൻറ അടുത്ത സുഹൃത്തായ ജൂഹി, അദ്ദേഹത്തിെൻറ പ്രയാസകാലത്ത് പ്രതികരിക്കുന്നില്ല എന്ന വിമർശനം സമൂഹമാധ്യമങ്ങളിൽ ഉയർന്നിരുന്നു. അതെല്ലാം തള്ളിക്കൊണ്ടാണ് അവർ കോടതിയിൽ എത്തിയത്.\n14 കർശന വ്യവസ്ഥകളോടെയാണ് ബോംബെ ഹൈക്കോടതി ആര്യന് ജാമ്യം അനുവദിച്ചത്. എല്ലാ വെള്ളിയാഴ്ചയും എൻ.സി.ബി ഓഫീസിൽ ഹാജരാകണം. പാസ്പോർട്ട് കോടതിയിൽ സമർപ്പിക്കണം. മുൻകൂർ അനുമതിയില്ലാതെ രാജ്യം വിടാൻ പാടില്ല. കേസുമായ ബന്ധപ്പെട്ട് മാധ്യമങ്ങളിൽ അനാവശ്യ പ്രസ്താവനകൾ നടത്തരുത്.\nമുംബൈ വിട്ട് പുറത്തു പോകേണ്ടി വന്നാൽ അന്വേഷണ ഉദ്യോഗസ്ഥനെ വിവരമറിയിക്കണം. സാക്ഷികളെ സ്വാധീനിക്കാൻ ശ്രമിക്കരുത്. സമാനരീതിയിലുള്ള കേസുകളിൽ ഉൾപ്പെടരുത്. കേസിൽ വിചാരണ ആരംഭിച്ചാൽ വൈകിപ്പിക്കാനാകില്ല. കൂടെ ഒരു ലക്ഷം രൂപ കെട്ടി വെക്കണമെന്നും ജാമ്യവ്യവസ്ഥകളിൽ പറയുന്നുണ്ട്. ഇതിൽ ഏതെങ്കിലും ലംഘിക്കപ്പെട്ടാൽ ജാമ്യം റദ്ദാക്കാൻ എൻസിബിക്ക് കോടതിയെ സമീപിക്കാം.\nമുതിര്‍ന്ന അഭിഭാഷകനും ഇന്ത്യയുടെ മുന് അറ്റോര്‍ണി ജനറലുമായ മുകുള് റോത്തഗിയാണ് ആര്യന് ഖാന് വേണ്ടി കോടതിയില് ഹാജരായത്. മജിസ്ട്രേറ്റും സെഷന്‍സ് കോടതിയും ജാമ്യാപേക്ഷ തള്ളിയതിനെ തുടര്‍ന്നാണ് ഖാന് ഹൈക്കോടതിയില് നിന്ന് ജാമ്യം തേടിയത്. ഒക്ടോബര് രണ്ടിനാണ് ആര്യന് ഉള്‍പ്പെടെയുള്ളവര് ആഡംബര കപ്പലില് നിന്ന് നാര്‍ക്കോട്ടിക്‌സ് കണ്‍ട്രോള് ബ്യൂറോയുടെ (എന്.സി.ബി) കസ്റ്റഡിയിലായത്.\nTAGS:Aryan Khan Mumbai cruise drug case Aryan Khan Bail Shah Rukh Khan\nNews Summary - Aryan To Be Released Soon Shah Rukh Khan On His Way To Arthur Road Jail


ഇലക്ഷന് പ്രചാരണരംഗത്ത് നടി അനുശ്രീയും » Newsthen\nഇലക്ഷന് പ്രചാരണരംഗത്ത് നടി അനുശ്രീയും\nഒരു റിയാലിറ്റി ഷോയിലൂടെ ലാല്‍ജോസിന്റെ ഡയമണ്ട് നെക്ലെസ് എന്ന സിനിമയിലൂടെ കടന്നു വന്ന താരമാണ് അനുശ്രീ. നാടന് വേഷത്തിലും മോഡേണ് വേഷത്തിലും ഒരേ പോലെ തിളങ്ങിയ താരത്തിന്റെ സംസാര ശൈലിയാണ് എല്ലാവരേയും ആകര്‍ഷിക്കുന്നത്. ഇപ്പോഴിതാ തദ്ദേശ തിരഞ്ഞെടുപ്പ് അടുത്തിരിക്കുന്ന വേളയില് സ്ഥാനാര്‍ത്ഥിയായ സുഹൃത്തിന് വേണ്ടിയുളള പ്രചാരണത്തിലാണ് താരം.\nപത്തനംതിട്ട ചെന്നീര്‍ക്കര പഞ്ചായത്തിലെ യുഡിഎഫ് സ്ഥാനാര്‍ത്ഥി റിനോയ് വര്‍ഗീസുമായുളള സൗഹൃദത്തെ തുടര്‍ന്നാണ് അനുശ്രീ കോണ്‍ഗ്രസ് കുടുംബ സംഗമത്തില് പങ്കെടുത്തത്.\nറിനോയ് ജയിച്ചാല് നാടിന് വേണ്ടി ചെയ്യാന് കഴിയുന്ന കാര്യങ്ങള് തീര്‍ച്ചയായും ചെയ്യുമെന്ന പൂര്‍ണവിശ്വാസം തനിക്കുണ്ടെന്നും എല്ലാ യുഡിഎഫ് സ്ഥാനാര്‍ത്ഥികള്‍ക്കും താന് വിജയാശംസ നേരുന്നതായും അനുശ്രീ പ്രസംഗത്തിനിടെ പറഞ്ഞു.\n‘രാഷ്ട്രീയ പരിപാടികളില് പോയി പരിചയമില്ല. ഇന്ന് ഇവിടെ വന്നതിന്റെ കാരണം റിനോയ് ചേട്ടന് തന്നെയാണ്. വളരെ സന്തോഷം. ഒരുപാട് വര്‍ഷമായി വ്യക്തിപരമായി അറിയാവുന്ന സുഹൃത്ത് ഇവിടെ വരെ എത്തിയതില് അതിേലറെ സന്തോഷിക്കുന്ന സുഹൃത്താണ് ഞാന്. രാഷ്ട്രീയം പറയുന്ന വേദികളില് പോകാറില്ല, കാരണം അവിടെ പറയുന്ന കാര്യങ്ങള് വേറെ രീതിയിലാകും പലരും വ്യാഖ്യാനിക്കുക. പക്ഷേ ഈ പരിപാടിക്ക് വരണമെന്ന് തോന്നി. അത് അദ്ദേഹത്തെ പൊക്കിപ്പറയാനായിരിക്കും എന്നുതോന്നുന്നു.’അനുശ്രീ പറയുന്നു.\nകുടുംബസംഗമത്തിന് താരം എത്തിയതോടെ നാട്ടുകാരും അനുശ്രീക്കൊപ്പം സെല്‍ഫിയെടുക്കാന് ഒത്തുകൂടി.\nanusree kerala udf candidate\nശിവശങ്കര് ജാമ്യാപേക്ഷ പിന്‍വലിച്ചു\nമണിലാലിന്റെ കൊലപാതകം; ജനവികാരം ഉയരണം: സിപിഐ(എം)\nവിമതര് തിരിച്ചെത്തും; നാളെ സഭചേര്‍ന്ന് ഭൂരിപക്ഷം തെളിയിക്കാന് ഉദ്ധവിന് ഗവര്‍ണറുടെ നിര്‍ദേശം


പുരുഷവേഷത്തില് യുവതി 12 കാരിയെ പീഡനത്തിനിരയാക്കി; നഗ്‌നത ഫോണില് പകര്‍ത്തി ഭീഷണിപ്പെടുത്തി\nകൊച്ചി: പ്രായപൂര്‍ത്തിയാകാത്ത പെണ്‍കുട്ടിയെ ആണ്‍വേഷം കെട്ടി പ്രകൃതി വിരുദ്ധ പീഡനത്തിനിരയാക്കിയ യുവതി അറസ്റ്റില്. പള്ളുരുത്തി എം.എല്.എ. റോഡില് സജിത്ത് ലൈനില് കളത്തിപറമ്പ് വീട്ടില് ചിന്നാവി എന്നും സനീഷ എന്നും വിളിക്കപ്പെടുന്ന സിനി (26) യെയാണ് പള്ളുരുത്തി എസ്.ഐ. അറസ്റ്റ് ചെയ്തത്. അയല്‍ക്കാരിയായ 12 വയസ്സുള്ള പെണ്‍കുട്ടിയെയാണ് ഇവര് പുരുഷനെപ്പോലെ വേഷം കെട്ടി പലവട്ടം പ്രകൃതി വിരുദ്ധ പീഡനം നടത്തിയതെന്ന് ആരോപണത്തില് പറയുന്നു.\nപള്ളുരുത്തി സ്വദേശിനിയായ പെണ്‍കുട്ടിയുടെ അയല്‍വീട്ടില് താമസിച്ചിരുന്ന സിനി പുരുഷനെന്ന വ്യാജേനെ പെണ്‍കുട്ടിയോട് അടുക്കുകയായിരുന്നു. പിന്നീട് കുട്ടിയുടെ വീട്ടുകാരുമായുള്ള അടുപ്പം മുതലെടുത്ത് വീട്ടില് ആരുമില്ലാത്ത സമയത്ത് കുട്ടി മുറിയില് വസ്ത്രം മാറുമ്പോള് മൊബൈല് ഫോണില് ദൃശ്യം പകര്‍ത്തി. പിന്നീട് ഈ ദൃശ്യങ്ങള് ഫെയ്‌സ്ബുക്കിലും മറ്റു പ്രചരിപ്പിക്കുമെന്നു ഭീഷണിപ്പെടുത്തി കുട്ടിയെ പ്രതിയുടെ വീട്ടിലേക്കു വിളിച്ചു. കുട്ടി വഴങ്ങാതിരുന്നതോടെ മര്‍ദിച്ച് വിവസ്ത്രയാക്കി പ്രകൃതി വിരുദ്ധ പീഡനത്തിന് ഇരയാക്കുകയായിരുന്നു. കൃത്രിമ ലൈംഗിക ഉപകരണം ഉപയോഗിച്ച് കുട്ടിയെ പീഡിപ്പിക്കുകയും ചെയ്തു. ഇത് മൊബൈല് ഫോണില് റെക്കോഡ് ചെയ്ത് കാണിച്ച് പിന്നീടും പീഡിപ്പിച്ചു.\nഅടുത്തിടെ കുട്ടിയുടെ പെരുമാറ്റത്തില് വീട്ടുകാര്‍ക്കു സംശയം തോന്നി പരിശോധന നടത്തിയപ്പോള് ബാഗില് നിന്നും സനീഷ് എന്ന പേരില് പ്രണയലേഖനം കണ്ടു. തുടര്‍ന്ന നടത്തിയ ചോദ്യം ചെയ്യലില് കുട്ടി വിവരം പറയുകയായിരുന്നു. പിന്നീട് ചെല്‍ഡ് ലൈന് പ്രവര്‍ത്തകര് നടത്തിയ കൗണ്‍സിലിങിലാണ് വിവരം പൂര്‍ണമായി മനസിലാക്കുന്നത്. പ്രതിയുടെ വീട്ടില് നിന്നു അശ്‌ളീല ദൃശ്യങ്ങള് അടങ്ങിയ മൊബൈല് ഫോണുകള്, സിം കാര്‍ഡുകള്, കൃത്രിമ ലൈംഗിക ഉപകരണം എന്നിവ കണ്ടെത്തി. പ്രതിയെ ഇന്ന് കൊച്ചി കോടതി മുമ്പാകെ ഹാജരാക്കും. പള്ളുരുത്തി പോലീസ് സ്‌റ്റേഷനിലെ വനിതാ പോലീസുകാരായ ഷീബ, ശീത, കര്‍മ്മലി, ഷീബ എം.ആര് എന്നിവര് ചേര്‍ന്നാണ് പ്രതിയെ അറസ്റ്റു ചെയ്തത്.


സ്വപ്‌നം കൊണ്ട് സ്വര്‍ഗ്ഗം പണിയുന്നവര് - FUTURE KERALA - Future Kerala\n‘പതിവില്‍ക്കവിഞ്ഞ് പെയ്ത മഴയില് തകരാത്ത റോഡുകള് കേരളത്തില് അപൂര്‍വമാണ്. എന്നാല്, അതിനൊരു അപവാദമാണ് കോഴിക്കോട് പട്ടണത്തിന്റെ ബൈപ്പാസ് റോഡ്. പണികഴിഞ്ഞിട്ട് എട്ടുകൊല്ലമായെങ്കിലും ഈ റോഡ് ഇന്നേവരെ ശോചനീയാവസ്ഥയിലായിട്ടില്ല. ഈ റോഡിന്റെ നിര്‍മ്മാണം ഊരാളുങ്കല് ലേബര് കോണ്‍ട്രാക്ട് സൊസൈറ്റിയാണ് നടത്തിയത്,’ കേരളത്തിന്റെ ധനകാര്യമന്ത്രി തോമസ് ഐസക് 2014 ജൂലൈ 24-നു സ്വന്തം ബ്ലോഗില് കുറിച്ച വാക്കുകളാണിത്. വിശ്വസ്തതയ്ക്കും കൃത്യനിഷ്ഠയ്ക്കും ചുമതലാബോധത്തിനും പേരുകേട്ട, മലബാറിലെ തൊഴിലാളികളുടെ സഹകരണസ്ഥാപനമെന്നാണ് സൊസൈറ്റിയെ അദ്ദേഹം വിശേഷിപ്പിച്ചത്. ഊരാളുങ്കല് സൊസൈറ്റിയുടെ പ്രവര്‍ത്തനമികവ് സാക്ഷ്യപ്പെടുത്താന് ഇത്രയും ഉചിതമായ വാക്കുകള് വേറെയില്ലെന്നത് വ്യക്തം. വ്യവസായ മേഖലയിലെ ജനാധിപത്യത്തിന്റെ അത്യപൂര്‍വ്വ ഉദാഹരണമെന്നു തന്നെ വിശേഷിപ്പിക്കാവുന്ന ഈ ലേബര് കോണ്‍ട്രാക്ട് സൊസൈറ്റി ഇന്ന് കേരളത്തെ പടുത്തുയര്‍ത്തിക്കൊണ്ടിരിക്കുകയാണ്. ആഹ്വാനങ്ങളില് മാത്രം ഒതുങ്ങാതെ പരിഹാരങ്ങളിലേക്ക് എന്ന മുദ്രാവാക്യമുയര്‍ത്തി മുന്നേറുമ്പോള് തൊഴിലാളികളാണ് ഏറ്റവും വലിയ സമ്പത്ത് എന്നത് ഇവര് മറന്നില്ല. കേരളത്തിലെ സഹകരണ പ്രസ്ഥാനങ്ങള് ചരിത്രത്തിലെ തന്നെ ഏറ്റവും വലിയ വെല്ലുവിളികള് നേരിട്ടു കൊണ്ടിരിക്കുന്ന ഇന്നത്തെ സാഹചര്യത്തില് ആരോപണങ്ങള്‍ക്ക് മുന്നില് സഹകരണ വിജയത്തിന്റെ ഉദാത്ത മാതൃകയാവുകയാണ് ഈ പ്രസ്ഥാനം.\nകേരളത്തിന്റെ നവോത്ഥാന പ്രസ്ഥാനങ്ങളും സഹകരണ മേഖലയും തമ്മിലുള്ള ബന്ധത്തെ കുറിച്ച് അത്രയധികം ചര്‍ച്ചകളൊന്നും ഉയര്‍ന്നു വന്നിട്ടില്ല. എന്നാല് ഊരാളുങ്കലിന്റെ ചരിത്രം പരിശോധിച്ചാല് ഈ നവോത്ഥാന ബന്ധം സുവ്യക്തമാണ്. മലബാറിലെ സാമൂഹ്യ പരിഷ്‌കരണ ശ്രമങ്ങള്‍ക്ക് പുതുജീവന് പകര്‍ന്ന വാഗ്ഭടാനന്ദന് 1917ല് സ്ഥാപിച്ച ആത്മവിദ്യാസംഘവും അതിന്റെ പ്രവര്‍ത്തകരുമാണ് പില്‍ക്കാലത്ത് ഊരാളുങ്കല് ലേബര് കോണ്‍ട്രാക്ട് സൊസൈറ്റി എന്ന പേരില് പടര്‍ന്നു പന്തലിച്ച കൂലിവേലക്കാരുടെ പരസ്പര സഹായ സംഘത്തിന് രൂപം നല്‍കിയത്. ജാതിയും ഉച്ച നീചത്വങ്ങളും സകല മേഖലകളിലെയും ജന്മിത്വത്തിന്റെ വരിഞ്ഞുമുറുക്കലുകളും കൊടികുത്തി വാണിരുന്ന കാലത്ത് ഇതിനെതിരെ ശബ്ദിച്ചതിന്റെ പേരില് തൊഴില് നിഷേധിക്കപ്പെട്ടവര്‍ക്ക് തൊഴില് ഉറപ്പാക്കുകയായിരുന്നു സംഘത്തിന്റെ ലക്ഷ്യം. അടിച്ചമര്‍ത്തപ്പെട്ട ഒരു വിഭാഗം ജനങ്ങള് അനീതിക്കെതിരെ തീര്‍ത്ത പ്രതിരോധം കൂടിയായിരുന്നു ഇത്. 1912ലെ ഗവണ്‍മെന്റ് ഓഫ് ഇന്ത്യ ആക്ടിലെ വ്യവസ്ഥകള് പ്രകാരം 1925ലാണ് ഊരാളുങ്കല് സ്ഥാപിക്കപ്പെടുന്നത്. 1925 ഫെബ്രുവരി 13നാണ് സംഘം രജിസ്റ്റര് ചെയ്തത്.\nഅക്കാലത്ത് മാതൃഭൂമി പത്രത്തില് പ്രസിദ്ധീകരിക്കപ്പെട്ട ഒരു വാര്‍ത്ത ആത്മവിദ്യാസംഘം പ്രവര്‍ത്തകരില് ആവേശമുണര്‍ത്തുന്നതായിരുന്നു. പരസ്പര സഹായ സംഘങ്ങള്‍ക്ക് എങ്ങനെ നാടിന്റെ മുഖഛായ മാറ്റാന് കഴിയുമെന്ന് മലബാര് ജില്ലാ പരസ്പര സഹായ സംഘം കോണ്‍ഫറന്‍സിനെ കുറിച്ചുള്ള വാര്‍ത്തയില് വ്യക്തമാക്കപ്പെട്ടിരുന്നു. അങ്ങനെയാണ് ആത്മവിദ്യാ സംഘം പ്രവര്‍ത്തകര് ഊരാളുങ്കല് എന്ന പ്രസ്ഥാനത്തിലേക്കെത്തുന്നത്. 1920ല് മൂന്ന് സഹകരണ സംഘങ്ങളില്‍നിന്നും മലബാര് ജില്ലയിലാകെ മൂന്ന് വര്‍ഷം കൊണ്ട് പത്ത് സഹകരണസംഘങ്ങള് രൂപീകരിക്കപ്പെട്ടതിന്റെ ചരിത്രവിവരണവും വാര്‍ത്തയിലുണ്ടായിരുന്നു. ഈ വാര്‍ത്ത നല്‍കിയ ആവേശവും ഐക്യനാണയ സംഘമെന്ന തങ്ങളുടെ തന്നെ മുന്‍കാല സംഘത്തിന്റെ അനുഭവങ്ങളുമാണ് കൂലിവേലക്കാരുടെ സഹകരണ സംഘത്തിന്റെ തുടക്കത്തിന് പ്രചോദനമായത്.\nചാപ്പയില് കുഞ്ഞ്യേക്കു ഗുരുക്കള്, പുന്നേരി പൊക്കായി, പറമ്പത്ത് ചാത്തന്, കോയാന്റ വളപ്പില് ആണ്ടി, കിഴക്കയില് ശങ്കരന്, വണ്ണാത്തിക്കണ്ടി കണാരന്, വണ്ണാത്തിക്കണ്ടി കണ്ണന്, കുന്നോത്ത് കണ്ണന്, ചെമ്പൊത്താന്‍കണ്ടി കുഞ്ഞിരാമന്, സറാങ്കിന്റവിട കണാരന്, മഠത്തില് പൊക്കായി, പുളിഞ്ഞോളി കണാരന്, തട്ടാന്റവിട കണാരന്, കുന്നോത്ത് കണാരന് എന്നിവരായിരുന്നു സംഘത്തിന്റെ ആദ്യ പ്രമോട്ടിംഗ് കമ്മറ്റി അംഗങ്ങള്\nതൊഴിലാളികള് കെട്ടിപ്പടുത്ത സ്ഥാപനമാണിത്. അവരുടെ വിയര്‍പ്പും അധ്വാനവും ശക്തമായ അടിത്തറ പാകിയ പ്രസ്ഥാനമാണ് തങ്ങളുടേതെന്ന് വ്യക്തമാക്കുമ്പോള് ചെയര്‍മാന് പാലേരി രമേശന്റെ വാക്കുകളില് അതേ ആവേശം നിഴലിക്കുന്നു. ഉടമസ്ഥതയിലും തൊഴിലിടങ്ങളിലും തൊഴിലാളികള്‍ക്കുള്ള സമ്പൂര്‍ണമായ പങ്കാളിത്തമാണ് അദ്ദേഹം എടുത്തു പറയുന്ന ഏറ്റവും പ്രധാന ഘടകം. തൊഴിലാളികള്‍ക്ക് മാത്രമേ സംഘത്തില് അംഗത്വമെടുക്കാന് സാധിക്കുകയുള്ളു. തൊഴിലാളികള്‍ക്കേ ഡയറക്ടര് ബോര്‍ഡില് അംഗത്വം ലഭിക്കൂ. ഇത്രയും മതി ഇവിടെ തൊഴിലാളികള്‍ക്കുള്ള ആധിപത്യത്തെ കുറിച്ച് മനസ്സിലാക്കാന്. തൊഴിലാളികള്‍ക്കൊപ്പം തന്നെ ജോലി ചെയ്ത് അവര്‍ക്കൊപ്പം ഭക്ഷണം കഴിച്ച് ഒരു സ്ഥാപനത്തെ മുന്നോട്ട് നയിക്കുന്ന ചെയര്‍മാനെയും ഡയറക്ടര്‍മാരെയും ഇന്ന് എത്ര സ്ഥാപനങ്ങളില് കാണാന് സാധിക്കും?. അതുകൊണ്ട് കൂടിയാണ് സ്ഥാപനം വേറിട്ട മാതൃകയാവുന്നത്. നിര്‍മാണ മേഖല, ഐടി രംഗം, എന്‍ജിനിയറിംഗ്, തുടങ്ങി നിരവധി മേഖലകളില് ഇവര് നിര്‍ണായ സ്വാധീനമാണ്. വിദ്യാഭ്യാസ മേഖലയിലേക്ക് കൂടി കാലെടുത്ത് വയ്ക്കാനുള്ള തയ്യാറെടുപ്പിലാണ് സൊസൈറ്റി.\n”ഓരോ പ്രവൃത്തിസ്ഥലത്തെയും തൊഴിലാളികള് ദിവസംതോറും നടന്ന പ്രവര്‍ത്തനം അവലോകനംചെയ്ത് പിറ്റേന്നുള്ള പ്രവര്‍ത്തനം ആസൂത്രണംചെയ്യുന്നു. ഓരോ തൊഴിലാളിക്കും സംഘം അവരുടേതാണെന്ന് അനുഭവപ്പെടുന്നു. സുതാര്യതയും കാര്യക്ഷമതയും ഉറപ്പുവരുത്തുന്നതിന് സംഘം പിന്തുടരുന്ന തനത് രീതികള് ഏറ്റവും ആധുനികമായ മാനേജ്‌മെന്റ് മേല്‍നോട്ട സംവിധാനങ്ങളോട് കിടപിടിക്കുന്നതാണ്. ഓരോ നിര്‍മാണപ്രവൃത്തിക്കും പ്രത്യേക ലാഭനഷ്ടക്കണക്കും നിരീക്ഷണ സംവിധാനവും ഉണ്ട്. ഓരോ പ്രവൃത്തി ദിവസത്തിന്റെയും അവസാനം ആ ദിവസത്തെ പണിയെക്കുറിച്ച് സംഘം ഡയറക്ടര് ബോര്‍ഡ് വിലയിരുത്തുന്നു. ഓരോ ഡയറക്ടര് ബോര്‍ഡ് അംഗത്തിനും പണിസ്ഥലത്തിന്റെ ചുമതലയുണ്ടായിരിക്കും. ഡയറക്ടര് ബോര്‍ഡിന്റെ സമ്പൂര്‍ണമേല്‍നോട്ടത്തിലാണ് പദ്ധതി നിര്‍വഹണം പൂര്‍ത്തിയാകുന്നത്,” ഊരാളുങ്കലിന്റെ കാര്യക്ഷമമായ പ്രവര്‍ത്തനങ്ങളെ കുറിച്ച് ചെയര്‍മാന് പാലേരി രമേശന് മനസ്സ് തുറക്കുന്നു. 1995ലാണ് പാലേരി രമേശന് സംഘത്തിന്റെ പ്രസിഡന്റ് സ്ഥാനം ഏറ്റെടുക്കുന്നത്. ഇപ്പോള് 22 വര്‍ഷമായി അദ്ദേഹം സൊസൈറ്റിയുടെ അമരത്തുണ്ട്. നിര്‍മാണ മേഖലയില് തുടക്കം കുറിച്ച് അത് എന്‍ജിനിയറിംഗിലേക്കും ഇപ്പോള് പുതുതലമുറയ്ക്ക് പിന്തുണയുമായി ഐടി രംഗത്തേക്കും ഊരാളുങ്കല് ചുവടുറപ്പിച്ചിട്ടുണ്ട്.\n”ധാര്‍മികമായ അടിത്തറയാണ് എക്കാലവും സൊസൈറ്റിക്ക് മുതല്‍ക്കൂട്ടായിട്ടുള്ളത്. ഏറെ പ്രതിസന്ധികളും കള്ളത്തരങ്ങളും നിറഞ്ഞ മേഖലയില് തള്ളേണ്ടത് തള്ളിയും കൊള്ളേണ്ടത് കൊണ്ടുമാണ് സൊസൈറ്റി വളര്‍ന്നത്. നിര്‍മിതികളുടെ ലോകോത്തര നിലവാരവും ഉത്തരവാദിത്തവും കാര്യക്ഷമതയുമാണ് സ്ഥാപനത്തെ വളര്‍ത്തിയത്. പാര്‍ട്ടി വ്യത്യാസമില്ലാതെ, സമുദായ വ്യത്യാസമില്ലാതെ, ജാതി – മത വ്യത്യാസങ്ങളില്ലാതെ എല്ലാവരും ഇതില് പങ്കാളികളാവുന്നു എന്നത് തന്നെയാണ് ഏറ്റവും വലിയ പ്രത്യേകത,” അദ്ദേഹം ചൂണ്ടിക്കാട്ടുന്നു. സാമ്പത്തിക അച്ചടക്കവും മേഖലയിലെ വൈദഗ്ധ്യവും ഉന്നത നിലവാരത്തില് കൃത്യ സമയത്തുള്ള പ്രൊജക്റ്റുകളുടെ പൂര്‍ത്തീകരണവും ഊരാളുങ്കലിനെ പോലെ അവകാശപ്പെടാന് സാധിക്കുന്ന മറ്റൊരു സ്ഥാപനം കേരളത്തില് ഇല്ലെന്നു തന്നെ പറയാം.\n2300ഓളം അംഗങ്ങളാണ് ഇപ്പോള് ഊരാളുങ്കല് സൊസൈറ്റിയില് ഉള്ളത്. 2000ത്തോളം നോണ് മെമ്പര്‍മാരും സൊസൈറ്റിയുടെ ഭാഗമാണ്. 1500ലധികം ഇതര സംസ്ഥാന തൊഴിലാളികളും ഗ്രൂപ്പിന്റെ ഭാഗമായി പ്രവര്‍ത്തിക്കുന്നു. 1000 കോടി രൂപയാണ് ഗ്രൂപ്പിന്റെ ഇപ്പോഴത്തെ ടേണ് ഓവര്. അടുത്ത വര്‍ഷത്തോടെ ഇത് 5000 കോടിയായി ഉയര്‍ത്താനാണ് സ്ഥാപനം ലക്ഷ്യമിടുന്നത്. നിലവില് 6500ലധികം പ്രൊജക്ടുകള് സൊസൈറ്റി പൂര്‍ത്തീകരിച്ചു കഴിഞ്ഞു. മലബാറിലെ ത്രിതല പഞ്ചായത്തുകള് മുതല് പ്രമുഖ സ്വകാര്യ സ്ഥാപനങ്ങള് വരെ നിര്‍മാണ പ്രവര്‍ത്തികള്‍ക്ക് ആദ്യം സമീപിക്കുന്നത് ഊരാളുങ്കലിനെയാണ്. രാമനാട്ടുകര മുതല് വെങ്ങളം വരെയുള്ള നാഷണല് ഹൈവേ റോഡ്, കോഴിക്കോട് നഗരഹൃദയത്തില് ഉയര്‍ന്ന നായനാര് മേല്‍പ്പാലം, അരയിടത്ത്പാലം – എരഞ്ഞിപ്പാലം ബൈപ്പാസ്, സൈബര്‍പാര്‍ക്ക് തുടങ്ങിയ അസംഖ്യം പ്രൊജക്റ്റുകളാണ് സൊസൈറ്റി ഏറ്റെടുത്തിട്ടുള്ളത്.\n”സഹകരണ മേഖല കേരളത്തിന്റെ നട്ടെല്ലാണ്. അത് തകരാന് അനുവദിക്കരുത്. സാധാരണക്കാരന്റെ വിയര്‍പ്പാണ് ഓരോ സഹകരണ ബാങ്കിലുമുള്ളത്. അതിന് ഒരു പരിക്കും പറ്റരുത്. ഇല്ലെങ്കില് കേരളം തകര്‍ന്ന് പോവും. അത് തകരില്ല എന്നതാണ് വാസ്തവം. പ്രചരിക്കുന്ന പോലുള്ള കള്ളത്തരങ്ങളൊന്നും കേരളത്തിന്റെ സഹകരണ പ്രസ്ഥാനങ്ങള് കാണിച്ചിട്ടില്ല,” സഹകരണ മേഖല അനുഭവിക്കുന്ന ഇപ്പോഴത്ത പ്രതിസന്ധിയെ കുറിച്ചും അദ്ദേഹം പ്രതികരിച്ചു.\nകേരള സര്‍ക്കാരിന്റെ ഇരിങ്ങല് കരകൗശല ഗ്രാമം പദ്ധതി ഏറ്റെടുത്തതാണ് സംഘത്തിന്റെ ചരിത്രത്തിലെ വേറിട്ട മറ്റൊരേട്. സംസ്ഥാനത്തെ പരമ്പരാഗത കരകൗശല മേഖലയെ പുനരുജ്ജീവിപ്പിക്കുക എന്ന മഹത്തായ ലക്ഷ്യമാണ് സര്‍ഗ്ഗാലയയിലൂടെ ഊരാളുങ്കല് സൊസൈറ്റി ഏറ്റെടുത്തത്. ഈ ലക്ഷ്യത്തിലേക്ക് എത്തിച്ചേരുക തന്നെ ചെയ്തു. ഇടനിലക്കാര് തിങ്ങി നിറഞ്ഞ് ഉല്‍പ്പന്നങ്ങള്‍ക്ക് കൃത്യമായ മൂല്യം ലഭിക്കാത്ത സാഹചര്യമായിരുന്നു മേഖലയില് മുന്‍പ് നിലനിന്നിരുന്നതെന്ന് രമേശന് ചൂണ്ടിക്കാട്ടുന്നു. ദുഷിച്ച ഈ സംസ്‌കാരത്തെ തുടച്ചു മാറ്റി മേഖലയെ ശുദ്ധീകരിക്കുകയാണ് സൊസൈറ്റി ആദ്യം ചെയ്തത്. ഇന്ന് ഇടനിലക്കാരില്ലാതെ മികച്ച മൂല്യത്തില് സര്‍ഗ്ഗാലയയിലൂടെ തൊഴിലാളികള്‍ക്ക് ഉല്‍പ്പന്നങ്ങള് വില്‍ക്കാം. 2010 ല് പ്രവര്‍ത്തനം ആരംഭിച്ച ക്രാഫ്റ്റ് വില്ലേജിന്റെ ഏറ്റവും വലിയ പ്രത്യേകത വിവിധ കരകൗശല വിദ്യകള് തത്‌സമയം കാണാം എന്നതാണ്. ക്രാഫ്റ്റ് വില്ലേജിലെ ഉത്പാനശേഷിക്കും മുകളിലാണ് ചോദനവര്‍ധനവ്. വരും നാളുകളില് വലിയൊരു തൊഴില്‍മേഖല തന്നെ ക്രാഫ്റ്റ് വില്ലേജ് ടൂറിസത്തിലൂടെ സാധ്യമാകുന്നു. ഇന്ന് കേരളത്തിലെ അറിയപ്പെടുന്ന വിനോദ സഞ്ചാര കേന്ദ്രം കൂടിയാണ് ഇരിങ്ങല് കരകൗശല ഗ്രാമം. വടകരയ്ക്കടുത്ത് ഇരിങ്ങലില് 20 ഏക്കര് പ്രദേശത്താണ് കരകൗശല ഗ്രാമം സ്ഥിതി ചെയ്യുന്നത് ലോകമെമ്പാടുനിന്നുമുള്ള വിനോദ സഞ്ചാരികള്‍ക്ക് കേരളത്തിന്റെ സ്വന്തം കരകൗശല വൈദഗ്ധ്യത്തെ കുറിച്ച് മനസ്സിലാക്കാനുള്ള വേദിയാണ് സര്‍ഗ്ഗാലയ ഒരുക്കുന്നത്.\nമണ്‍വട്ടിയേന്തിയ കൈകള് മൗസ് എടുത്തപ്പോള്\nഅതിജീവനത്തിന്റെ പാഠങ്ങളാണ് എല്ലായ്‌പ്പോഴും ഊരാളുങ്കല് മുന്നോട്ട് വച്ചത്. അസമത്വങ്ങള്‍ക്കും അടിമത്വത്തിനുമെതിരെ പ്രതിഷേധിച്ച് തൊഴില് നഷ്ടപ്പെട്ട കുടിയാന്‍മാര്‍ക്ക് തൊഴില് നല്‍കാനാണ് ആദ്യകാലത്ത് സംഘം സ്ഥാപിതമായത്. ലോകമുടനീളം സാമ്പത്തിക മാന്ദ്യത്താല് വലഞ്ഞപ്പോള് അതിനെ വെല്ലുവിളിച്ചു കൊണ്ടാണ് ഇവര് ഐടി മേഖലയിലേക്ക് കാലെടുത്തു വച്ചത്. 2005 ആയപ്പോള് കേരളത്തിന്റെ തൊഴില് സംസ്‌കാരം മാറ്റത്തിന്റെ പാതയിലായിരുന്നു. വിദ്യാസമ്പന്നരായ ആളുകള് വൈറ്റ്‌കോളര് ജോലിക്ക് വേണ്ടി മാത്രം കാത്തിരിക്കുന്ന സാഹചര്യം ഇവിടെ ഉരുത്തിരിഞ്ഞു വന്നു. നിര്‍മാണ മേഖലയിലേക്ക് തൊഴിലാളികളെ കിട്ടാതെയായി. ഈ സമയം മാറ്റത്തിന്റെ പാതയിലേക്ക് തിരിയേണ്ടതിന്റെ ആവശ്യകതയെ കുറിച്ച് അന്നത്തെ പ്രസിഡന്റ് പാലേരി രമേശന്റെ നേതൃത്വത്തില് സൊസൈറ്റി ചിന്തിച്ചു തുടങ്ങി. സൈബര് പാര്‍ക്കെന്ന സ്വപ്‌നം കോഴിക്കോടിന്റെ യുവത്വത്തിന് അനുഗ്രഹമായി യാഥാര്‍ഥ്യമാവുന്നത് അങ്ങനെയാണ്. യുഎല് ടെക്‌നോളജി സൊല്യൂഷന്‍സ് എന്ന പേരില് ഒരു സോഫ്റ്റ്‌വെയര് കമ്പനിക്കും ഊരാളുങ്കല് ചുക്കാന് പിടിക്കുന്നു. 2011ലാണ് ടെക്‌നിക്കല് പെര്‍ഫെക്ഷന്റെ അവസാന വാക്കായ യുഎല്‍ടിഎസിന് തുടക്കം കുറിച്ചത്. വിദ്യാസമ്പന്നരായ ഒരു കൂട്ടം യുവാക്കളായിരുന്നു ഇതിന് പിന്നില്. തിരുവനന്തപുരം ടെക്‌നോപാര്‍ക്ക് ആസ്ഥാനമാക്കി പ്രവര്‍ത്തിക്കുന്ന യുഎല്‍ടിഎസ് കോഴിക്കോട് ഒരു ശാഖ കൂടി ആരംഭിക്കാന് പദ്ധതിയിടുന്നുണ്ടെന്ന് രമേശന് പറഞ്ഞു. മൂന്നാം തലമുറയ്ക്ക് കൂടി നേരിട്ട ജോലി നല്‍കുന്ന തരത്തിലുള്ളതാണ് കോഴിക്കോട്ടുയരുന്ന സൈബര് പാര്‍ക്കും ഐടി സൊല്യൂഷന്‍സ് കമ്പനിയായ യുഎല്‍ടിഎസും. സ്വന്തമായി സോഫ്റ്റ്‌വെയര് കമ്പനിയായ യുഎല്‍ടിഎസ് ഉള്ളത് കൊണ്ട് തന്നെ നോ്ട്ട് നിരോധനം പോലുള്ള വിഷയം വന്നപ്പോള് അത് തങ്ങളെ വലിയ രീതിയില് ബാധിച്ചില്ലെന്ന് അദ്ദേഹം ചൂണ്ടിക്കാട്ടുന്നു.\nസൈബര് പാര്‍ക്ക് തുടങ്ങാനുളള സാമ്പത്തിക ശേഷിയും സാങ്കേതിക വൈദഗ്ധ്യവും തൊഴിലാളി സൊസൈറ്റിക്കുണ്ടോ എന്ന പലരുടെയും ചോദ്യങ്ങള്‍ക്കുള്ള മറുപടിയാണ് ഇന്ന കോഴിക്കോടിന്റെ ഹൃദയത്തില് ഉയര്‍ന്ന ഐടി പാര്‍ക്ക്. റോഡ്പണിക്കാര് എന്ന നിലയില് നിന്നും നിര്‍മാണ തൊഴിലാളികളിലേക്കും തുടര്‍ന്ന് ഐടി മേഖലയിലേക്കുമുള്ള സൊസൈറ്റിയുടെ കുതിപ്പിന് ചുക്കാന് പിടിച്ച രമേശന് പക്ഷേ ആത്മാര്‍ഥതയുള്ള തൊഴിലാളികളുമുണ്ടെങ്കില് അത്ഭുതങ്ങള് സൃഷ്ടിക്കാന് കഴിയുമെന്ന ഉറച്ച വിശ്വാസം ഉണ്ടായിരുന്നു. എല്ലാം തങ്ങളുടെ ടീം വര്‍ക്കിന്റെ വിജയമാണെന്ന് എടുത്തു പറയുമ്പോള് അദ്ദേഹത്തിന് അഭിമാനം മാത്രം. വെല്ലുവിളികള് ഒരുപാടുണ്ടെങ്കിലും അതിനെയെല്ലാം അതിജീവിച്ച് മുന്നോട്ട് പോകാന് കാണിച്ച ചങ്കൂറ്റം തന്നെയാണ് സൊസൈറ്റിയെ മുന്നോട്ട് നയിച്ചതെന്ന് അദ്ദേഹം പറയുന്നു. കോഴിക്കോടിന്റെ വികസന നേട്ടത്തില് പൊന്‍തൂവലാകുന്ന സൈബര് പാര്‍ക്ക് ദേശീയപാതാ ബൈപ്പാസിനോട് ചേര്‍ന്ന് നെല്ലിക്കോടാണ് സ്ഥിതി ചെയ്യുന്നത്. 20,000 പേര്‍ക്ക് നേരിട്ടും 80,000 പേര്‍ക്ക് പരോക്ഷമായും തൊഴില് നല്‍കാന് ഈ പദ്ധതിക്ക് കഴിയുമെന്നാണ് വിലയിരുത്തുന്നത്. ഇതൊരു ചെറിയ കണക്കു മാത്രം. നിരവധി കുടുംബങ്ങള്‍ക്കും സമീപത്തെ സ്ഥാപനങ്ങള്‍ക്കും നിരവധി സാധ്യതകളാണ് യുഎല് സൈബര് പാര്‍ക്ക് തുറന്നിടുന്നത്. നിരവധി പ്രമുഖ കമ്പനികള് യുഎല് സൈബര് പാര്‍ക്ക് അധികൃതരെ സമീപിച്ചു കഴിഞ്ഞു. തൊഴിലാളി കൂട്ടായ്മയില് തുടക്കമിട്ട ഈ സൈബര് പാര്‍ക്ക് ടെക്ക് ലോകത്ത് തന്നെ ആദ്യ സംഭവമായിരിക്കും. 2011 ജൂണിലാണ് സൈബര് പാര്‍ക്കിനു തുടക്കമിട്ടത്. 25 ഏക്കറിലാണ് പാര്‍ക്ക് പണികഴിപ്പിരിക്കുന്നത്. പരിസ്ഥിതി സൗഹാര്‍ദ്ദത്തിനു പ്രാധാന്യം നല്‍കിയാണ് കെട്ടിടങ്ങളെല്ലാം നിര്‍മിച്ചിരിക്കുന്നത്.\nTags:\tFK feature, Orralunkal Labour contract society


സൂര്യനെല്ലി: പ്രതികളെ ജയിലിലേക്കയച്ചു | Suryanelli: Culprits moved to Central Prison - Malayalam Oneindia\nസൂര്യനെല്ലി: പ്രതികളെ ജയിലിലേക്കയച്ചു\nകോട്ടയം: സൂര്യനെല്ലി പെണ്‍വാണിഭക്കേസില് പ്രത്യേക കോടതി ശിക്ഷിച്ച പ്രതികളെ തിരുവനന്തപുരം സെന്‍ട്രല് ജയിലിലേക്ക് മാറ്റി. സപ്തംബര് ഏഴിന് വ്യാഴാഴ്ച രാവിലെയാണ് ഇവരെ മാറ്റിയത്.\nവെസ്റ് സര്‍ക്കിള് ഇന്‍സ്പെക്ടര് എന്. രാമചന്ദ്രന്റെ നേതൃത്വത്തിലുള്ള പൊലീസ് സംഘമാണ് പ്രതികളെ കോട്ടയം സബ്ജയിലില് നിന്ന് സെന്‍ട്രല് ജയിലിലേക്ക് മാറ്റുന്ന ചുമതല വഹിച്ചത്. പ്രതികളായ ഉഷ, വിലാസിനി എന്നിവരെ പിന്നീട് നെയ്യാറ്റിന്‍കര വനിതാ ജയിലിലേക്ക് മാറ്റും.\nപ്രതികള്‍ക്ക് ഉച്ച ഭക്ഷണം സെന്‍ട്രല് ജയിലില് വെച്ചു മാത്രമേ നല്‍കുകയുള്ളൂ. വഴിയിലിറക്കി ഭക്ഷണം കഴിക്കുമ്പോള് ഉണ്ടാകാവുന്ന സുരക്ഷാ പ്രശ്നങ്ങള് ഒഴിവാക്കാനാണ് ഇങ്ങനെ ചെയ്തതെന്ന് പൊലീസ് വൃത്തങ്ങള് പറഞ്ഞു.\n34 പൊലീസുകാര്, രണ്ട് റിസര്‍വ് ഇന്‍സ്പെക്ടര്, നാല് എ.എസ്.ഐ, നാല് ഹെഡ്കോണ്‍സ്റബിള്, ആറ് വനിതാ കോണ്‍സ്റബിള് എന്നിവര് ചേര്‍ന്നതാണ് പൊലീസ് സംഘം.


Home Travel കൃഷ്ണഗാഥ തേടിയൊരു യാത്ര – 2\nby സദാശിവൻ അമ്പലമേട് September 19, 2017\nവാനരക്കൂട്ടങ്ങള് തലങ്ങും, വിലങ്ങും പാഞ്ഞു നടക്കുന്ന ഭൂമികയാണ് വൃന്ദാവനം. യുവാക്കളും, യുവതികളും, ഗര്‍ഭിണികളും, മധ്യവയസ്കരും, നെറ്റിയില് കാലം നല്‍കിയ ധിഷണരേഖകള് ഉള്ള പടുവൃദ്ധന്മാരും ഒക്കെ അക്കൂട്ടത്തിലുണ്ട്.\nമതിലുകള്, പുരപ്പുറങ്ങള്, വൃക്ഷങ്ങള്, റോഡുകള് തുടങ്ങി അവ കയറിയിറങ്ങാത്ത ഒരിഞ്ചു സ്ഥലംപോലും വൃജഭൂമിയിലില്ല. ജന്മഗുണമായി വന്നു ചേര്‍ന്ന ചാപല്യങ്ങള് നിമിത്തം പലരില് നിന്നും കിട്ടിയിട്ടുള്ള പ്രഹരങ്ങള് ചിലവയുടെ ശരീരത്തില് മുറിപ്പാടുകളായി കിടപ്പുണ്ട്. പഴക്കച്ചവടക്കാരുടേയും, മറ്റു ഭക്ഷണസാധനങ്ങള് വില്‍ക്കുന്നവരുടേയുമടുത്ത് ഇവരുടെ വിളയാട്ടം അധികം നടക്കാറില്ല. അവര് കയ്യിലുള്ള മുട്ടന് വടികള്‍കൊണ്ട് അവയെ അകറ്റി നിര്‍ത്തും.കടയില് നിന്ന് സാധനങ്ങള് വാങ്ങിക്കൊണ്ടുപോകുന്ന തീര്‍ത്ഥാടകരെയാണ് കുരങ്ങുകള് ഒറ്റയായും കൂട്ടായും വന്നു ആക്രമിക്കുക. അവരുടെ കൈയിലുള്ളതെന്തും തട്ടിപ്പറിച്ചോടുന്നത് ഒരു പതിവ് കാഴ്ച്ചയാണ് . ജന്തുജാലങ്ങളോട് കരുണയും സഹാനുഭൂതിയും ആവോളമുണ്ടായിരുന്ന ശ്രീകൃഷ്ണജന്മത്തിന്‍റെ കഥകള് മനസ്സില് കൊണ്ടുനടക്കുന്ന വൃജാവാസികള്‍ക്കിടയില് ഒരു കുലീനജന്തുസ്നേഹം നിലനില്‍ക്കുന്നുണ്ട്. അവയുടെ ഗുണദോഷ സമ്മിശ്രമായ സാമീപ്യം അനുഗ്രഹമായിക്കണ്ട് അവരില് പലരും പുഞ്ചിരിക്കുന്നതും കാണാം. കുരങ്ങുകളുടെ ജന്മപ്രകൃതിയാണ് മര്‍ക്കടസ്വഭാവമെന്നറിയപ്പെടുന്നത്. സ്ഥലകാലബോധമില്ലാതെ അവരത് എവിടെയും പ്രകടമാക്കിക്കൊണ്ടിരിക്കും. വൃജാവാസികളായ സന്ന്യസിമാരോ, സാധാരണക്കാരോ അവരുടെ ആക്രമണങ്ങള്‍ക്ക് ഇരയായി കാണാറില്ല. മറിച്ച്, വൃന്ദാവനകാഴ്ച കാണാനായി ലോകത്തിന്‍റെ നാനാഭാഗങ്ങളില് നിന്നെത്തുന്ന തീര്‍ത്ഥാ ടകരാണ് അവരുടെ ഇര.\nതീര്‍ത്ഥാടകര് ക്യാമ്പ് ചെയ്തിരുന്ന പുരാതന കെട്ടിടത്തിലെ വരാന്തകളും, പ്രധാന കവാടങ്ങളും, ജാലകങ്ങളുമെല്ലാം ഇവറ്റകളുടെ ശല്യമൊഴിവാക്കാനായി ബലമുള്ള കമ്പിവലയിട്ടു മറച്ചിരുന്നു. സന്ദര്‍ഭവശാല് ആരെങ്കിലും എന്തെങ്കിലും പുറത്തു വയ്ക്കാനിടയായാല് അത് കുരങ്ങുകള് കൊണ്ട് പോകുമെന്നതില് സംശയം വേണ്ട. അവരുടെ വിക്രസ്സുകളെക്കുറിച്ച് ധാരണയില്ലാത്ത സന്ദര്‍ശകര് കബളിക്കപ്പെടുന്നത് നിത്യസംഭവമാണ്. കണ്ണട, ചെരുപ്പ്, ഉണങ്ങാനിട്ട അടിവസ്ത്രങ്ങള് തുടങ്ങി ഏതു വസ്തുക്കളിലും നോട്ടമിട്ടു നാമറിയാതെ അവ പിന്തുടര്‍ന്നുകൊണ്ടിരിക്കും. കെട്ടിടങ്ങളുടെ മറ പറ്റി, മതിലുകള്‍ക്ക് മുകളിലൂടെ, വൈദ്യുത കമ്പികള്‍ക്കിടയിലൂടെ മൂന്നോ നാലോ സംഘങ്ങള് പല ഭാഗത്തുനിന്നും ഒരേ സമയം ചാടി വീണു പിടിച്ചു പറിച്ചു കൊണ്ടോടുന്നു. അങ്ങിനെയുള്ള വസ്തുക്കളുമായി കെട്ടിടങ്ങള്‍ക്ക് മുകളിലോ, വൃക്ഷശിഖരങ്ങളിലോ കയറിയിരുന്നു വിലപേശല് തന്ത്രം ആവിഷ്ക്കരിക്കുന്നു.\nതീര്‍ഥാടക സംഘത്തില്‍പ്പെട്ട ഒരു സ്ത്രീ കൂട്ടത്തില് നിന്നകന്ന് മാറി തോളിലൊരു ബാഗുമായി നില്‍ക്കുന്നുണ്ടായിരുന്നു. അസൂയ മൂത്ത മുഖമുള്ള ഒരു വാനരനിഷേധി നിലത്തുകൂടി പതുങ്ങിയെത്തി അവരുടെ കാലില് ഒരു കടി കടിച്ചു. രണ്ടു പല്ലുകളും ആഴത്തില് താഴ്ന്ന കടിയായിരുന്നു അത്. അവര് കരഞ്ഞു കൊണ്ട് അതിനെ തള്ളി മാറ്റുന്നതിനിടയില് മറ്റൊരു വാനരന് അവരുടെ തോളില് കിടന്ന ബാഗില് പിടുത്തമിട്ടു. ബാഗിലെ പിടുത്തം വിടാത്തതിനാല് അത് നഷ്ടപ്പെട്ടില്ല. അലറിക്കരഞ്ഞ സ്ത്രീയെ വൃജാവാസികളും കൂടെയുള്ളവരും ചേര്‍ന്ന് രക്ഷപ്പെടുത്തി. കടിച്ച കുരങ്ങ് നിരാശാബോധത്താല് മുകളിലിരുന്നു പല്ലിളിച്ചു.\nകുരങ്ങുപനി വ്യാപകമായ ഉത്തരേന്ത്യയില് അത് കടിച്ചാല് എന്ത് ചെയ്യുമെന്നറിയാതെ വിഷമിച്ചു നിന്ന ഞങ്ങളോട് വൃജാവാസിയായ സത്രം സൂക്ഷിപ്പുകാരി മുറിവില് പുരട്ടേണ്ട മരുന്ന് ഉപദേശിച്ചു തന്നു. കടിപ്പാടില് കുരങ്ങിന്‍റെ അപ്പി പുരട്ടുക ! പ്രഭാതത്തില് ഉണര്‍ന്നെണീറ്റു വരുമ്പോള് വരാന്തകളിലും നിരത്തിലുമെല്ലാം ഈ വസ്തു കണി കണികണ്ടുണരുന്ന ഞങ്ങള്‍ക്ക് ആ ചികിത്സ പ്രാകൃതമായി തോന്നി. അതിനാല് ഒരു പ്രതിരോധ കുത്തിവയ്പ്പിനെപറ്റി ആലോചിച്ചുകൊണ്ട് വൃജാവാസിയായ ഒരു ഡോക്ടറെ തേടിപ്പിടിച്ചു സമീപിച്ചപ്പോള് അദ്ദേഹവും കുരങ്ങു കാഷ്ടം നല്ലതാണെന്ന് പറയുകയുണ്ടായി.\nഎങ്കിലും ഒരു കുത്തിവയ്പ്പെടുത്ത് വാനരദംശന ഭയത്തില് നിന്നും മുക്തി നേടി. പകല് മുഴുവന് സ്വൈരം കെടുത്തുന്ന കപിക്കൂട്ടങ്ങള് ഇരുട്ടുന്നതോടെ സകുടുംബം മതിലിനു മുകളിലും, മരത്തിനുമുകളിലുമായി പരസ്പരം കെട്ടിപ്പിടിച്ചു ചൂട് പകര്‍ന്നു ഉറങ്ങുന്നതും കാഴ്ചയാണ്.\nമുത്തശ്ശന് മുതുക്കന് ചുറ്റും അച്ഛനുമമ്മയും കുട്ടികളുമെല്ലാം ഒരു ഗോളം പോലെ നാല് വശത്തേക്കും നോട്ടം കിട്ടുമാറ് ഇരുപ്പുണ്ടാകും.\nഅപ്പോള് ആ മുഖങ്ങള് എത്ര ശാന്തം! ശൌര്യമില്ല, ആര്‍ത്തിയില്ല, കൌശലമില്ല. പിടിച്ചു പറിക്കും വിലപേശലിനും ഒരു താല്‍ക്കാലിക ഇടവേള.\nലോക ശുചിത്വ മാനദണ്ഡങ്ങളുടെ അളവുകോല് വച്ച് വൃന്ദാവനത്തെ നോക്കിക്കാണാന് ശ്രമിച്ചാല് ഒരു മിനിട്ട് പോലും ആ പ്രദേശത്ത് നില്‍ക്കാന് ഇന്നത്തെ ആധുനിക ജീവിതക്രമങ്ങളില് ജീവിക്കുന്നവര്‍ക്ക് സാധിച്ചെന്നുവരില്ല. ശുചിത്വപരിപാലനം വളരെ പരിതാപകരമായ അവസ്ഥയിലാണിവിടെ. സര്‍ക്കാര് സംവിധാനങ്ങള് ആ പ്രദേശത്ത് കാലു കുത്തിയിട്ട് നൂറ്റാണ്ടുകളായിട്ടുണ്ടാകും എന്ന് തോന്നും.\nദൈനംദിന മാലിന്യങ്ങള് തോന്നിയപോലെ വഴിയരികില് കുന്നുകൂട്ടിയിരിക്കുന്നു. അവ ശേഖരിക്കാനുള്ള പാത്രങ്ങളോ, മറ്റു സംവിധാനങ്ങളോ കണ്ടില്ല. മുറികളില് ദിനംപ്രതി ബാക്കി വരുന്ന മാലിന്യങ്ങള് പ്ലാസ്റ്റിക്ക് ബാഗുകളില് നിറച്ചു സൂക്ഷിക്കുകയും, രാത്രിയിലെ ഇരുട്ടിന്‍റെ സുരക്ഷിതത്വത്തില് ഒരു കുറ്റവാളിയുടെ മനസ്സോടെ റോഡരുകിലേക്ക് വലിച്ചെറിയുകയും ചെയ്തുകൊണ്ടിരുന്നു മിക്കവരും. വീഴേണ്ട താമസം, കുരങ്ങുകള് അവയെല്ലാം കുത്തിപ്പൊളിച്ച് ചിക്കിചികഞ്ഞു പരിസരമെങ്ങും കൂടുതല് വൃത്തിഹീനമാക്കും.. തീര്‍ത്ഥാടന മാര്‍ഗ്ഗത്തിന്‍റെ മടുപ്പ് തോന്നിക്കുന്ന രംഗങ്ങളായിരുന്നു അവ.\nവൃന്ദാവനത്തിലെ ജന്തുലോകത്ത് ഏറെ ബഹുമാനിതരായ ഒരു വര്‍ഗ്ഗമാണ് പശുക്കള്. നിരത്തിലൂടെ നടക്കുമ്പോള് എതിര്‍ഭാഗത്തുനിന്നും കൊമ്പുകൂര്‍ത്ത രണ്ടു കൂറ്റന് പശുക്കള് റോഡു നിറഞ്ഞു അലസമായി ആടിക്കുഴഞ്ഞു വരുന്നത് കണ്ടു. ഇന്നത്തെ ലോകത്ത് കൊലക്കത്തി സ്വപ്നം കണ്ട് കഴിയുന്ന പശുക്കളുടെ മുഖത്തുള്ള ജീവഭയം അവറ്റകളിലുണ്ടായിരുന്നില്ല. അവ ശങ്ക കൂടാതെ അരുകിലെത്തി എന്തെങ്കിലും തീറ്റ പ്രതീക്ഷിച്ച് കാത്തു നിന്നു. ബാഗില് കരുതിയ ഓറഞ്ച് പകുത്ത് രണ്ടിനുമായി കൊടുത്തു തൊട്ടുതലോടിയപ്പോള് ആ കണ്ണുകളിലെ സ്നേഹഭാവം വായിച്ചെടുക്കാനായി. വൃജാവാസികള് പശുക്കളുടെ ക്ഷേമത്തിനെ മാത്രം മുന്നില് കണ്ട് തങ്ങളുടെ ജീവിതക്രമങ്ങള് ചിട്ടപ്പെടുത്തിയിരിക്കുന്നു. മിക്ക വീടുകളോടും ചേര്‍ന്ന് പുല്‍ത്തൊട്ടിയും, പുല്ലരിയാനുള്ള യന്ത്രങ്ങളും സ്ഥാപിച്ചിരിക്കുന്നു. പശുക്കള്‍ക്ക് ഭക്ഷണം കൊടുക്കുന്നത് പുണ്യ പ്രവൃത്തിയായി ഗണിക്കുന്നതിലാവണം വഴിനീളെ ഇളം പുല്ലുകള് നിറച്ച കുട്ടകളുമായി സ്ത്രീകളും കുട്ടികളും തീര്‍ത്ഥാടകരെ കാത്തു നില്‍ക്കുന്നുണ്ട്. കുറച്ചകലെ അയവെട്ടി നില്‍ക്കുന്ന പശുക്കള്.\nപന്നികളാണ് മറ്റൊരു ജീവിവര്‍ഗ്ഗം. ഭഗവാന്‍റെ അവതാരങ്ങളില് വരാഹാവതാരത്തിനുള്ള സ്ഥാനം പ്രസിദ്ധമാണ്. വൃന്ദാവനത്തിലെ കെട്ടിക്കിടക്കുന്ന ചെളിവെള്ളത്തിലും,യമുനയുടെ ചതുപ്പിലും, ഓടകളിലുമെല്ലാം പന്നിക്കൂട്ടങ്ങള് കുത്തിമറിയുന്നത് കാണാം. ഓരോ ജീവിക്കും പ്രകൃതി രചിച്ചിട്ടുള്ള ജന്മസ്വഭാവങ്ങളുണ്ട്. മീനിനു തീറ്റയിലാണ് ഭ്രമം. ഈയാംപാറ്റയ്ക്ക് വെളിച്ചമാണിഷ്ടം,ആനയ്ക്ക് സ്പര്‍ശനത്തിലാണ് കമ്പം, പട്ടിയ്ക്ക് മണം പിടിക്കുന്നതിലാണ് വിരുത്. ഇപ്രകാരം ചിന്തിച്ചാല് പന്നികള്‍ക്ക് സന്തോഷം കൊടുക്കുന്ന ഇടമാണ് ചെളിക്കുണ്ട്. ഒരു പ്രസവത്തില് എട്ടും പത്തും കുഞ്ഞുങ്ങള്‍ക്ക് ജന്മം കൊടുത്ത് സകുടുംബം ഏതെങ്കിലുമൊരു ചെളിക്കുണ്ടില് കുത്തിമറിഞ്ഞ് അവര് ജീവിതം ധന്യമാക്കുന്നു.\nആധുനിക ലോകക്രമത്തില് നിന്ന് ഒരു തീര്‍ത്ഥാടകനായി, വൃന്ദാവനത്തിലെ പ്രകൃതിദത്തമായ യാഥാര്‍ത്ഥ്യങ്ങളെ അതേപടി തുടരാന് അനുവദിച്ചിരിക്കുന്ന സ്ഥലത്തേക്ക് വന്നുചേരുമ്പോള് അനുഭവിക്കുന്ന സ്വത്വ പ്രതിസന്ധി ആദ്യ ദിനങ്ങളില് കലശലായിരുന്നു.\nനിരത്തിലേക്ക് ചെരുപ്പില്ലാതെ പുറത്തിറങ്ങാതിരുന്ന പതിവുമാറി രണ്ടാംനാള് നഗ്നപാദനായി നടക്കാനുള്ള കരുത്തു നേടി. മൂന്നാം നാളില് വൃജാവാസികളുമായുള്ള സംസര്‍ഗ്ഗം തന്ന അറിവ് കൊണ്ട് പ്രകൃതിയിലെ എല്ലാ കാഴ്ചകളും ഭഗവത് പ്രഭാവത്തിന്‍റെ വിവിധ സ്വരൂപങ്ങളാണെന്നും, അവയില് നല്ലതെന്നോ, ചീത്തയെന്നോ തരംതിരിവില്ലെന്നും മനസ്സിലായി.


Mullaperiyar Dam Water Level remain above 138: മുല്ലപ്പെരിയാര്: കൂടുതല് വെള്ളം പുറത്തേക്ക് ഒഴുക്കാന് തമിഴ്നാട്; കക്കി ഡാം തുറന്നു | Indian Express Malayalam\nmullaperiyar dam water level remain above 138\nസ്ഥിതിഗതികള് വിലയിരുത്തുന്നതിനായി ജലവിഭവ വകുപ്പ് മന്ത്രി റോഷി അഗസ്റ്റിന് തേക്കടിയില് തുടരുകയാണ്\nUpdated: October 30, 2021 3:17:32 pm\nതൊടുപുഴ: ജലനിരപ്പ് താഴാത്ത സാഹചര്യത്തില് മുല്ലപ്പെരിയാറില് നിന്ന് കൂടുതല് വെള്ളമൊഴുക്കാന് തമിഴ്നാട്. മൂന്ന് ഷട്ടറുകളും 70 സെന്റി മീറ്ററാക്കി ഉയര്‍ത്തി. നേരത്തെ 30 സെന്റി മീറ്റര് മാത്രമായിരുന്നു ഉയര്‍ത്തിയിരുന്നത്. ജലനിരപ്പ് 139 അടിയിലേക്ക് അടുത്ത പശ്ചാത്തലത്തിലാണ് നടപടി.\nഇതോടെ മുല്ലപ്പെരിയാറില് നിന്ന് സെക്കന്‍ഡില് 825 ഘനയടിയായി ഒഴുകിയിരുന്ന വെള്ളത്തിന്റെ അളവ് 1675 ഘനയടിയായി ഉയര്‍ന്നു. സ്ഥിതിഗതികള് വിലയിരുത്താനായി ജലവിഭവ വകുപ്പ് മന്ത്രി റോഷി അഗസ്റ്റിന്റെ നേതൃത്വത്തില് ഉന്നതതല യോഗം ചേരുന്നുണ്ട്.\n“2018 ല് ഡാം തുറക്കുന്നതില് മുന്നറിയിപ്പ് പോലും നമുക്ക് ലഭിച്ചിരുന്നില്ല. ഇത്തവണ ഓരോ നടപടികളും നമുക്ക് അറിയാന് സാധിച്ചു. തമിഴ്നാടിന്റെ ഭാഗത്ത് നിന്ന് വളരെ സൗഹാര്‍ദപരമായ സമീപനമാണ് ഉണ്ടായിട്ടുള്ളത്. തമിഴ്നാടിന് ആവശ്യമായുള്ള ജലം കൊടുക്കുക. നമുക്ക് സുരക്ഷിതമായൊരു ഡാം. ഇത് രണ്ടിലേക്കുമാണ് നിലവില് വിരല് ചൂണ്ടുന്നത്. കൂടിയാലോചിച്ച് തൃപ്തികരമായ തീരുമാനത്തില് എത്താനാകുമെന്നാണ് കരുതുന്നത്,” മന്ത്രി റോഷി അഗസ്റ്റിന് പറഞ്ഞു.\nകക്കി ആനത്തോട് ഡാമിന്റെ രണ്ട് ഷട്ടറുകള് 30 സെ.മീ. വീതം ഉയര്‍ത്തി. പമ്പാ നദിയുടേയും കക്കാട്ടാറിന്റേയും തീരത്ത് താമസിക്കുന്നവര്‍ക്ക് ജാഗ്രതാ നിര്‍ദേശം നല്‍കി. ആശങ്കപ്പെടേണ്ട സാഹചര്യമില്ല എന്ന് അധികൃതര് അറിയിച്ചു.\nമുല്ലപ്പെരിയാര്: മൂന്ന് ഷട്ടറുകള് തുറന്നിട്ടും ജലനിരപ്പ് താഴുന്നില്ല\nമൂന്ന് ഷട്ടറുകള് തുറന്നിട്ടും മുല്ലപ്പെരിയാര് അണക്കെട്ടിലെ ജലനിരപ്പ് താഴുന്നില്ല. നിലവില് 138.85 അടിയാണ് ജലനിരപ്പ്. ഇന്നലെ രാത്രിയോടെയാണ് മൂന്നാമത്തെ ഷട്ടര് തുറന്നത്. സെക്കന്‍ഡില് 826 ഘനയടി വെള്ളമാണ് ഡാമില് നിന്ന് പുറത്തേക്ക് ഒഴുകുന്നത്.\nകേരളത്തിന്റെ നിര്‍ദേശ പ്രകാരമായിരുന്നു മൂന്നാമത്തെ ഷട്ടറും തുറന്നത്. റൂള് കര്‍വ് പ്രകാരം 138 അടിയാണ് ഡാമിലെ പരമാവധി സംഭരണ ശേഷി. ഡാമിന്റെ വൃഷ്ടി പ്രദേശത്തെ മഴ തുടരുന്നതായാണ് വിവരം. മൂന്നാം ഷട്ടറും തുറന്നതോടെ പെരിയാറിലെ ജലനിരപ്പ് ഒന്നരയടിയോളം ഉയര്‍ന്നു.\nസ്ഥിതിഗതികള് വിലയിരുത്തുന്നതിനായി ജലവിഭവ വകുപ്പ് മന്ത്രി റോഷി അഗസ്റ്റിന് തേക്കടിയില് തുടരുകയാണ്. ഇന്നലെ രാവിലെ ഏഴരയോടെയാണ് മുല്ലപ്പെരിയാര് ഡാം തുറന്നത്. 138 അടിയാക്കി ക്രമീകരിക്കാനുള്ള വെള്ളം മാത്രമേ തുറന്ന് വിടുകയുള്ളൂവെന്നാണ് തമിഴ്നാട് അറിയിച്ചിരിക്കുന്നത്.\nഡാം തുറക്കുന്ന പശ്ചാത്തലത്തില് മുന്‍കരുതലിന്റെ ഭാഗമായി 339 കുടുംബങ്ങളെ കഴിഞ്ഞ ദിവസങ്ങളിലായി മാറ്റിപാര്‍പ്പിച്ചിരുന്നു. അതേസമയം, സംസ്ഥാനത്ത് ഇന്നും ശക്തമായ മഴ തുടരുമെന്ന് കേന്ദ്ര കാലാവസ്ഥ വകുപ്പ് അറിയിച്ചു. 12 ജില്ലകളില് യെല്ലോ അലര്‍ട്ട് പ്രഖ്യാപിച്ചു.\nAlso Read: ബംഗാള് ഉള്‍ക്കടലില് ന്യൂനമര്‍ദം; സംസ്ഥാനത്ത് തിങ്കഴാഴ്ച വരെ അതിശക്തമായ മഴ\nWeb Title: Mullaperiyar dam water level remain above 138\nബുധനാഴ്ച വരെ അതിശക്തമായ മഴ തുടരും; ഇന്നും നാളെയും അഞ്ച് ജില്ലകളിൽ ഓറഞ്ച് അലർട്ട്


ആപ്പിള് ഐഫോണുകള്‍ക്ക് വിലകുറഞ്ഞു\nഐഫോണ് മുന് മോഡലുകള്‍ക്ക് വിലകുറച്ചു. ഐഫോണ് എക്‌സ്, ഐഫോണ്8, ഐഫോണ്8 പ്ലസ് എന്നിവയാണ് ആപ്പിള് പുതുതായി അവതരിപ്പിച്ചത്. മുന് മോഡലുകളായ ഐഫോണ് 7, ഐഫോണ് 7പ്ലസ്, ഐഫോണ് സിക്‌സ് എസ്, ഐഫോണ് സിക്‌സ് എസ് പ്ലസ് എന്നിവയുടെ വിലയാണ് രാജ്യത്ത് കുറഞ്ഞത്. ആപ്പിള് പുതിയ മോഡലുകള് വിപണിയിലെത്തിയതെടെയാണ് മുന് മോഡലുകള്‍ക്ക് വിലകുറഞ്ഞത്.\nഐഫോണ് 7(32ജിബി)ക്ക് 56,200ഉം 128 ജിബിക്ക് 65,200 രൂപയുമായിരുന്നു ആദ്യം. പുതുക്കിയ വിലയനുസരിച്ച് ഇവരണ്ടും യഥാക്രമം 49,000ത്തിനും 58,000ത്തിനും ലഭ്യമാകും. ഏഴായിരം രൂപയിലധികമാണ് കുറഞ്ഞിരിക്കുന്നത്. ഐഫോണ് 7പ്ലസ് (32ജിബി) 67,300 രൂപയായിരുന്നുവെങ്കില് ഇപ്പോഴത്തെ വില 59,000ആണ്. 128 ജിബിക്ക് ഇപ്പോഴത്തെ വില 68,000ആണ്. നേരത്തെ 76,200 രൂപയായിരുന്നു.\nനിരവധി പ്രത്യേകതകളോട് കൂടിയാണ് ആപ്പിള് തങ്ങളുടെ പുതിയ മൂന്ന് മോഡലുകള് വിപണിയില് അവതരിപ്പിച്ചത്. ഐഫോണിന്റെ പത്താം വാര്‍ഷികത്തിലായിരുന്നു ഈ മൂന്ന് മോഡലുകളും രംഗത്തിറക്കിയത്. അതേസമയം ഇന്ത്യയിലെത്താന് അല്‍പംകൂടി കാത്തിരിക്കണം. വിവിധ ഓണ്‍ലൈന് ഷോപ്പിങ് സൈറ്റുകള് ഓഫറുകള് കൂടി പ്രഖ്യാപിക്കുകയാണെങ്കില് വില വീണ്ടും കുറഞ്ഞേക്കും.


Follow us:2019-05-25 05:21:46\n6 മാസത്തിനിടെ തകര്‍ന്നത് രണ്ടാമത്തെ ബോയിങ് 737; ഇന്ത്യ വിശദീകരണം തേടി\n157 പേരുടെ മരണത്തിനിടയാക്കിയ എത്യോപ്യൻ എയര്‍ലൈൻസ് വിമാനാപകടത്തിനു തൊട്ടുപിന്നാലെ വിമാനനിര്‍മാതാവായ ബോയിങ് കമ്പനിയോട് വിശദീകരണം തേടി ഇന്ത്യ. ആറ് മാസത്തിനിടെ രണ്ടാം തവണയും ബോയിങ് 737 മാക്സ് വിമാനം തകര്‍ന്നു വീണതിന് പിന്നാലയൊണ് ഇന്ത്യ ബോയിങ് കമ്പനിയോട് വിശദീകരണം ചോദിക്കുന്നത്. ഇന്ന് രാവിലെ ആഡിസ് അബാബയിൽ നിന്ന് നെയ്റോബിയിലേയ്ക്ക് പോയ എത്യോപ്യൻ എയര്‍ലൈൻസ് വിമാനം തകര്‍ന്നു വീണ് 157 പേര് മരിച്ചിരുന്നു. കഴിഞ്ഞ ഒക്ടോബറിൽ ഇന്തോനേഷ്യൻ വിമാനക്കമ്പനിയായ ലയൺ എയറിന്‍റെ ബോയിങ് 737 മാക്സ് വിമാനം തകര്‍ന്നു വീണ് 189 പേരാണ് കൊല്ലപ്പെട്ടത്.\nഇന്ത്യയിൽ സ്പൈസ്ജെറ്റിനും ജെറ്റ് എയര്‍വേയ്സിനുമാണ് ബോയിങ് 737 വിമാനങ്ങള് ഉള്ളത്. സ്പൈസ്ജെറ്റിന് മാത്രം 13 ബോയിങ് 737 മാക്സ് വിമാനങ്ങളുണ്ട്.\nഎത്യോപ്യൻ എയര്‍ലൈൻസിന്‍റെ ബോയിങ് 737 മാക്സ് വിമാനമാണ് തകര്‍ന്നതെന്നും ഇന്ത്യയിൽ രണ്ട് വിമാനക്കമ്പനികള് ഇത്തരം വിമാനങ്ങള് ഉപയോഗിച്ച് സര്‍വീസ് നടത്തുന്ന സാഹചര്യത്തിൽ ബോയിങിനോട് വിശദീകരണം തേടിയിട്ടുണ്ടെന്നും ഡയറക്ടറേറ്റ് ജനറൽ ഓഫ് സിവിൽ ഏവിയേഷൻ തലവൻ ബി എസ് ഭുല്ലര് ടൈംസ് ഓഫ് ഇന്ത്യയോട് പറഞ്ഞു. വിമാനക്കമ്പനിയുടെ വിശദീകരണം ലഭിച്ച ശേഷം സുരക്ഷാനടപടികള് ആവശ്യമെങ്കിൽ സ്വീകരിക്കുമെന്നും അദ്ദേഹം പറഞ്ഞു.\nഇന്തോനേഷ്യയിൽ ലയൺ എയര് വിമാനം തകര്‍ന്നു വീണ സാഹചര്യത്തിൽ യുഎസ് ഫെഡറൽ ഏവിയേഷനും ബോയിങ് കമ്പനിയും സര്‍ക്കുലര് ഇറക്കിയതിനു പിന്നാലെ ഡിജിസിഎ സ്പൈസ്ജെറ്റിനോടും ജെറ്റ് എയര്‍വേയ്സിനോടും ആവശ്യമായ നടപടികള് സ്വീകരിക്കാൻ നിര്‍ദ്ദേശിച്ചിരുന്നു.\nനിലവിൽ ജെറ്റ് എയര്‍വേയ്സ് 225 ബോയിങ് 737 മാക്സ് വിമാനങ്ങള്‍ക്കും സ്പൈസ്ജെറ്റ് 205 വിമാനങ്ങള്‍ക്കുമാണ് ഓര്‍ഡര് നല്‍കിയിരിക്കുന്നത്. ലയൺ എയര് അപടകത്തിനു ശേഷം ഡിജിസിഎ ഇരുകമ്പനികളുടെയും വിമാനങ്ങളിൽ പരിശോധന നടത്തിയിരുന്നെങ്കിലും സുരക്ഷാപ്രശ്നങ്ങളൊന്നും കണ്ടെത്താനായിരുന്നില്ല.


എടിഎം സേവനനിരക്കുകൾ ഉയർത്താൻ ബാങ്കുകൾ – Times Kerala\nഎടിഎം സേവനനിരക്കുകൾ ഉയർത്താൻ ബാങ്കുകൾ\nമുംബൈ: എടിഎം സേവന നിരക്കുകള് വര്‍ധിപ്പിക്കുമെന്ന് സൂചന. സേവന നിരക്ക് വര്‍ധിപ്പിക്കാന് അനുവദിക്കണമെന്ന് ബാങ്കുകള് ആര്‍ബിഐയോട് ആവശ്യപ്പെട്ടതായാണ് പുറത്ത് വരുന്ന വിവരം.നോട്ട് അസാധുവാക്കലിനുശേഷം എടിഎം ഇടപാടുകള് കുറഞ്ഞതിനെതുടര്‍ന്ന് പരിപാലന ചെലവ് കൂടിയതാണ് കാരണം. അക്കൗണ്ടുള്ള ബാങ്കിന്റേതല്ലാതെയുള്ള എടിഎമ്മുകള് ഉപയോഗിക്കുമ്പോള് ബാങ്കുകള് തമ്മില് നല്‍കുന്ന ഇടപാടിനുള്ള നിരക്ക് വര്‍ധിപ്പിക്കണമെന്നും ആവശ്യമുയര്‍ന്നിട്ടുണ്ട്.\nപൊതുമേഖലയിലെയും സ്വകാര്യമേഖലയിലെയും ബാങ്കുകളുമായി ചര്‍ച്ച ചെയ്ത പെയ്മന്റ് കോര്‍പ്പറേഷന് ഓഫ് ഇന്ത്യയാണ് നിരക്ക് വര്‍ധിപ്പിക്കണമെന്ന ആവശ്യവുമായി ആര്‍ബിഐയെ സമീപിച്ചത്. സ്വകാര്യ ബാങ്കുകളില്‍നിന്നാണ് ഈ ആവശ്യം ആദ്യമുയര്‍ന്നത്. അതേസമയം, വന്‍കിട പൊതുമേഖല ബാങ്കുകള് ഇതിനെതിരെ രംഗത്തെത്തിയതായാണ് സൂചന. ഇത് കനത്ത ബാധ്യത വരുത്തുമെന്നാണ് ഇവരുടെ വിലയിരുത്തല്.


റാന്നിയില് നീലച്ചിത്ര സംഘം | Blue film racket in Ranny - Malayalam Oneindia\nറാന്നിയില് നീലച്ചിത്ര സംഘം\nറാന്നി: ഒരു ബ്യൂട്ടി പാര്‍ലര് കേന്ദ്രീകരിച്ച് റാന്നിയില് നീലച്ചിത്ര നിര്‍മാണം നടക്കുന്നുണ്ടെന്ന് അറിയുന്നു.\nനീലച്ചിത്ര സംഘം ബ്യൂട്ടിപാര്‍ലര് കേന്ദ്രീകരിച്ചാണ് പ്രവര്‍ത്തിക്കുന്നത്. വെച്ചൂച്ചിറയിലെ ഒരു കേന്ദ്രത്തില് വെച്ചാണത്രെ ചിത്രത്തിന്റെ നിര്‍മാണം. നീലച്ചിത്രത്തില് അഭിനയിക്കുന്നവരെ ഇവിടെയെത്തിച്ചാണ് ചിത്രീകരണം നടത്തുന്നത്.\nകോന്നി, തിരുവല്ല എന്നിവിടങ്ങളിലും സംഘത്തിന് വേരുകളുണ്ടെന്നാണ് അറിയുന്നത്. പല പ്രമുഖരും ഉള്‍പ്പെട്ട നീലച്ചിത്ര നിര്‍മാണ സംഘത്തെ പറ്റി പരാതി ലഭിച്ചിട്ടും പൊലീസ് നടപടികളൊന്നും സ്വീകരിക്കുന്നില്ല എന്നാണ് ആരോപണം.\nസംഘത്തിലെ യുവാക്കള് ചതിയില് പെടുത്തി കൊണ്ടുവരുന്ന പെണ്‍കുട്ടികളാണ് നീലച്ചിത്രങ്ങളില് അഭിനയിക്കുന്നത്. ഇവരെ ഭീഷണിപ്പെടുത്തി നിര്‍ബന്ധിച്ച് നീലച്ചിത്രത്തില് അഭിനയിപ്പിക്കുകയാണ്.\nചിത്രങ്ങളുടെ സി ഡികള് രഹസ്യമായി വിദേശത്തേക്ക് കടത്തുകയാണ് സംഘം ചെയ്യുന്നത്. സംഘം പെണ്‍വാണിഭവും നടത്തുന്നുണ്ടെന്നാണ് അറിയുന്നത്. നീലച്ചിത്രത്തില് അഭിനയിക്കുന്ന പെണ്‍കുട്ടികളെയാണ് വേശ്യാവൃത്തിയ്ക്ക് ഉപയോഗിക്കുന്നത്.


അമ്പരപ്പിക്കുന്ന കഥകള് പറയാനുണ്ട്, ചിതറിക്കിടക്കുന്ന ഈ ദ്വീപുകള്‍ക്ക്; കള്ളന്‍മാരില്ല, മദ്യമില്ല; 2500 രൂപയ്ക്ക് ഇവിടെ എത്താം - Malayalam News, Breaking News, Online News, Kerala News, Latest Malayalam News, Latest Kerala News, Malayalam Online News, Business News, Movie News, Kairali News Online\nDontMiss, News, Top10, Travel, Travelling\nഅമ്പരപ്പിക്കുന്ന കഥകള് പറയാനുണ്ട്, ചിതറിക്കിടക്കുന്ന ഈ ദ്വീപുകള്‍ക്ക്; കള്ളന്‍മാരില്ല, മദ്യമില്ല; 2500 രൂപയ്ക്ക് ഇവിടെ എത്താം\nവ്യത്യസ്തമായ 36 ദ്വീപുകള്.\nകടലിന് നടവില് അതിഥികളെ വരവേറ്റ് ഒരു കൗതുകമായി ലക്ഷദ്വീപ് നിലനില്‍ക്കുന്നു. Mohammed Rijad എഴുതിയ യാത്രാക്കുറിപ്പ് വായിക്കാം.\nപരിചയക്കാര് ഉണ്ടെങ്കില് ചിലവ് 2500, ഇല്ലെങ്കില് ഒരാള്‍ക്ക് 9000. മഴക്കാലം അല്ലാത്ത ഏത് സമയത്തും പോവാം. മഴക്കാലത്ത് കടല് യാത്ര കുറച്ച് ദുര്‍ഘടം പിടിച്ചതാണ്.\nആകെ മൊത്തം 36 ദ്വീപുകള്, അതില് ആള് താമസം ഉള്ളത് വെറും 10 എണ്ണം. ഞങ്ങള് പോയത് Androth, Amini, Agathi, Kadmath, Kalpeni പിന്നെ Kavarathi എന്നിവിടങ്ങളില് ആണ്. ലക്ഷദ്വീപ് ഇന്ത്യയുടെ ഭാഗം ആണെങ്കിലും അങ്ങോട്ടേക്കുള്ള യാത്രക്ക് പ്രത്യേക പെര്‍മിറ്റ് വേണം. അത് ലഭിക്കുന്നത് എറണാകുളം ഐലന്റിലുള്ള ലക്ഷദ്വീപ് അഡ്മിനിസ്‌ട്രേറ്റീവ് ഓപ്പീസില് നിന്നുമാണ്. ഏകദേശം2ആഴ്ച മുതല് ഒരു മാസം വരെ സമയം എടുക്കും പെര്‍മിറ്റ് ശരിയാവാന്.\nകപ്പല് അല്ലെങ്കില് ഫ്‌ളൈറ്റ് മാര്‍ഗം പോവാം. എയര്‍പോര്‍ട്ട് അഗത്തി ദ്വിപില് മാത്രം ഉള്ളതിനാല് അവിടുന്ന് മറ്റിടങ്ങളിലേക്ക് പോവാന് വീണ്ടും കടല് മാര്‍ഗം തന്നെ ശരണം. അത് കൊണ്ട് കപ്പല് തന്നെ നല്ലത്, മാത്രമല്ല ടോള്‍ഫിന് കൂട്ടം, ഫ്‌ളയിം ഫിഷ് പോലെ ഉള്ള നയനാനന്ദകരമായ കാഴ്ചകളും വളരെ അടുത്ത് കാണാന് സാധിക്കും.\nകപ്പലുകള് ഇപ്പോള് ഒട്ടുമിക്കതും പുതിയതാണെങ്കിലും കടല് യാത്ര അതിന്റെ പൂര്‍ണതയില് ആസ്വതിക്കണം എങ്കില് MV Lagoons, MV Corals എന്നിവയില് ഏതെങ്കിലും തെരഞ്ഞെടുക്കുന്നതാവും നല്ലത്. വലുപ്പം കൂടുതല് മാത്രമല്ല, നക്ഷത്ര ഹോട്ടല് തുല്യമായ അന്തരീക്ഷവും.\nതെരഞ്ഞെടുക്കുന്ന ദ്വീപുകള്‍ക്ക് അനുസരിച്ചിരിക്കും കപ്പല് യാത്രയുടെ ദൈര്‍ഘ്യം. 12 മണിക്കൂര് മുതല് 24 മണിക്കൂര് വരെ നേരിട്ടുള്ള കപ്പലുകള്, ചുറ്റി പോവുന്നത് 48 മണിക്കൂര് വരെ നീളും. കപ്പലില് തന്നെ നല്ല നിലവാരത്തിലുള്ള ഭക്ഷണം, ബേക്കറി സാധനങ്ങള് എല്ലാം ലഭ്യമാണ്. ഒട്ടു മിക്ക കപ്പലടുക്കുവാനുള്ള വാര്‍ഫുകള് ഉണ്ട്, ഇല്ലാത്തവയില് പുറം കടലില് നിര്‍ത്തിയിട്ട് ബോട്ടിലാണ് ആളുകളെ ഇറക്കി കൊണ്ട് പോവുന്നത്. കപ്പലുകള് അങ്ങോട്ട് അടുപ്പിക്കുകയില്ല.\nമദ്യ നിരോധിത മേഖലയാണ്, ഡ്രൈ ലാന്റ്. ഏതൊരു അവശ്യ വസ്തുക്കളും കേരളത്തില് നിന്നും കൊണ്ട് പോവുന്നത് കൊണ്ട് വിലക്കൂടുതല് ആണ്. അന്നാട്ടിലെ ആളുകള് ഒട്ടു മിക്കതും കേന്ദ്ര സര്‍ക്കാര് ഉദ്യോഗസ്ഥരും മുക്കുവന്മാരും മാത്രം. വെള്ളിയാഴ്ചകള് ആണ് പൊതു അവധി. ഞായറാഴ്ചകളില് സ്‌കൂളുകളും മറ്റും തുറന്ന് പ്രവര്‍ത്തിക്കും.\nബിഎസ്എല്‍എല് ആണ് ആകെ ഉള്ള മൊബൈല് സര്‍വീസ്, ആന്ത്രോത്തില് മാത്രം എയര്‍ട്ടെല് ലഭ്യമാണ്. പ്രൈവറ്റ് ടൂറിസം സര്‍ക്കാര് അവിടെ അനുവദിച്ചിട്ടില്ല. നല്ല സ്‌നേഹമുള്ള നിഷ്‌കളങ്കരായ ആളുകള്. സര്‍ക്കാര് അധീനതയില് സ്‌ക്യുബ ടൈവിം പോലത്തെ ഒട്ടു മിക്ക വാട്ടര് സ്‌പോര്‍ട്‌സും ലഭ്യമാണ്. അണ്ടര് വാട്ടര് ഡൈവിംഗിന്ന് പോയാല് ഡിസ്‌കവറി ചാനല് തോറ്റ് പോവും വിധം കടലിനടിയിലെ ലോകം കാണാം.\n1980കളിലെ സിനിമകളില് കാണുന്ന സാധാ രീതിയിലെ ചായ കടകളും ഹോട്ടലുകളും ആണ് അവിടെ. ന്യു ജെന് ആ മേഖലകള് കൈ വച്ച് തുടങ്ങിയിട്ടേ ഉള്ളു, പ്രധാന വിനോദം കടല് തന്നെ, മാല് ദ്വീപുകളോട് കടപിടിക്കുന്ന തെളിമയാര്‍ന്ന വെള്ളത്തില് മതി മറന്ന് കുളിക്കാം. തൊട്ടടുത്ത് വളരെ ചെറിയ ആള് താമസം ഇല്ലാത്ത ദ്വീപിലേക്ക് നെഞ്ചോളം വെള്ളത്തില് നടന്ന് പോവാം. ഭാഷ രീതി പൊതുവെ വ്യത്യാസം ഉണ്ടെങ്കിലും ഒരുവിധം എല്ലാവര്‍ക്കും മലയാളം അറിയാം. അതികം യാത്ര ചെയ്യാന് സ്ഥലം ഇല്ലാത്തതിനാല് വാഹനങ്ങള് ഏറെ ബൈക്കുകള് ആണ്. ആവശ്യമെങ്കില് ഗുഡ്‌സ് വണ്ടികളുടെ പുറകില് സീറ്റ് വച്ചിട്ട് അതില് ആളെ കയറ്റും.\nദ്വീപുകാര്‍ക്ക് അവരുടേതായ രീതിയിലെ പലഹാരങ്ങളും മറ്റ് വിഭവങ്ങളും ഉണ്ട്. എല്ലാം നല്ല സ്വാദിഷ്ടമായവ തന്നെ. നാട്ടുകാരുമായി ചങ്ങാത്തത്തില് ആയാല് മീന് പിടിക്കാന് അവര്‍ക്കൊപ്പം പുറം കടലില് പോവാം. എല്ലാം മറന്ന് നഗര തിരക്കുകളില് നിന്നും വിട്ട് മാറി കുറച്ച് ദിവസങ്ങള് അവിടെ ചിലവഴിച്ചാല് അത് തീര്‍ച്ചയായും ജീവിതത്തില് മറക്കാനാവാത്ത ഒരും ഏടായിരിക്കും.\nവിവരങ്ങള്‍ക്കും ചിത്രങ്ങള്‍ക്കും കടപ്പാട്: Mohammed Rijad\nTags: Lakshadweep, Travelogue\nകോപ അമേരിക്ക; എതിരില്ലാത്ത ഒരു ഗോളിന് അമേരിക്കയെ തകര്‍ത്ത് കൊളംബിയ മൂന്നാമത്\nഅമ്മ പറഞ്ഞത് സത്യമായിരുന്നു; കല്‍പനയുടെ മകള് ശ്രീമയി പറയുന്നു


മോഷണം ആരോപിച്ച് മര്‍ദനം, തല മൊട്ടയടിച്ചു; ബിഗ്ബോസ് താരത്തിന്റെ ഭാര്യയടക്കം ഏഴ് പേര് പിടിയില് – Chandrika Daily\nBy chandrika Sunday August 30, 2020 19:33 pm\nമോഷണം ആരോപിച്ച് മര്‍ദനം, തല മൊട്ടയടിച്ചു; ബിഗ്ബോസ് താരത്തിന്റെ ഭാര്യയടക്കം ഏഴ് പേര് പിടിയില്\nനായിഡുവിന്റെ വീട്ടിലെ മുന് ജോലിക്കാരനായിരുന്ന ശ്രീകാന്തിനെ(20)യാണ് ഭാര്യ പ്രിയ മാധുരിയും സംഘവും ചേര്‍ന്ന് ക്രൂരമായി മര്‍ദിച്ചത്. പ്രിയ മാധുരിക്ക് പുറമെ നാല് സ്ത്രീകളും രണ്ട് പുരുഷന്മാരും ചേര്‍ന്നാണ് ആക്രമം നടത്തിയത്. പ്രിയ മാധുരി അടക്കമുള്ള ഏഴ് പ്രതികള്‍ക്കെതിരേയും വധശ്രമം ഉള്‍പ്പെടെയുള്ള കുറ്റങ്ങള് ചുമത്തിയതായി വിശാഖപട്ടനം കമ്മീഷണര് അറിയിച്ചു.\nഹൈദരാബാദ്: ഐഫോണ് മോഷ്ടിച്ചെന്ന് ആരോപിച്ച് ദളിത് യുവാവിനെ മര്‍ദിച്ച സംഭവത്തില് ബിഗ് ബോസ് താരവും തെലുങ്ക് സിനിമാനിര്‍മാതാവുമായ നുതാന് നായിഡുവിന്റെ ഭാര്യ അടക്കം ഏഴ് പേര് അറസ്റ്റില് പേരെ പോലീസ് അറസ്റ്റ് ചെയ്തു.\nനായിഡുവിന്റെ വീട്ടിലെ മുന് ജോലിക്കാരനായിരുന്ന ശ്രീകാന്തിനെ(20)യാണ് ഭാര്യ പ്രിയ മാധുരിയും സംഘവും ചേര്‍ന്ന് ക്രൂരമായി മര്‍ദിച്ചത്. പ്രിയ മാധുരിക്ക് പുറമെ നാല് സ്ത്രീകളും രണ്ട് പുരുഷന്മാരും ചേര്‍ന്നാണ് ആക്രമം നടത്തിയത്. പ്രിയ മാധുരി അടക്കമുള്ള ഏഴ് പ്രതികള്‍ക്കെതിരേയും വധശ്രമം ഉള്‍പ്പെടെയുള്ള കുറ്റങ്ങള് ചുമത്തിയതായി വിശാഖപട്ടനം കമ്മീഷണര് അറിയിച്ചു. മര്‍ദനത്തിന് ശേഷം ശ്രീകാന്തിന്റെ തല മുണ്ഡനം ചെയ്യുന്ന സിസിടിവി ദൃശ്യങ്ങളും കഴിഞ്ഞദിവസങ്ങളില് പുറത്തുവന്നിരുന്നു.\nCategories: india, News Tags: Vishakhapatanam


ട്രെയിൻ - ബസ് ടിക്കറ്റുകൾ ബുക്ക് ചെയ്യാൻ സൗകര്യമൊരുക്കി ആമസോൺ; ലക്ഷ്യം ഇന്ത്യൻ വിപണി - Malayalam Goodreturns\n» വൈകാതെ ട്രെയിൻ, ബസ് ടിക്കറ്റുകൾ ആമസോണിലൂടെ ബുക്ക് ചെയ്യാം\nUpdated: Wednesday, November 27, 2019, 11:15 [IST]\nവൈകാതെ ആമസോൺ വഴി ബസ്, ട്രെയിൻ ടിക്കറ്റുകൾ ബുക്ക് ചെയ്യാം. രാജ്യത്തെ ഓൺലൈൻ ഭീമനായ ആമസോൺ ബസ്, ട്രെയിൻ ടിക്കറ്റുകൾ വാങ്ങാൻ സൗകര്യമൊരുക്കുന്നു. ആമസോൺ പേ മാതൃകയിൽ പുതിയ പേയ്മെന്റ് അധിഷ്ഠിത ആപ്പ് വഴിയാകും ഇത് സാധ്യമാവുക. ഹോട്ടൽ റൂമുകൾ ബുക്ക് ചെയ്യാനുള്ള അവസരവും കമ്പനി ഒരുക്കും. മൊബൈൽ ആപ്പിനൊപ്പം വെബ്‌സൈറ്റിൽ നിന്നും ഉപയോക്താക്കൾക്ക് പുതിയ സേവനങ്ങൾ ആമസോൺ ഉറപ്പുവരുത്തുമെന്നാണ് സൂചന. നിലവിൽ ക്ലിയർ‌ട്രിപ്പ് വഴി ഫ്ലൈറ്റ് ബുക്കിങ് സൗകര്യം ആമസോൺ നൽകുന്നുണ്ട്. സിനിമാ ടിക്കറ്റ് ബുക്കുകൾ ചെയ്യാൻ ബുക്ക് മൈ ഷോ വഴിയാണ് കമ്പനി അവസരമൊരുക്കുന്നത്.\nഈ നീക്കങ്ങൾ വിജയം കണ്ട സ്ഥിതിക്ക് ബസ്, ട്രെയിൻ ടിക്കറ്റ് ബുക്കിങ്ങിൽ പിടിമുറുക്കാനാണ് ആമസോണിന്റെ തീരുമാനം. ഇതിനായി റെഡ്ബസുമായി കമ്പനി സഹകരിക്കും. പെയ്മെന്റ് സേവന രംഗത്ത് വാൾമാർട്ടിന്റെ ഉടമസ്ഥതയിലുള്ള ഫോൺപേയുമായാണ് ആമസോണിന്റെ പ്രധാന മത്സരം. പ്രചാരമേറിയ അൻപതിലേറെ ആപ്പുകളുമായി (യാത്ര, ഫുഡ് ഡെലിവറി ഉൾപ്പെടെ) ഫോൺപേയ്ക്ക് കരാറുണ്ട്. ഈ അവസരത്തിൽ ആമസോണിന്റെ കടന്നുവരവ് വിപണി ആകാംക്ഷയോടെ ഉറ്റുനോക്കുന്നു. ഫോൺപേയ്ക്ക് പുറമെ ഗൂഗിൾ പേയും ആമസോണിന് ശക്തമായ വെല്ലുവിളി ഉയർത്തും.\nമെട്രോ, മെട്രോ ഇതര സ്ഥലങ്ങളിലുള്ളവരെ സ്വന്തം പ്ലാറ്റ്ഫോമിലേക്ക് കൊണ്ടുവരികയാണ് ആമസോണിന്റെ പ്രധാന ലക്ഷ്യം. നിലവിൽ മറ്റൊരു ഇ-കൊമേഴ്സ് കമ്പനിയായ ഫ്ളിപ്പ്കാർട്ട് ഈ സൗകര്യങ്ങളെല്ലാം ഉപയോക്താക്കൾക്ക് ഉറപ്പുവരുത്തുന്നുണ്ട്. എന്തായാലും മത്സര രംഗത്തു നിന്നും മാറാൻ ആമസോൺ ഒരുക്കമല്ല. ഉപയോക്താക്കളെ ആകർഷിക്കാനായി ആമസോൺ വഴിയുള്ള ബുക്കിങ്ങുകൾക്ക് വർധിച്ച ആനുകൂല്യങ്ങൾ കമ്പനി പ്രഖ്യാപിക്കുമെന്നാണ് സൂചന.\nആമസോൺ പ്രൈം വീഡിയോ 'മൊബൈൽ എഡിഷനുമായി' രംഗത്ത്\nRead more about: amazon train ticket ആമസോൺ ട്രെയിൻ ടിക്കറ്റ്\nട്രെയിൻ - ബസ് ടിക്കറ്റുകൾ ബുക്ക് ചെയ്യാൻ സൗകര്യമൊരുക്കി ആമസോൺ; ലക്ഷ്യം ഇന്ത്യൻ വിപണി\nAmazon has made it easy to book train and bus tickets


ISL 2020-21: FC Goa - ATK Mohun Bagan Match Ends In A Draw - Malayalam MyKhel\n» ISL 2020-21: രണ്ടാം പകുതിയില് രണ്ടു ഗോളുകള്; ഗോവ - എടികെ മത്സരം സമനിലയില്\nPublished: Sunday, January 17, 2021, 22:21 [IST]\nമാര്‍ഗോവ: ഐഎസ്എല്ലില് എഫ്‌സി ഗോവ - എടികെ മോഹന് ബഗാന് മത്സരം സമനിലയില് പിരിഞ്ഞു. ഇരുപക്ഷവും ഓരോ ഗോള് വീതമടിച്ചാണ് ഫറ്റോര്‍ഡ സ്‌റ്റേഡിയത്തില് വീറു കാട്ടിയത്. ആദ്യം എഡു ഗാര്‍ഷ്യ എടികെയെ മുന്നിലെത്തിച്ചു; പിന്നാലെ ഇഷാന് പണ്ടിതയിലൂടെ ഗോവ സമനില ഗോള് കണ്ടെത്തി. രണ്ടാം പകുതിയിലായിരുന്നു മത്സരത്തിലെ ഇരു ഗോളുകളും. നിലവില് എടികെ മോഹന് ബഗാന് പോയിന്റ് പട്ടികയില് രണ്ടാം സ്ഥാനത്ത് തുടരുകയാണ്. 11 മത്സരങ്ങളില്6ജയം ടീമിനുണ്ട്. എഫ്‌സി ഗോവ മൂന്നാം സ്ഥാനത്തും തുടരുന്നു. 12 മത്സരങ്ങളില്5ജയമാണ് ഗോവ ഇതുവരെ കയ്യടക്കിയത്.\nഫറ്റോര്‍ഡ സ്‌റ്റേഡിയത്തില് ഗോവയ്ക്കായിരുന്നു മത്സരത്തിലുടനീളം മേല്‍ക്കൈ. ഏറിയപങ്ക് സമയവും പന്ത് ഗോവയുടെ കാലുകളില് തങ്ങി. പാസുകളുടെ കാര്യത്തിലും ഷോട്ടുകളുടെ കാര്യത്തിലും ഗോവതന്നെ മുന്നില്. എന്നാല് 75 ആം മിനിറ്റില് ആദ്യം ഗോളടിച്ച് ഞെട്ടിച്ചത് എടികെ മോഹന് ബഗാനാണെന്ന് മാത്രം. ബോക്‌സിന് തൊട്ടുവെളിയില് വെച്ച് കിട്ടിയ ഫ്രീകിക്കിനെ അതിമനോഹരമായ ഗോളാക്കി മാറ്റുകയായിരുന്നു എഡു ഗാര്‍ഷ്യ. ഗോള് വീണതോടെ ഗോവ കൂടുതല് ഉണര്‍ന്നു. 85 ആം മിനിറ്റില് സമനില ഗോള് കണ്ടെത്തുകയും ചെയ്തു.\nകോര്‍ണര് കിക്കില് നിന്നാണ് ഗോളിനുള്ള അവസരം ഇഷാന് പണ്ടിതയ്ക്ക് കിട്ടിയത്. എഡു ബേഡിയ തൊടുത്ത കോര്‍ണര് കിക്കില് ജെയിംസ് ഡൊണാച്ചി തലവെച്ചെങ്കിലും നീക്കം എടികെയുടെ പ്രതിരോധത്തില്‍ത്തട്ടി തെറിച്ചു. പക്ഷെ പന്തെത്തിയത് പണ്ടിതയുടെ കാലുകളിലേക്കായിരുന്നു. കിട്ടിയ സുവര്‍ണാവസരം ഗോളാക്കുന്നതില് ഇഷാന് പണ്ടിത പിഴവും വരുത്തിയില്ല. എഫ്‌സി ഗോവ - എടികെ മോഹന് ബഗാന് മത്സരത്തിന്റെ സംഗ്രഹം ചുവടെ കാണാം.\nപന്തടക്കം: ഗോവ - 69%, എടികെ - 31%\nഷോട്ടുകള്: ഗോവ - 21, എടികെ - 10\nഷോട്ടുകള് ലക്ഷ്യത്തില്: ഗോവ - 8, എടികെ - 2\nപാസുകള്: ഗോവ - 492, എടികെ - 221\nപാസുകളുടെ കൃത്യത: ഗോവ - 78%, എടികെ - 51%\nഫൗളുകള്: ഗോവ - 11, എടികെ - 13\nമഞ്ഞക്കാര്‍ഡുകള്: ഗോവ - 2, എടികെ - 1\nചുവപ്പുക്കാര്‍ഡുകള്: ഗോവ - 0, എടികെ - 0\nഓഫ്‌സൈഡുകള്: ഗോവ - 1, എടികെ - 1\nകോര്‍ണറുകള്: ഗോവ - 5, എടികെ - 3\nStory first published: Sunday, January 17, 2021, 22:21 [IST]


അല്‍ഫോണ്‍സിന്റെ ചിത്രത്തിലൂടെ അരങ്ങേറാനായിരുന്നു എനിക്കാഗ്രഹം; അല്‍ഫോണ്‍സിനെ പുകഴ്ത്തി നിവിന് പോളി | I wanted to make my debut with Alphonse’s film: Nivin - Malayalam Filmibeat\n» അല്‍ഫോണ്‍സിന്റെ ചിത്രത്തിലൂടെ അരങ്ങേറാനായിരുന്നു എനിക്കാഗ്രഹം; അല്‍ഫോണ്‍സിനെ പുകഴ്ത്തി നിവിന് പോളി\nUpdated: Tuesday, August 9, 2016, 16:24 [IST]\nഓണം കൊണ്ടുപോവാന് അച്ചായനും ഏട്ടനും, കായംകുളം കൊച്ചുണ്ണി പൊളിച്ചടുക്കുമെന്ന് പറയാന് കാരണം? കാണാം\nക്യാപ്റ്റന് ശേഷം വൈസ് ക്യാപ്റ്റനും വെള്ളിവെളിച്ചത്തിലേക്ക്; നിവിന്‍പോളി 'ഐഎം വിജയന്' പഠിക്കുകയാണ്\nകായംകുളം കൊച്ചുണ്ണിയില് കേരളം കാത്തിരിക്കുന്ന രഹസ്യമുണ്ട്! വെളിപ്പെടുത്തലുമായി അണിയറ പ്രവര്‍ത്തകര്\nമലയാളത്തിലെ ആദ്യ പുരസ്‌കാരം ഏറെ ആരാധിക്കുന്നവര്‍ക്കൊപ്പം! സന്തോഷം പങ്കുവെച്ച് നടി തൃഷ\nസൗഹൃദമാണ് നിവിന് പോളിയുടെ കരുത്ത്. നല്ല സുഹൃത്ത് ബന്ധങ്ങളാണ് നിവിന് എന്ന കലാകാരനെ പ്രേക്ഷകര്‍ക്ക് പരിചയപ്പെടുത്തി തന്നതും. അടുത്തിടെ ഒരു അഭിമുഖത്തില് സംസാരിക്കവെ നിവിന് പോളി തന്റെ ഉറ്റ സുഹൃത്ത് അല്‍ഫോണ്‍സ് പുത്രനെ കുറിച്ച് വാചാലനാകുകയുണ്ടായി.\nഅല്‍ഫോണ്‍സ് പുത്രന്റെ ചിത്രത്തിലൂടെ സിനിമയില് അരങ്ങേറാനായിരുന്നു തന്റെ ആഗ്രഹം എന്ന് നടന് വെളിപ്പെടുത്തി. എന്നാല് ആദ്യം സിനിമയില് എത്തിയത് ഞാനായിരുന്നു- നിവിന്റെ വാക്കുകളിലൂടെ തുടര്‍ന്ന് വായിക്കാം\nകൊളേജ് കാലത്തെ ഒരു സ്വപ്നം\nഒരുപാട് നാളുകള് മുമ്പേ ഞങ്ങള് നല്ല സുഹൃത്തുക്കളാണ്. അല്‍ഫോണ്‍സ് പുത്രന്റെ സംവിധാനത്തില് ഒരു സിനിമ, അതില് ഞാന് നായകന് എന്നൊക്കെ പണ്ട് സ്വപ്‌നം കണ്ടിരുന്നു. പക്ഷെ സിനിമയില് നടനായി ഞാന് ആദ്യം എത്തി.\nഅല്‍ഫോണ്‍സ് പുത്രനെ എനിക്ക് ശരിക്കും അറിയാം\nഎനിക്കറിയാം അല്‍ഫോണ്‍സ് എത്രത്തോളം കഴിവുള്ള സംവിധായകനാണെന്ന്. ഫിലിം മേക്കിങിനോട് അല്‍ഫോണ്‍സിന് എന്തെന്നില്ലാത്ത ഒരു പാഷനുണ്ട്- നിവിന് പറയുന്നു\nചെയ്യാന് പോകുന്ന കാര്യത്തെ കുറിച്ച് വ്യക്തമായ ബോധ്യമുള്ളയാള്\nപ്രേമത്തിന്റെ തിരക്കഥാ ഘട്ടം മുതല് ഞാന് അല്‍ഫോണ്‍സിനൊപ്പമുണ്ട്. എന്താണ് താന് ചെയ്യാന് പോകുന്നത് എന്നതിനെ കുറിച്ച് വ്യക്തമായ ബോധ്യമുള്ള ആളാണ് അല്‍ഫോണ്‍സ്. അല്‍ഫോണ്‍സിനൊപ്പം ഇരിക്കുമ്പോള് നമ്മളും ചെയ്യുന്ന കാര്യത്തെ കുറിച്ച ആഴത്തില് ചിന്തിച്ചുപോകും.\nഎന്റെ ശക്തിയും ദുര്‍ബലതയും അല്‍ഫോണ്‍സ് തിരിച്ചറിഞ്ഞു\nഎനിക്ക് അല്‍ഫോണ്‍സ് പുത്രനെ അറിയുന്നത് പോലെ തന്നെ, വ്യക്തിപരമായും അല്ലാതെയും അല്‍ഫോണ്‍സിന് എന്നെയും അറിയാം. ഒരു നടന് എന്ന നിലയിലുള്ള എന്റെ ശക്തിയും ദുര്‍ബലതയും അല്‍ഫോണ്‍സ് തിരിച്ചറിഞ്ഞിട്ടുണ്ട്- നിവിന് പറഞ്ഞു.\nRead more about: nivin pauly alphonse puthran premam malayalam film malayalam movie malayalam cinema നിവിന് പോളി അല്‍ഫോണ്‍സ് പുത്രന് പ്രേമം സംവിധായകന് നടന്\nFriendship had been the core theme of last year's blockbuster Premam but what makes it even more special for its actor Nivin Pauly and filmmaker Alphonse Puthren is that it'saculmination of their dream that dates back to when the duo were in college.


മലയാളം സൊസൈറ്റി യോഗത്തില് പൂവച്ചല് ഖാദര്, എസ്. രമേശന് നായര് അനുസ്മരണം | NRI | US News\nഎ.സി. ജോര്‍ജ്ജ് July 20, 2021 09:02 AM IST\nഹൂസ്റ്റൻ ∙ മലയാള ഭാഷയുടെയും സാഹിത്യത്തിന്‍റെയും ബോധവല്‍ക്കരണവും ഉയര്‍ച്ചയും വികാസവും ലക്ഷ്യമാക്കി പ്രവര്‍ത്തിക്കുന്ന ഹൂസ്റ്റനിലെ മലയാളം സൊസൈറ്റി ഓഫ് അമേരിക്ക ഈ മാസത്തെ സമ്മേളനം ജൂലൈ 11ന് വൈകുന്നേരം വെര്‍ച്വല് ആയി (സൂം) പ്ലാറ്റ്ഫോമില് നടത്തി. യോഗത്തില് മലയാളം സൊസൈറ്റി സെക്രട്ടറി ജോര്‍ജ് പുത്തന്‍കുരിശ് അധ്യക്ഷത വഹിച്ചു. ജയിംസ് ചിരതടത്തില് മോഡറേറ്ററായിരുന്നു. ഇപ്രാവശ്യത്തെ സമ്മേളനത്തിൽ മലയാളത്തിലെ അന്തരിച്ച കവികളും സിനിമാ ഗാനരചയിതാക്കളവുമായ പൂവച്ചല് ഖാദര്, എസ്. രമേശന് നായര് എന്നിവരുടെ കൃതികളെ ആധാരമാക്കി എ.സി. ജോര്‍ജ് അവതരിപ്പിച്ച അനുസ്മരണവും ഇസ്രായേല് - പാലസ്തീന് പ്രശ്നങ്ങളെയും യുദ്ധങ്ങളെയും ആധാരമാക്കി മാത്തുള്ള നയിനാന് വായിച്ച പ്രബന്ധവുമായിരുന്നു.\nപരിപാടിയിലെ ആദ്യത്തെ ഇനം അനുസ്മരണമായിരുന്നു. കഴിഞ്ഞ ജൂണ് മാസത്തില് മലയാള ഭാഷയ്ക്കും സാഹിത്യത്തിനും നഷ്ടമായത് കവിതയിലും സിനിമാഗാനരചനാ ശാഖയിലും അത്യധികം സംഭാവനകള് നല്‍കി ജ്വലിച്ചു നിന്നിരുന്ന രണ്ട് അപൂര്‍വ്വ വ്യക്തികളാണ്. പൂവച്ചല് ഖാദറും എസ്. രമേശന് നായരും. അവരുടെ രണ്ടുപേരുടെ ജീവിതത്തിലും ഒത്തിരി സമാനതകളുണ്ട്. രണ്ടുപേരും ജനിച്ചത് 1948ല്, രണ്ടുപേരുടെയും വേര്‍പാട് കഴിഞ്ഞ ജൂണ് മാസത്തില് കോവിഡ് മഹാമാരി മൂലം. രണ്ടുപേരും ആകാശവാണിയില് പ്രവര്‍ത്തിച്ചവര്. രണ്ടുപേരുടെയും ഭാഷാ സാഹിത്യ വിഹായസിലേക്കുള്ള ചുവടുവയ്പ് കവിതകളുടെയും ലളിതഗാനങ്ങളുടെയും രചനയിലൂടെ. അതുപോലെ രണ്ടുപേരും ഏതാണ്ട് ഒരേ സമയത്തു തന്നെ ചലച്ചിത്ര ഗാനരചയിതാക്കളായി തിളങ്ങി. രണ്ടു ഗാനരചയിതാക്കളുടെ ജീവിതവും കൃതികളും ആധാരമാക്കി വെവ്വേറെയായി തന്നെ എ.സി ജോര്‍ജ് സ്മരണാഞ്ജലി അവതരിപ്പിച്ചു.\n1948 ഡിസംബര് 25, ക്രിസ്തുമസ് ദിനത്തില് തിരുവനന്തപുരത്ത പൂവച്ചല് ഗ്രാമത്തില് ജനിച്ച ഖാദര് പിന്നീട് തന്‍റെ നാമത്തോടൊപ്പം പൂവച്ചല് എന്നു ചേര്‍ത്തതോടെ പൂവച്ചല് ഖാദറായി അറിയപ്പടാന് തുടങ്ങി. മലയാള സിനിമയിലെ അന്തരിച്ച നിത്യഹരിതനായകനായ പ്രേംനസീറിന്‍റെ ഒരു ബന്ധുകൂടിയാണ് പൂവച്ചല് ഖാദര്. മുന്നൂറിലെറെ ചിത്രം, അതിലായി രണ്ടായിരത്തോളം ഗാനങ്ങളെഴുതി. "നീയെന്‍റെ പ്രാർഥന കേട്ടു. (കാറ്റു വിതച്ചവര്). ചിത്തിരതോണിയില് അക്കരെ പോകാന്" (കായലും കയറും), "നാഥാ നീവരും കാലൊച്ച കേള്‍ക്കുവാന്." (ചാമരം), "ശാന്തരാത്രി തിരുരാത്രി" (തുറമുഖം) തുടങ്ങിയ ആയിരക്കണക്കിനു ഗാനങ്ങള് മലയാളികള് എക്കാലത്തും മനസ്സില് സൂക്ഷിക്കുന്നവയാണ്.\nഒട്ടനവധി ഹിറ്റു ഗാനങ്ങളുടെ രചയിതാവാണ് അന്തരിച്ച എസ്. രമേശന് നായര്. "പൂമുഖവാതില്‍ക്കല് സ്നേഹം വിടര്‍ത്തുന്ന പൂന്തിങ്ങളാകുന്നു ഭാര്യ" (രാക്കുയിലിന് രാഗസദസ്സില്), "നീയെന് കിനാവോ പൂവോ നിലാവോ" (ഹലോ മൈഡിയര് റോങ് നമ്പര്)"കൂടു വിട്ടു കൂടുതേടി നാടു വിട്ടുപോകാം" (എഴുതാന് മറന്ന കഥ) തുടങ്ങി 500 ഓളം ചലച്ചിത്രഗാനങ്ങള് എസ്. രമേശന് നായര് രചിച്ചിട്ടുണ്ട്. തിരുക്കുറള്, ചിലപ്പതികാരം പോലുള്ള തമിഴ് ക്ലാസിക്കുകള് മലയാളത്തിലേക്ക് പരിഭാഷപ്പെടുത്തിയ സാഹിത്യകാരന് കൂടിയാണദ്ദേഹം.\nശ്രവണസുന്ദരവും ഭാവതീവ്രവുമായ വരികള് കൊണ്ട് കൈരളിയെ കുളിരണിയിച്ച, മനസ്സിനെ എന്നു താളം തുള്ളിക്കുന്ന മധുര മനോഹര കൃതികളും ഗാനങ്ങളും മലയാളിക്കു സമ്മാനിച്ച ആ രണ്ടു മഹാരഥന്മാര്‍ക്കു പ്രണാമമര്‍പ്പിച്ചുകൊണ്ട് എ.സി. ജോര്‍ജ് തന്‍റെ സ്മരണാഞ്ജലിക്കു വിരാമമിട്ടു.\nതുടര്‍ന്നു ബൈബിള് ഗ്രന്ഥങ്ങളുടെ വിവിധ വ്യാഖ്യാന കൃതികളുടെ രചയിതാവായ നയിനാന് മാത്തുള്ള ഇസ്രായേല് - പാലസ്തീന് പ്രശ്നങ്ങളെ ആധാരമാക്കി ബൈബിളിന്‍റെയും അതുപോലെ ലോകചരിത്ര വസ്തുതകളെയും ഉദ്ധരിച്ചുകൊണ്ട് അന്വേഷണാത്മകവും ചിന്താദീപകവുമായ ഒരു പ്രബന്ധമാണ് അവതരിപ്പിച്ചത്. രാജ്യങ്ങള്‍ക്കൊ ദേശക്കാര്‍ക്കോ സത്യത്തില് അതിരുകളില്ലാ. അതെല്ലാം ദൈവദാനമായി എല്ലാ ലോകമാനവര്‍ക്കുമാണ്. അതില് മനുഷ്യന് മതില്‍കെട്ടി വേര്‍തിരിക്കാന് പാടില്ല. ഓരോ കാലഘട്ടങ്ങളിലും ഓരോ ജനത, ജനവര്‍ഗ്ഗം, ചില പ്രത്യേക പ്രദേശങ്ങള് കീഴടക്കും ഭരിക്കും, അതെല്ലാം ദൈവേഷ്ടമാണ് എന്നുള്ളത് ബൈബിളില് നിന്നും ചരിത്രത്തില് നിന്നും പഠിക്കാന് സാധിക്കും. പുരാതിനങ്ങളായ ഗ്രീക്ക് എമ്പയര്, റോമന് എമ്പയര്, അസീറിയന് എമ്പയര്, ബാബിലോണിയന് എമ്പയര്, പേർഷ്യന് എമ്പയര്, എല്ലാം അതിനുദാഹരണങ്ങളാണ്. അതിനാല് ദൈവേഷ്ടത്തിനെതിരായി ഇസ്രായേലികളും പാലസ്തീനികളും പരസ്പരം യുദ്ധം ചെയ്തു നശിക്കേണ്ടതില്ല. ലോകരാഷ്ട്രങ്ങളുടെ സഹായത്തോടെ സന്ധിസംഭാഷണങ്ങളിലൂടെ ഇസ്രായേലി പാലസ്തീന് പ്രശ്നങ്ങള് എത്രയും പെട്ടെന്ന് പരിഹരിക്കേണ്ടതാണ്.\nയോഗത്തില് സന്നിഹിതരായ എഴുത്തുകാരും അനുവാചകരും ഭാഷാസ്നേഹികളുമായ, ജോര്‍ജ്ജ് മണ്ണിക്കരോട്ട്, ഗോപിനാഥ പിള്ള, ശാന്ത പിള്ള, ടി.എന്. സാമുവല്, എ.സി. ജോര്‍ജ്ജ്, ജോണ് കുന്തറ, ജയിംസ് ചിരതടത്തില്, പൊന്നു പിള്ള, ജോര്‍ജ്ജ് പുത്തന്‍കുരിശ്, ജോസഫ് തച്ചാറ, അല്ലി നായര്, തോമസ് വര്‍ഗീസ്, സുകുമാരന് നായര്, നയിനാന് മാത്തുള്ള തുടങ്ങിയവര് ചര്‍ച്ചയില് പങ്കെടുത്തു സംസാരിച്ചു.